މަޤާމުގެ ނަންބަރު: 320244\nޑިވިޜަން/ ސެކްޝަން: އެޑްމިނިސްޓްރޭޝަން އެންޑް ޕްރޮކިޔުމެންޓް ސެކްޝަން\nމުސާރ: -/8835 ރުފިޔާ\nސަޕޯރޓިންގ ކޯ އެލަވަންސް: -/1100 ރުފިޔާ\nމިނިސްޓްރީގެ އެޑްމިނިސްޓްރޭޝަން އެންޑް ޕްރޮކިއުމަންޓް ސެކްޝަންގެ އެންމެހައި މަސައްކަތްތައް ރާވާ ހިންގާ ބެލެހެއްޓުމާއި، މިމަސައްކަތްތައް ކުރިޔަށްގެންދިއުމަށް ބޭނުންވާ ސްޓޭންޑަޑް އޮޕަރޭޓިން ޕްރޮސީޑިއަރސް އާއި އެހެނިހެން ލިޔެކިއުންތައް ތައްޔާރުކޮށް އަޕްޑޭޓް ކުރުން އަދި ސެކްޝަނުގެ މުވައްޒަފުން މިފަދަ ލިޔެކިއުންތަކަށް އަހުލުވެރިކުރުން\nއެޑްމިނިސްޓްރޭޝަން އެންޑް ޕްރޮކިއުމަންޓް ސެކްޝަންގެ ޔުނިޓްތަށް ޒިންމާދާރުކަމާއިއެކު ހިންގާ މަސައްކަތްތައް މޮނިޓަރކޮށް ބެލެހެއްޓުން.\nމިނިސްޓްރީގެ ނަމުގައި ރަޖިސްޓްރީ ކުރެވިފައިވާ ވެހިކަލްތަކާއި ފުރާ ދުއްވާ އުޅަނދުފަހަރާއި އިމާރާތްތަކާއި، ގުޅިގެން ކުރަންޖެހޭ އެންމެހައި ކަންތައްތައް ޤާނޫނާއި ޤަވާއިދާއި އެއްގޮތައް ބެލެހެއްޓުން\nމިނިސްޓްރީގެ އެސެޓް އިންވެންޓްރީތައް ޤަވާއިދުން ބެލެހެއްޓުމާއި ރިޕޯރޓް ކުރުން\nމިނިސްޓްރީގެ ނަމުގައި ރަޖިސްޓްރީ ކުރެވިފައިވާ ވެހިކަލްތަކާއި ފުރާ ދުއްވާ އުޅަނދުފަހަރުގެ އަހަރީފީ ޤަވާޢިދުން ދެއްކުމުގެ އިންތިޒާމް ހަމަޖެއްސުން.\nމިނިސްޓްރީގެ ދަށުގައިވާ އެންމެހާ އިމާރާތްތަށް ބެލެހެއްޓުމާއި މެއިންޓަނަންސްގެ އެންމެހައި މަސައްކަތްތައް ޤާނޫނާއި ޤަވާއިދާއި އެއްގޮތައް ކުރުމަށް ބޭނުންވާ ކަންތައްތައް ހަމަޖެއްސުން\nމިނިސްޓްރީއާއި މިނިސްޓްރީގެ ދަށުން ހިންގާ ތަންތަނުގެ ކަރަންޓާއި ފެނާއި ނަރުދަމާ އަދި ފޯނު ފަދަ ވަޞީލަތްތަކުގެ ބޭނުން ހިފާގޮތް ބެލުމާއި އެފަދަ ވަޞީލަތްތަކުގެ މެއިންޓެނަންސްގެ ކަންތައް ބެލެހެއްޓުމުގެ އިންތިޒާމް ހަމަޖެއްސުން\nމިނިސްޓްރީ އާއި މިނިސްޓްރީގެ ދަށުން ހިގަމުންދާ ސެންޓަރުތަކަށާއި، ޕްރޮޖެކްޓް ތަކާއި ޕްރޮގްރާމްތަކަށް ހޯދޭ ތަކެއްޗާއި ހިދުމަތްތައް މާލިއްޔަތު ގަވާއިދާއި ޕްރޮކިއުމެންޓް ގަވާއިދާއި އެއްގޮތަށް ކުރިއަށްގެންދިއުން\nމިނިސްޓްރީއާއި މިނިސްޓްރީގެ ދަށުން ހިނގާ ސެންޓަރުތަކަށާއި ، ޕްރޮޖެކްޓް އަދި ޕްރޮގްރާމްތަށް އަދި މިމިނިސްޓްރީ މެއިންޓަނަންސް އަށް ހޯދޭ ތަކެއްޗާއި ހިދުމަތުގެ އެއްބަސްވުންތައް ޤާނޫނާއި ޤަވާއިދާއި އެއްގޮތައް ތައްޔާރުކޮށް ބެލެހެއްޓުން\nޤާނޫނީ ގޮތުން ދަޢުލަތުގެ މުދަލާއި ފައިސާގެ ހިސާބުތައް ބެލުމުގެ ޒިންމާދާރު ފަރާތްތަކުން ބަލަން ބޭނުންވާ ލިޔެކިޔުމުގެ ތެރެއިން ސެކްޝަނުން ހޯދަންބޭނުންވާ ލިޔުމެއް ނުވަތަ އެހެންވެސް މަޢުލޫމާތެއްވާނަމަ އެލިޔުމެއް ނުވަތަ އެމަޢުލޫމާތެއް މަޢުލޫމާތު ހިއްޞާ ކުރަންޖެހޭ އުޞޫލާއެއްގޮތަށް ޙިއްސާކުރުން.\nމިނިސްޓްރީގެ އަހަރީ ރިޕޯޓް ތައްޔާރު ކުރުމުގެ އެންމެހައި މަސައްކަތްތައް ބެލެހެއްޓުމާއި، ރިޕޯޓް ފޮނުވަންޖެހޭ އިދާރާތަކަށް ޤަވާއިދުން ރިޕޯޓް ފޮނުވުމުގެ އިންތިޒާމް ހަމަޖެއްސުން.\nސެކްޝަންގެ އަހަރީ ބަޖެޓް ތައްޔާރުކުރުމާއި މިނިސްޓްރީގެ ބަޖެޓް ހެދުމުގެ މަރުހަލާގައި އެހީތެރިވެދިނުން.\n1- އެޑްމިނިސްޓްރޭޝަން، މެނޭޖްމެންޓް ދާއިރާއިން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ޙާޞިލްކޮށްފައިވުމާއެކު، މަގާމުގެ މަސައްކަތުގެ ދާއިރާއެއްގައި މަދުވެން4އަހަރު ދުވަހުގެ ތަޖުރިބާ ލިބިފައިވުން. ނުވަތަ\n2- އެޑްމިނިސްޓްރޭޝަން، މެނޭޖްމެންޓް ދާއިރާއިން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް9އިން ފެށިގެން މަތީގެ ސަނަދެއް ހާސިލްކޮށްފައިވުމާއެކު، މަގާމުގެ މަސައްކަތުގެ ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން.\n3- "ވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ ކާޑުގެ ދެފުށުގެ ލިޔުންތައް ފެންނަ، ލިޔެފައިވާ ލިޔުންތައް ކިޔަން އެނގޭ ފަދަ ކޮޕީއެއް" ނުވަތަ އައި.ޑީ ކާޑު ގެއްލިފައިވާ ނަމަ، އެ ފަރާތެއްގެ އުފަންދުވަހުގެ ސެޓްފިކެޓް، ޕާސްޕޯޓް ނުވަތަ ޑްރައިވިންގ ލައިސަންސް"\n(ރ) ޤައުމީ ނުވަތް ބައިނަލް އަޤުވާމީ ޖަމްއިއްޔާ/ ޖަމާއަތެއްގައި މަސައްކަ ކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާ އަދާކުރި މުއްދަތާއި، ވަޒީފާގެ މަސްއޫލިއްޔަތުތައް (އެއްއިދާރާއެއްގައި ތަފާތު މަޤާމުތަކުގައި ވަޒީފާ އަދާކޮށްފައިވީ ނަމަވެސް) ވަކިވަކިން ބަޔާންކޮށް އެތަނަކުން ދޫކޮށްފައިވާ ލިޔުން އަދި އެ ޖަމްޢިއްޔާ ޖަމާޢަތަކީ ހިނގަމުންދާ ޖަމްޢިއްޔާ/ ޖަމާޢަތެއްކަން ބަޔާންކޮށް އެތަނުން ދޫކޮށްފައިވާ ލިޔުން.\nވަޒީފާއަށް އެދޭ ފޯމް މި މި މިނިސްޓްރީގެ ރިސެޕްޝަނުންނާއި ވެބްސައިޓް www.fishagri.gov.mv ލިބެން ހުންނާނެއެވެ. އަދި މި މިނިސްޓްރީގެ ވެބްސައިޓުން މި ފޯމް ޑައުންލޯޑުވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2020 ސެޕްޓެމްބަރ 09 ވާ ބުދަ ދުވަހުގެ 13:30 ގެ ކުރިން މިނިސްޓްރީ (ހ. ވެލާނާގެ7ވަނަ ފަންގިފިލާ) އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައިގަނެވޭނެއެވެ. އީމެއިލް އެޑްރެހަކީ [email protected] އެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާތިލުކުރެވޭނެއެވެ.\n(ކަނޑައަޅާފައިވާ ޤަވާޢިދުތަކާއި އުޞޫލުތަކާ އެއްގޮތަށް މީހަކު ހޮވުމަށް ބަލާނެ ކަންތައްތަ މިނިސްޓްރީގެ ވެބްސައިޓުން ލިބެން ހުންނާނެއެވެ.)\n12 މުޙައްރަމް 1442\n31 އޮގަސްޓް 2020\nޕަބްލިޝްކުރި ތާރީޚު: 31 އޮގަސްޓް 2020\nސުންގަޑި: 09 ސެޕްޓެންބަރު 2020 1330


Nazimge Shareeyi aamukoh hulhuvaalaigen bahvaan ehdhefi\nނާޒިމް ޝަރީއަތް އާންމުކޮށް ހުޅުވާލައިގެން ބާއްވަން އެދެފި\nކުރީގެ ޑިފެންސް މިނިސްޓަރު މުހައްމަދު ނާޒިމްގެ މައްޗަށް ކުރާ ޝަރީއަތް، އާންމުކޮށް ހުރިހާ ފަރާތްތަކަށް ވެސް ވަދެވޭނެ ގޮތަށް ހުޅުވާލައިގެން ބޭއްވުމަށް ޕްރޮސިކިއުޓާ ޖެނެރަލާއި ރައީސް އަބްދުﷲ ޔާމީންގެ ކިބައިން އޭނާ މިއަދު އެދިވަޑައިގެންފި އެވެ.\nނާޒިމް ސޮއި ކުރައްވައި، ޕީޖީ އަށާއި ރައީސް ޔާމީނަށް މިއަދު ފޮނުއްވި ސިޓީއެއްގައި ވިދާޅުވެފައި ވަނީ، ހަނގުރާމަވެރި ހަތިޔާރު ގެންގުޅުއްވި ކަމަށް ބުނެ އޭނާގެ މައްޗަށް ކުރާ ޝަރީއަތަކީ ހަދާފައިވާ ހެކިތަކެއްގެ މައްޗަށް ބިނާކޮށް ކުރެވޭ ޝަރީއަތެއް ކަމަށް ގަބޫލު ކުރައްވައި ކަމަށާއި އެކަން ކޯޓުގައި ވެސް ޕީޖީގެ ސަމާލުކަމަށް ގެނެސްފައިވާނެ ކަމަށެވެ.\nނަމަވެސް އެކަމަށް ޕީޖީ މިހާތަނަށް ވެސް ރިއާޔަތް ކުރައްވާފައި ނުވާތީ، ގެއްލެމުން ދާ ހައްގުތައް ހިމާޔަތް ކޮށް، އިންސާފުވެރި ޝަރީއަތެއް ހޯދޭނެ ހަމައެކަނި ގޮތަކީ އެ ޝަރީއަތަކީ އާންމުކޮށް ހުޅުވާލެވިގެން އެންމެންނަށް ހާމަކޮށް ބޮޑު ގޮތެއްގައި ބޭއްވޭ ޝަރީއަތަކަށް ވެގެން ކަމަށެވެ.\n"ވީމާ މަނިކުފާނު އަޅުގަނޑުގެ މައްޗަށް ކުރައްވާފައިވާ ހަނގުރާމަވެރި ހަތިޔާރު ގެންގުޅުމުގެ ދައުވާގެ ޝަރީއަތުގެ އަޑުއެހުންތައް އާންމުކޮށް ހުޅުވާލެވިގެން ގިނަ ބަޔަކަށް އަޑުއަހަން ވަދެބޭ ގޮތަށް ދަރުބާރުގެ މާލަމެއްގައި ނުވަތަ ޖާގައިގެ ދަތިކަން ނެތް އެހެން މާލަމެއްގައި ބާއްވަމުން ގެންދަވާ ޝަރީއަތުގެ އަޑުއެހުންތަކެއްގެ ގޮތުގައި ކުރިއަށް ގެންދެވޭނެ އިންތިޒާމް ހަމަޖައްސަވައި ދެއްވުން އެދި ދެންނެވީމެވެ،" ނާޒިމްގެ ސިޓީގައިވެ އެވެ.\nދައުލަތުގައި އެފަދަ ފޯރުންތެރިކަމެއް ނެތް ނަމަ، އެފަދަ ޝަރީއަތެއް ބޭއްވޭނެ ހޯލެއް ހިފުމާއި ކުރަން ޖެހޭ އެހެން ވެސް ހަރަދުތައް އޭނާގެ އަމިއްލަ ޖީބުން ކުރައްވަން ތައްޔާރަށް ހުންނެވި ކަމަށް ވެސް ނާޒިމް ވަނީ ވިދާޅުވެފަ އެވެ. އޭނާ ވިދާޅުވި ގޮތުގައި މީގެ ކުރިން ވެސް މިފަދަ މުހިންމު ޝަރީއަތްތައް ވަނީ އާންމުކޮށް ހުޅުވާލައިގެން ބާއްވައިފަ އެވެ. އަދި މި ދައުވާއަކީ ވެސް އާންމުންގެ ގިނަ ބައެއްގެ މަސްލަހަތާއި ކަންބޮޑުވުން އޮތް ޝަރީއަތެއް ކަމަށް ވެސް ނާޒިމް ވަނީ އެ ސިޓީގައި ވިދާޅުވެފަ އެވެ.\nކޮވިޑްގައި މިއަދު ހަތަރުވަނަ މީހަކު މަރުވެއްޖެ


Fan'diyaaru Hailam isthiufaa dhevvaifi\nފަނޑިޔާރު ހައިލަމް އިސްތިއުފާ ދެއްވައިފި\nހައިލަމް މަގާމުން އިސްތިއުފާ ދެއްވީ ސަސްޕެންޝަނުގައި ހުންނަވަނިކޮށް\nޖޭއެސްސީން ހައިލަމް މަގާމުން ވަކިކުރަން މަޖިލީހަށް ހުށައެޅީ ސުލޫކީ މައްސަލައެއް ސާބިތުވުމާއި ގުޅިގެން\nޖުޑީޝަރީ ކޮމިޓީން ވަނީ ޖޭއެސްސީގެ ނިންމުން ބަލައިގަނެ އެ މައްސަލަ ތަޅުމަށް ހުށައަޅަން ފާސްކޮށްފައި\nކ. މާލެ |3ޑިސެންބަރ 2019 | އަންގާރަ 09:38 | 4,208\nމަގާމުން އިސްތިއުފާ ދެއްވި ކްރިމިނަލް ކޯޓުގެ ކުރީގެ އިސްގާޒީ އަހްމަދު ހައިލަމް - އާކައިވް\nސަސްޕެންޑްކޮށްފައިވާ ކްރިމިނަލް ކޯޓުގެ އިސްގާޒީ އަހްމަދު ހައިލަމް މަގާމުން އިސްތިއުފާ ދެއްވައިފިއެވެ.\nފަނޑިޔާރު ހައިލަމް މަގާމުން އިސްތިއުފާ ދެއްވި ސިޓީ ޖޭއެސްސީއަށް ލިބިފައިވާކަން އެ ކޮމިޝަނުން ވަނީ ކަށަވަރު ކޮށްދީފައެވެ. އަދި މި ސިޓީ މިހާރު ވަނީ ރައްޔިތުންގެ މަޖިލީހާ ހިއްސާކޮށްފައެވެ. ޖޭއެސްސީއަށް ހައިލަމް ފޮނުއްވެވި ސިޓީގައި ވަނީ، ޖޭއެސްސީގެ ނިންމުމަކީ އޭނާގެ ވާހަކަތަކަށް ރިއާޔަތް ކުރުމެއް ނިންމާފައިވާ ނިންމުމެއް ކަމަށާއި، މިހާރު ޖޭއެސްސީން މަސައްކަތް ކުރަނީ ފަނޑިޔާރުގެ ވަކި މިސްރާބަކަށް ގެންދިޔުމަށް ކަން ބަޔާންކުރައްވާފައެވެ.\nޖޭއެސްސީން ހައިލަމްގެ ސުލޫކީ މައްސަލައެއް ބަލަން ފެށީ، ނަސްރުގެ ދުވަހާއި ގުޅިގެން ކްރިމިނަލް ކޯޓުގެ މުވައްޒަފުން އުޅޭ ނުރަސްމީ ވައިބަރ ގްރޫޕެއްގައި ހިއްސާކުރެއްވި ކުރެހުމަކާއި ގުޅިގެންނެވެ. އެ ކުރެހުމުން ފެނިގެންދަނީ ޝަހީދު ހުސައިން އާދަމް އަށް މީހަކު ޗޭނެއްގައި ޖަހައިގެން ހިނގަވާފައިދާ މަންޒަރެވެ. މި ކުރެހުމުގައި އެ ހަމަލާގެ މޭސްތިރި ހ. ހާޖަރާގެ ލުތުފީ އާއި އެ ހަމަލާގައި އިސްކޮށް ހަރަކާތްތެރިވި ބައެއް އިތުރު ދިވެހިން ފެންނައިރު، އެ ސަފުގެ ފަހަތުގައި ރައީސް އިބްރާހިމް މުހައްމަދު ސޯލިހު އާއި ކުރީގެ ރައީސް އަދި މަޖިލީހުގެ ރައީސް މުހައްމަދު ނަޝީދު ހުންނަވައެވެ.\nމި މައްސަލައާއި ގުޅިގެން ޖޭއެސްސީން ހައިލަމް ސަސްޕެންޑްކޮށްފައިވަނީ، ނޮވެމްބަރު މަހުގެ5ގައެވެ. ކަން ދިމާކުރި ގޮތުން އެއީ މިހާރު ޖަލަށް ހުކުމްކޮށްފައިވާ ކުރީގެ ރައީސް އަބްދުﷲ ޔާމީންގެ މައްސަލައިގައި ހުކުމް އިއްވަން ފުރަތަމަ ކަނޑައެޅި ދުވަހެވެ. ގާޒީ ހައިލަމް ސަސްޕެންޑްކުރީ، ރައީސް ޔާމީންގެ ޝަރީއަތަށް ނުފޫޒު ފޯރުވަން ކަމަށް އިދިކޮޅުން ތުހުމަތު ކުރަނީވެސް، މި ސަބަބާއި ހެދިއެވެ.


Record akaa eku Phelps 22 vana ran medal hoadhaifi | Mihaaru\nފެލްޕްސް ރަން މެޑަލާ އެކު ސަޕޯޓަރުންނަށް ހަނާއަޅަނީ. --ފޮޓޯ: އޭއެފްޕީ\n12 އޯގަސްޓް 2016 - 08:03\nފެލްޕްސްގެ ކެރިއަރުގެ ހަތަރު ވަނަ އޮލިމްޕިކްސްގައި ހޯދި 22 ވަނަ މެޑަލާ އެކު އޭނާގެ ޖުމްލަ ވަނީ 26 އަށް އަރައިފަ އެވެ. އެއީ އިތުރު ދެ ރިހި މެޑަލާއި ދެ ލޯ މެޑަލާ އެކު އެވެ. ފެލްޕްސް އަކީ، އޮލިމްޕިކްސްގެ ތާރީހުގައި އެންމެ ގިނަ މެޑަލް ހޯދި އެތުލީޓެވެ. ދެ ވަނައިގައި އޮތް ސޯވިއެޓް ޔޫނިއަންގެ ލަރީސާ ލެޓީނިނާ އަށް ހޯދިފައިވަނީ ނުވަ ރަން މެޑަލެވެ.\nމިދިޔަ ތިން އޮލިމްޕިކްސްގައި ވެސް 200 މީޓަރު އިންޑިވިޖުއަލް މެޑްލޭ އިވެންޓް ކާމިޔާބުކުރީ ފެލްޕްސް މިއަދުގެ އިވެންޓް ކާމިޔާބުކުރީ 1 މިނެޓު 55.66 ސިކުންތުން ރޭސް ނިންމައިގެންނެވެ. ޖެހިޖެހިގެން ހަތަރު އޮލިމްޕިކްސްގައި މި އިވެންޓުން ހޯދި ރަން މެޑަލްތަކާ އެކު އޭނާ އަށް ވަނީ ރެކޯޑެއް ހާސިލްކުރެވިފަ އެވެ.\nމި އިވެންޓުން އެމެރިކާގެ ރިޔާން ލޯޗްޓޭ ފަސް ވަނަ އަށް ދިޔައިރު އޭނާ ރޭސް ނިންމީ 1 މިނެޓު 57:47 ސިކުންތުންނެވެ. އޭނާ އަކީ 2004 އަދި 2012 ވަނަ އަހަރުގެ އޮލިމްޕިކްސްގެ މި އިވެންޓުން ރިހި މެޑަލް ހޯދި ފެތުންތެރިޔާ އެވެ. މީގެ އިތުރުން އޭނާ ވަނީ 2008 ވަނަ އަހަރުގެ އޮލިމްޕިކްސްގައި މި އިވެންޓުން ލޯ މެޑަލް ހޯދައިފަ އެވެ.\nފެލްޕްސްގެ ފަހަތުން ރިހި މެޑަލް ހޯދީ 1 މިނެޓު 56:61 ސިކުންތުން ރޭސް ނިންމި ޖަޕާނުގެ ކޮސޫކޭ ހަގީނޯ އެވެ. ތިން ވަނަ އަކީ ޗައިނާގެ ވަންގް ޝުން އެވެ. އޭނާގެ ޓައިމިން އަކީ 1 މިނެޓު 57:05 ސިކުންތެވެ.\nފެލްޕްސްގެ ކެރިއަރުގެ އޮލިމްޕިކްސް 22 ރަން މެޑަލުގެ ތެރެއިން ހަތަރު މެޑަލަކީ މި ފަހަރުގެ ގޭމްސްގައި ހޯދި މެޑަލްތަކެވެ. އެއީ 200 މީޓަރު ބަޓަފްލައި، ހަތަރެއް ގުނަ 100 ފްރީސްޓައިލް ރިލޭ އަދި ހަތަރެއް ގުނަ 200 މީޓަރު ފްރީސްޓައިލް ރިލޭގެ މެޑަލްތެކެވެ.\nއިތުރު ލިޔުންތައް އޮލިމްޕިކް ގޭމްސް ފެތުން


ބޭނުންވާ ވަރަށް ހަނޑޫ ނުގެނެވިގެން އުޅެނީ އިންޑިއާގެ އެޖެންޓަށް ހަނޑޫ ނުލިބިގެން: އެސްޓީއޯ\nރާއްޖެ އަށް ހަނޑޫ ލިބުން ދަތިވެގެން އުޅެނީ ބީލަމުގެ އުސޫލުން ކާޑު ގެންނަން އެސްޓީއޯ އިން ހަވާލުކޮށްފައިވާ އިންޑިއާގެ އެމްއެމް އެކްސްޕޯޓަށް ބޭނުންވާ ވަރަށް އެ ގައުމުން ހަނޑޫ ނުލިބިގެން ކަމަށް އެސްޓީއޯ އިން މިއަދު ބުނެފި އެވެ.\nއެ ކުންފުނީގެ ޑިރެކްޓަރު މުހައްމަދު ނަބީލް ވިދާޅުވީ އެމްއެމް އެކްސްޕޯޓުން އެންމެ ގިނައިން ހަނޑޫ ގަންނަ ސްޓޭޓް ކަމަށްވާ އަންދްރަޕްރެދޭޝް އިން ހަނޑޫ ލިބުން ދަތިވުމާ ގުޅިގެން އެ މައްސަލަ ހައްލުކުރުމަށް އެ ސްޓޭޓްގެ ސަރުކާރާ އެކު ވާހަކަ ދައްކަމުން ވެސް ގެންދާ ކަމަށެވެ.\n"އެ މީހުން (އެމްއެމް އެކްސްޕޯޓް) ހަނޑޫ އެންމެ ގިނައިން ގަންނަނީ އަންދްރަޕްރަދޭޝް އިން. އެތަނުން ހަނޑޫ ލިބުން މިދުވަސްވަރު ދަތިވެގެން އުޅެނީ. އެއީ ކޮން ސަބަބަކާ ހެދި ކަމެއް ސީދާ ބުނާކަށް ނޭނގޭ. އެހެން ނަމަވެސް އެ މީހުން އިންޑިއާގެ އެހެން ސަރަހައްދުތަކުން ވެސް ހޯދުމުގެ މަސައްކަތް އެބަ ކުރޭ،" ނަބީލް ވިދާޅުވި އެވެ. "އަދި އެހެން ސަރަހައްދުތަކުން ގަންނަ ކުދި ޝިޕްމަންޓްތައް ކުދި ބޯޓުފަހަރުގައި ކޮންމެ ތިން ދުވަހުން އެއް ދުވަހު ގެންނަމުން މިދަނީ."\nއޭނާ ވިދާޅުވީ އަންދްރަޕްރަދޭޝް އިން ހަނޑޫ ލިބުން ދަތިވި ނަމަވެސް ކޮންމެ ތިން ދުވަހުން އެއް ދުވަހު މަދުވެގެން 3،000 ބަސްތާ ހަނޑޫ ގެންނަ ކަމަށެވެ. އަދި 2000 ޓަނު ( 40،000 ބަސްތާ) ގެ ޝިޕްމަންޓެއް ގެނައުމަށް ބޯޓަށް ލޯޑުކުރުމުގެ މަސައްކަތްކުރަމުން ގެންދާ ކަމަށް ވެސް އޭނާ ވިދާޅުވި އެވެ.\n"އެއީ މަހެއްހާ ދުވަހުގެ ޝިޕްމަންޓެއް. އެ ޝިޕްމަންޓް ލިބުމުން މިހާރު ދިމާވެގެން އުޅޭ މައްސަލަ ހައްލުވެގެންދާނެ. އަޅުގަނޑުމެންނަށް ލިބުން ދަތިވި ނަމަވެސް އެސްޓީއޯގެ ގުދަނުން އެވްރެޖްކޮށް ދުވާލަކު 1،200 ބަސްތާ ވިއްކާ. އަދި ވަކިވަކިން ވެސް މާލެ ތެރޭގެ ފިހާރަތަކަށް ވެސް ވިއްކަމުން ގެންދަނީ،" ނަބީލް ވިދާޅުވި އެވެ.\nނަމަވެސް މާލެ ތެރެއަށް ގިނަ އަދަދަކަށް ކާޑުގެ ބާވަތްތައް ޑިސްޓްރިބިއުޓްކުރާ ހަނީކޯނަރުގެ ފަރާތުން ވާހަކަ ދެއްކި އަބްދުލް ގައްޔޫމް ބުނީ އެސްޓީއޯ އިން އަދިވެސް ދޫކުރަނީ ދުވާލަކު 50 ބަސްތާ ހަނޑޫ ކަމަށެވެ.\n"އަޅުގަނޑުމެންނަކީ ގާތްގަނޑަކަށް 90 ޕަސެންޓް ފިހާރަތަކަށް ސަޕްލައިކުރާ ބައެއް. އެ މިންވަރަކުން މާލެ ތެރެއަށް ނުފުދޭ. އެވްރެޖްކޮށް ދުވާލަކު 300 ބަސްތާ ހަނޑޫ ބޭނުންވޭ. ނަމަވެސް އެސްޓީއޯއަކުން ދުލެއް ނުކުރޭ،" ގައްޔޫމް ބުންޏެވެ. "އެސްޓީއޯ އިން ބުނަނީ ބޯޓު އައުން ލަސްވެގެންނޭ ކޮންޓްރޯލްކުރަން ޖެހެނީ. އެ ބުނާ ބޯޓެއް އަންނަ ދުވަހެއް ނާދޭ."\nއޭނާ ބުނީ އެސްޓީއޯ އިން ހަނޑޫ ވިއްކުން ކޮންޓްރޯލްކުރި ނަމަވެސް މާލެ ތެރޭގެ ފިހާރަތަކަށް ވިއްކާ އަގަށް ބަދަލެއް ނުގެންނަ ކަމަށެވެ.\n"އަޅުގަނޑުމެން މި ވިއްކަނީ 10ރ.ގެ ޑެލިވަރީ ޗާޖަކާ އެކު ބަސްތާއެއް 211ރ. އަށް. ވިޔަފާރިވެރިން އަމިއްލަ އަށް އެސްޓީއޯ ގުދަނުން ގަނެގެން ގެންދާ ނަމަ ހަރަދު މިއަށް ވުރެ ބޮޑުވާނެ. އެހެންކަމުން އަޅުގަނޑުމެންގެ ޑެލިވަރީ ޗާޖަކީ ބޮޑު އަދަދެއް ނޫން،" ގައްޔޫމް ބުންޏެވެ.\nއޭނާ ބުނީ ހަނޑޫ ލިބުން ދަތިވެގެން ބައެއް ފިހާރަތަކުން ކޮންޓްރޯލް އަގަށް ވުރެ ބޮޑު އަގުގައި ވިއްކާކަމުގެ މައުލޫމާތު ލިބިފައިވާ ކަމަށެވެ.\n"އަޅުގަނޑުމެންގެ އަތުން ގަންނަ ރޭޓަށް ވުރެ ބޮޑު އަގުގައި އެހެން ފަރާތްތަކަށް ވިއްކާ ކަމުގެ މައުލޫމާތު ލިބޭ. ނަމަވެސް ސަރުކާރުން ކަނޑައަޅާފައިވާ ކޮންޓްރޯލް އަގަށް ވުރެ ބޮޑުކޮށް އެއްވެސް ބަޔަކަށް ނުވިއްކޭނެ،" ގައްޔޫމް ބުންޏެވެ.\nއެސްޓީއޯ އިން ހަނޑޫ ވިއްކުން ކޮންޓްރޯލްކުރުމުން މާލެ ތެރޭގެ ކުދި ފިހާރަތަކުން ވެސް ހަނޑޫ ވިއްކާވަރު ވަނީ ކޮންޓްރޯލްކޮށްފަ އެވެ.\nހެންވޭރު ކޮޅުގައި ހުންނަ ވީޓޫ ފިހާރަ އިން ވާހަކަދެއްކި މީހަކު ބުނީ އެސްޓީއޯ އިން ކުދި ފިހާރަތަކަށް ވިއްކަނީ ދުވާލަކު އެއް ބަސްތާ ހަނޑޫ ކަމަށެވެ. ބޮޑެތި ފިހާރަތަކަށް ފަސް ބަސްތާ ވިއްކާ ކަމަށް އޭނާ ބުންޏެވެ.\n"އެންމެ ބަސްތާއަކުން ދުވާލަކަށް ނުފުދޭ. އަދި ހޯލްސޭލްކޮށް ވިއްކާ ހަނީކޯނަރުން ވެސް ހަނޑުލެއް ނުލިބޭ،" އޭނާ ބުންޏެވެ. "ހަނޑޫ ލިބުން މަދުވުމުން ގެއަކަށް އެއް ކިލޯގެ މަގުން ދުވާލަކު ވިއްކަނީ. އެގޮތަށް ހަދަން ޖެހުނީ ވީހާ ވެސް ގިނަ ބަޔަކަށް ފޯރުކޮށްދިނުމަށް."\nހުސައިން ހަބީބު 10 މިނެޓު ކުރިން\nއަހުމަދު ނާއިފު 15 މިނެޓު ކުރިން


SunOnline: Lanka gai kulli haalathu ithuru mahakah dhammaalan ninmaifi\nލަންކާގައި ކުއްލި ހާލަތު އިތުރު މަހަކަށް ދައްމާލަން ނިންމައިފި\nރުގިއްޔާ މުހައްމަދު މޫސާ 22 May 2019, 15:41\nލަންކާގެ ކުއްލި ނުރައްކަލުގެ ހާލަތު ދައްމާލަން އެގައުމުން ވަނީ ނިންމާފަ -- ފޮޓޯ: އޭޕީ\nކޮލަމްބޯ (މެއި 22): ސްރީލަންކާގައި މިދިޔަ މަހުގެ 21ގައި ދިން ހަމަލާތަކާ ގުޅިގެން އިއުލާންކޮށްފައި އޮތް ކުއްލި ނުރައްކަލުގެ ހާލަތު މިއަދުން ފެށިގެން އިތުރު މަހަކަށް ދައްމާލަން ސަރުކާރުން ނިންމައިފި އެވެ.\nލަންކާގެ ރައީސް މައިތިރިޕާލާ ސިރިސޭނާ އިއުލާން ކުރެއްވި ގޮތުގައި ކުއްލި ހާލަތުގެ މުއްދަތު އިތުރު ކުރަން ނިންމީ ގައުމީ ސަލަމާތުގެ މަސްލަހަތަށް ބަލާފަ އެވެ.\nނަސާރާއިން ފާހަގަ ކުރާ އީސްޓާ ސަންޑޭއާ ދިމާކޮށް ލަންކާގައި ފައްޅިތަކަށާއި ހޮޓާތަކަށް އަމާޒުކޮށް ދިން ހަމަލާތަކުގައި 250އަށް ވުރެ ގިނަ މީހުން މަރުވެ، 500 މީހުންނަށް އަނިޔާވި އެވެ. އެގައުމުގެ ފުލުހުން ވަނީ ހަމަލާތަކުގައި ބައިވެރިވި މީހުންގެ ތެރެއިން ދިރިތިބި އެންމެން މިހާރު ހައްޔަރުކޮށްފައިވާ ކަމަށް ބުނެފަ އެވެ.\nލަންކާ ސަރުކާރުން ބުނާ ގޮތުގައި ހަމަލާތައް ދިނީ ހަނގުރާމަވެރި ދެ ޖަމާއަތެއް ކަމަށްވާ ނެޝަނަލް ތައުހީދު ޖަމާއަތް (އެންޓީޖޭ) އާއި ޖަމާއަތު މިއްލަތު އިބްރާހިމް ގުޅިގެން، ބޭރުގެ އެހީއާ އެކުގައެވެ. އަދި އޭގެ ތެރެއިން އެންޓީޖޭގެ ލީޑަރު ޒަހްރާން ހާޝިމް ވަނީ އެހަމަލާތަކުގައި އަމިއްލައަށް މަރުވެފައެވެ.\nމީގެ އިތުރުން އިސްލާމިކް ސްޓޭޓް (އައިއެސް)އިން ވަނީ އެހަމަލާތަކުގެ ޒިންމާ ނަގާފަ އެވެ. އެޖަމާއަތުގެ ލީޑަރު އަބޫ ބަކުރު އަލް ބަޣުދާދީ ފެންނަ ވީޑިއޯއެއްގައި އޭނާ ވަނީ އެހަމަލާ ދިނީ، ސީރިއާގައި އައިއެސްއަށް ލިބުނު ނާކާމިޔާބީއާ ގުޅިގެން ބަދަލު ހިފުމުގެ ގޮތުން ކަމަށް ބުނެފަ އެވެ.\nއެހަމަލާތަކަށް ލަންކާގެ މުސްލިމުންނަށް އަމާޒުކޮށް ދޭ ހަމަލާތައް ވަނީ އިތުރުވެފަ އެވެ. އަދި މިދިޔަ ހަފްތާ ތެރޭ މިސްކިތްތަކަށާއި މުސްލިމުންގެ ވިޔަފާރިތަކަށް ގެއްލުންދީފައިވެ އެވެ.


Shukurun hiy furifai, dhen ves othee massakaiy! | Mihaaru\nޝުކުރުން ހިތް ފުރިފައި، ދެން ވެސް އޮތީ މަސައްކަތް!\n08 މެއި 2018 - 12:244comments\nދިވެހި ކުޅިވަރަށް އޭނާ ކޮށްދިން ހިދުމަތުގެ އަގު "މިހާރު" އެވޯޑްސްގައި ވަޒަންކުރުމާ އެކު، ހަޔާތުގެ ބާކީބައި ވެސް ދިވެހި ކުޅިވަރަށް ހާއްސަކުުރުމަށް ވަރަށް ބޮޑަށް ހިތްވަރެއް ލިބިއްޖެ ކަމަށް "ޒާހިރު ނަސީރު އެވޯޑް" ގެ ހާސިލްކުރި ހީނާ އަހުމަދު ސަލީމް (ބޮޑުހީނާ) ބުނެފި އެވެ.\nހޮނިހިރު ދުވަހުގެރޭ ބޭއްވި "މިހާރު" އެވޯޑްސްގައި ހީނާ އަށް "ޒާހިރު ނަސީރު އެވޯޑް" ދީފައިވަނީ ދިވެހި ކުޅިވަރަށް އޭނާ ކޮށްދިން ހިދުމަތްތަކުގެ އަގުވަޒަންކުރުމުގެ ގޮތުންނެވެ. ހީނާ އަކީ، ދިވެހި ކުޅިވަރުގެ ބާނީ މަރްހޫމް މުހައްމަދު ޒާހިރު ނަސީރުގެ ނަންފުޅުގައި ދިން މި އެވޯޑް ހާސިލްކުރި ފުރަތަމަ ޝަހުސިއްޔަތެވެ.\n"އުމުރުދުވަހުގެ ހިދުމަތަށް ދޭ ޒާހިރު ނަސީރު އެވޯޑް ލިބޭ ފުރަތަމަ މީހާ އަށް އަހަރެން އިހުތިޔާރުކުރީތީ މިހާރު އެވޯޑްސް އަށް ޝުކުރުއަދާކުރަން. އެއްވެސް ޝައްކެއް ނެތް ގޮތެއްގައި ދިވެހި ކުޅިވަރު ބައްޕަ ކަމުގައިވި އަދި އަހަރެން ދުށް އެންމެ މޮޅު (ކުޅިވަރު) މުދައްރިސް މަރްހޫމް މުހައްމަދު ޒާހިރު ނަސީރުގެ ޝަރަފުގައި ދޭ މި އެވޯޑް ހާސިލްކުރެވުމަކީ އަހަންނަށް ލިބުނު ޝަރަފެއްގެ ގޮތުގައި ދެކެނީ،" އެވޯޑް ލިބުމުން ފޭސްބުކުގައި އޭނާ ލިޔެފައިވެ އެވެ.\nހީނާ އަކީ 1979 ވަނަ އަހަރު އެކުލަވާކި ރާއްޖޭގެ ފުރަތަމަ ގައުމީ ފުޓްބޯޅަ ޓީމުގައި ހިމެނުނު ކުޅުންތެރިއެކެވެ. ފަހުން ދުވުންތެރިއެއްގެ ގޮތުގައި އަދި ބެޑްމިންޓަން ކުޅުންތެރިއެއްގެ ގޮތުގައި ބައިނަލްއަގްވާމީ މައިދާނުގައި ރާއްޖެ ތަމްސީލްކުރި ހީނާ ވަނީ މި އެވޯޑާ އެކު، އޭނާ މިހިސާބަށް ގެނެސްދިން ފަރާތްތަކުގެ މަތިން ވެސް ހަނދާންކޮށްފަ އެވެ.\n"މިއަދު މި ފެންނަ އަހަރެން، އަހަންނަށް ހެދުމުގައި އެކި އެކި ރޯލްތައް އަދާކުރި އެކިއެކި މީހުންނާ އެކު ހަޔާތުގެ އެކި ދައުރުތަކުގައި މަސައްކަތްކުރެވުމަކީ އަހަރެންގެ ނަސީބު ކަމަށް ބަލަނީ،" ހީނާ ލިޔެފައިވެ އެވެ.\nއަދި އެ ސަބަބަށްޓަކައި މި ފުރުސަތުގެ ބޭނުން މިހިފަނީ، އޭގެ ތެރެއިން ވަކިވަކި ކޮންމެ މީހަކަށް ޝުކުރުއަދާކުރުމަށް ކަމަށް ހީނާ ލިޔެފައިވެ އެވެ.\n"ހާއްސަ ގޮތެއްގައި އަހަރެން ބޭނުންވޭ އެފްއޭ މޯލްޑިވްސް އާއި އެކި ދުވަސްތަކުގެ ކުޅިވަރު ވަޒީރުންނާއި ކްލަބްތަކާއި ސްކޫލްތަކާއި އެކުވެރިންނާއި އާއިލާ އަށް ޝުކުރުއަދާކުރަން. އަބަދުވެސް އަހަންނަށްޓަކައި ތިބީތީވެ އަދި މި ޝަރަފްވެރި އެވޯޑާ ދިމާލަށް އަހަރެން ގެންގޮސްދިނީތީވެ. (އެ އެންމެންނަށް) އަހަރެން މިހިރީ (ޝުކުރުގެ ހިތަކުން) ދަރަނިވެރިވެފައި،" ހީނާ ލިޔެފައިވެ އެވެ.\nކުޅުމުގެ ކެރިއަރަށް ފަހު ފުޓްބޯޅަ ރެފްރީއެއްގެ ގޮތުގައި އަދި ކޯޗެއްގެ ގޮތުގައި ހީނާ ގިނަ ހިދުމަތްތަކެއްކުރި އެވެ. އެގޮތުން ވެލެންސިއާ އާއި ނިއު ރޭޑިއަންޓަށް ބައިނަލްއަގްވާމީ ފުޓްބޯޅައިގައި ކާމިޔާބީ ހޯދައިދިނެވެ.\nއެކަމަކު މީގެ 14 އަހަރު ކުރިން ފެށިގެން އޭނާ މަސައްކަތްކުރަމުން އަންނަނީ "އާލީ ޓަޗް ފުޓްބޯލް އެކަޑަމީ" ގެ ނަމުގައި އެކަޑަމީއެއް ހަދައި ކުޑަކުދިން ތަމްރީންކުރުމުގަ އެވެ. އޭނާ ވަނީ އެ މަސައްކަތުގައި ދެމި ހުންނާނެ ކަމަށް ބުނެފަ އެވެ.\n"ދިވެހި ކުޅިވަރަށް އަހަރެން ކޮށްދިން ހިދުމަތްތަކުގެ އަގުވަޒަންކުރުމުގެ ގޮތުން އަހަންނަށް މި އެވޯޑް ލިބުމާ އެކު މިހާރު އަހަރެމެން މިހިރީ ދިވެހި ކުޅިވަރު ރަނގަޅު ހިސާބަކަށް ގެންދިއުމަށް، އަހަރެންގެ ހަޔާތުގެ ބާކީ ބައި އެކަމަށް ހާއްސަކުރަން ވަރަށް ބޮޑަށް ހިތްވަރެއްގައި. (އެކަމުގައި ދެމި ހުރުމަށް) އަހަރެން މާތް ﷲ ގެ ހަޒްރަތުގައި ދުއާ ދަންނަވަން ރަނގަޅު ސިއްހަތަކާއި ހަކަތަ އަހަންނަށް މިންވަރުކުރައްވާތޯ،" ހީނާ ލިޔެފައިވެ އެވެ.\nއިތުރު ލިޔުންތައް މިހާރު އެވޯޑްސް 2017 ހީނާ އަހުމަދު ސަލީމް


Dhiriulhun badhalu kolli vazeefa! | Mihaaru\nރިޕޯޓް / ނުކުޅެދުންތެރިކަން ހުންނަ މީހުން\nދިރިއުޅުން ބަދަލުކޮށްލި ވަޒީފާ!\nނާޒިފް ވިލިމާލޭގައި: ސްޓެލްކޯގައި ވަޒީފާ އަދާކުރުމުގެ އިތުރުން އޭނާ އަންނަނީ ރެޑްކްރެސެންޓުގައި ވޮލެންޓިއަރެއްގެ ގޮތުގައި ވެސް މަސައްކަތް ކުރަމުން\n06 ސެޕްޓެމްބަރ 2019 - 10:43\nމީގެ ތިން އަހަރު ކުރިއަށް ބެލިކަމުގައި ވިޔަސް ވަޒީފާއެއް އަދާކުރުމުގެ އެއްވެސް ވިސްނުމެއް، އިސްމާއިލް ނާޒިފް ސައީދުގެ ނެތެވެ. ނުކުޅެދުންތެރިކަން ހުންނަ މީހަކަށް ވާތީ ވަޒީފާއެއް ލިބޭނެ ކަމަށް ގަބޫލު ވެސް ނުކުރެވުނީ އެވެ. ދިރިއުޅުނީ މައިންބަފައިންގެ ހަރަދުގައި އެ މީހުންގެ އެހީގަ އެވެ. އެކަމަކު މީގެ ތިން އަހަރު ކުރިން ލިބުނު ވަޒީފާއިން އޭނާގެ ދިރިއުޅުން ބަދަލުކޮށްލައިފި އެވެ.\nއެކަމާ ގުޅޭ ގޮތުން ސުވާލުކޮށްލުމުން، 27 އަހަރުގެ އެ ޒުވާނާ ބުނީ މިހާރު އެއީ ނުކުޅެދުންތެރިކަން ހުންނަ މީހެއްކަން އަމިއްލައަށް އިހުސާސް ވެސް ނުވާ ކަމަށެވެ.\n"ވަރަށް އިންޑިޕެންޑެންޓް މިހާރު. ލިބޭ މުސާރައިން އަމިއްލަ ހަރަދުތައް ކޮށްފައި މައިންބަފައިންނަށް އެހީވާން ލިބުމަކީ ލިބޭ ވަރަށް ބޮޑު ހިތްހަމަޖެހުމެއް،" ސްޓެލްކޯގެ ވިލިމާލޭ ބްރާންޗުގައި މަސައްކަތް ކުރާ ނާޒިފް ބުންޏެވެ.\nނާޒިފް ވިލިމާލޭ ބަނދަރު މަތީގައި: ނުކުޅެދުންތެރިކަން ހުރި ނަމަވެސް މަސައްކަތުގައި އޭނާއަކީ ނަމޫނާއެއް\nވަރަށް ތުއްތުއިރު ފަޔަށް ލިބުނު ގެއްލުމަކާ ގުޅިގެން ހިނގާބިނގާވެ ނޫޅެވޭ އެ ޒުވާނާ ބުނިގޮތުގައި ކުޑައިރު ކިޔެވުމުން އޭނާ މަހުރޫމް ވީ ވެސް، މަތީ ބުރީގައި ހުންނަ ކްލާސްރޫމުތަކަށް އެރޭނެ ގޮތެއް ނެތިގެންނެވެ. އެހެންވެ، މި ފަދަ މުޖުތަމައުއެއްގައި، ފުރޮޅުލީ ގޮނޑިއެއްގައި އިންނަން ޖެހިފައިވާ މީހަކަށް އަދާކުރެވިދާނެ ވަޒީފާއެއް އޮތް ކަމަށް އޭނާއަށް ކުރިން ގަބޫލެއް ނުކުރެވުނެވެ. އެހެންވެ، ކޮންމެ ކަމެއް ވެސް އޭނާ ކުރީ ހިލޭ ސާބަހަށެވެ.\nވަޒީފާއަކާ މެދު ނާޒިފް ވިސްނާލީ ވެސް އޭނާ ފަދަ ނުކުޅެދުންތެރިކަން ހުންނަ އެކުވެރިއަކު އެކަމަށް އެދުމުންނެވެ. އެ އެކުވެރިޔާއާ އެކު މަސައްކަތް ކުރުމަށް އެދުމުން، ވަޒީފާއެއް ހޯދުމަށް ކުރި މަސައްކަތުން އެ މީހުންނަށް ލިބުނީ އެމްޓީސީސީގެ ފެރީ ޓާމިނަލެއްގައި ޓިކެޓް ކަނޑަން އިންނާށެވެ. އެ ވެސް ހިލޭ ސާބަހަށެވެ. އެކަމަކު އެއަށް ވުރެ ކުރިން އެ މީހުންގެ ނަސީބު އަތުގައި ހިފައިފި އެވެ.\n"އެ ވަޒީފާއަށް ނުނިކުމެވި އުޅެނިކޮށް، ސްޓެލްކޯއިން އަޅުގަނޑުމެންނަށް ޖޮބް ދިނީ،" ސްޓެލްކޯގެ ވިލިމާލޭ ބްރާންޗުގެ އެޑްމިން އޮފިސަރެއްގެ ގޮތުގައި މަސައްކަތް ކުރަމުން އަންނަ ނާޒިފް ބުންޏެވެ.\nނާޒިފް (ވ) އޭނާގެ ބައެއް އެކުވެރިންނާ އެކު\nމިހާރު އޭނާއަކީ ބުރަކޮށް ވަޒީފާ އަދާކުރާ ހީވާގި ޒުވާނެކެވެ. އޮފީހުގެ ސްޓޮކް ބެލެހެއްޓުމުގެ ޒިންމާއާ ހަވާލުވެފައިވާއިރު އެ ވަޒީފާ އިން ރަނގަޅު އާމްދަނީއެއް ވެސް ލިބެ އެވެ. ނާޒިފް ބުނިގޮތުގައި މިހާރު އޭނާގެ ދިރިއުޅުން ހުރީ ކުރިން ދުވަހަކު އުއްމީދު ވެސް ނުކުރާހާ ހިސާބެއްގަ އެވެ.\n"ކޮންމެ ދުވަހަކު ވަޒީފާއަށް ނުކުމެ، ކުރަން ޖެހޭ މަސައްކަތް ބަރާބަރަށް އަދާކޮށް، ލިބޭ މުސާރައިން އާއިލާއަށް ހަރަދު ކުރަން ލިބުމަކީ ލިބޭ އެންމެ ބޮޑު އުފާ. މިހާރު މިއީ ޑިސްއޭބްލްޑް މީހެއް ކަމުގެ އިހުސާސް ވެސް ނުކުރެވޭ،" ދިވެހި ރެޑް ކްރެސެންޓްގައި ވޮލަންޓިއަރެއްގެ ގޮތުގައި ވެސް ހަރަކާތްތެރިވެ އުޅޭ ނާޒިފް ބުންޏެވެ.\nއޯޓިސްޓިކް ޒުވާނެއް. ވަޒީފާ އަދާކޮށް ނަމޫނާ ދައްކަނީ\nއުމުރުން 27 އަހަރުގެ މަރިޔަމް ނޫރާ ރަޝާދު ވެސް މީގެ ކުރިން މުޅިން މަސައްކަތް ކުރީ ހިލޭސާބަހަށެވެ. އޯޓިޒަމް އެސޯސިއޭޝަނާއި އިމާދުއްދީން ސްކޫލު ފަދަ ތަންތަނުގައި ޓީޗަރުންނަށާއި ކުދިންނަށް އެހީވެ ދިނުމަށެވެ. މާ ބޮޑު ޒިންމާއެއް ނެތެވެ.\nއެކަމަކު އޯޓިސްޓިކް މި ޒުވާނާ މިހާރު ވަޒީފާ އަދާކުރަނީ ގްރޭޓާ މާލޭ އިންޑަސްޓްރިއަލް ވިލެޖުގަ އެވެ. ނުކުޅެދުންތެރިކަން ހުންނަ މީހުންނަށް ހާއްސަކޮށްގެން ކުރީގެ ރައީސް އަބްދުﷲ ޔާމީންގެ ސަރުކާރުން ދިން ވަޒީފާ ނޫރާއަށް ވެސް ލިބުނީ، މަސައްކަތެއް ނެތި ގޭގައި ހުންނަތާ ދުވަސްތަކެއް ފަހުންނެވެ.\nމުއާމަލާތު ކުރުމުގައި ދަތިތަކެއް ހުރުމުން، ނޫރާއާ ބެހޭ ގޮތުން "މިހާރު"އާ ވާހަކަ ދައްކަމުން އޭނާގެ މަންމަ އަމީނާ އަބްދުލްގާދިރު ބުނީ ވަޒީފާގެ ސަބަބުން އޭނާގެ ހުރި ހަމައެކަނި އަންހެން ދަރިފުޅުގެ ދިރިއުޅުމަށް ވެސް ބޮޑު ކުރިއެރުންތަކެއް އަތުވެއްޖެ ކަމަށެވެ. މީހުންގެ ތެރޭގައި އުޅެން ދަސްވެ، މުއާމަލާތު ކުރުން ވެސް ކުރިއަށް ވުރެ ރަނގަޅު ވެއްޖެ އެވެ. އަދި ޒިންމާތަކެއް ހަވާލުކުރުމުން، އޭގެ ހިތްހަމަޖެހުން ވެސް ނޫރާއަށް ލިބިއްޖެ ކަމަށް އަމީނާ ބުންޏެވެ.\nޑިސްއެބިލިޓީ އެމްބެސެޑަރު ޒިހުނަތު ހަސަންއާ އެކު ނޫރާ (ކަނާއަތުގައި)\nނޫރާއަށް އޮތް އެންމެ ބޮޑު އުފަލަކީ މުޖުތަމައުން އޭނާ ބަލައިގަނެ، ބޭނުންތެރި މީހެއްގެ ގޮތުގައި ދުށުމެވެ. އަދި އެފަދަ ކުދިންގެ ބެލެނިވެރިންނަށް އޭނާ ނަމޫނާއަކަށް ވެފައިވާތީ އެވެ.\nކުރިން ގުޅިފަޅު އޮފީހުގައި މަސައްކަތްކޮށް، ފަހުން އެ ދެ ތަން އެއްކޮށްލައި އެއް އޮފީހަކަށް ހެދުމުން ނޫރާގެ މާ ބޮޑު މަސްއޫލިއްޔަތެއް އަދި ނެތެވެ. އެކަމަކު ޓައިޕް ކުރުން ފަދަ މަސައްކަތްތައް މިހާރު ވެސް ކުރަމުން އަންނަ ކަމަށް އޭނާގެ މަންމަ ބުންޏެވެ.\nއަމީނާ ބުނީ އޯޓިސްޓިކް މީހެއް ނަމަވެސް ދަރިފުޅު ވަޒީފާއަށް ނުކުމެ، މީހުންގެ ތެރޭގައި އުޅެން ފެށުމުން، އެ ބަލި ހުންނަ އެހެން ކުދިންގެ މައިންބަފައިންނަށް ވެސް ހިތްވަރެއް ލިބިފައިވާ ކަމަށެވެ. އޯޓިސްޓިކް ކުދިންނަށް ވުމުން ބައެއް ބެލެނިވެރިން އެ މީހުންގެ ދަރިން ވަޒީފާއަށް ފޮނުވަން ޖެހިލުންވާ ކަމަށާއި އެކަމަކު ނޫރާ ވަޒީފާ އަދާކުރާތަން ފެނި، އެކަން މަޑުމަޑުން ބަދަލުވަމުން އަންނަކަން އޭނާ ފާހަގަކުރި އެވެ.\n"ނޫރާ ފެނުނީމައި ބައެއް ބެލެނިވެރިން ބޭނުންވޭ މިހާރު [ދަރިން] ވަޒީފާއަށް ފޮނުވަން. އެ މީހުންނަށް އެނގޭ ވަޒީފާއަށް ނޫނީ މީހުންގެ ތެރެއަށް ނެރެން ފެށީމައި އެ ކުދިންނަށް ކުރިއެރުންތައް ލިބޭނެކަން،" އަމީނާ ބުންޏެވެ.\n"ކުރިން އިންނާނެ މީހަކު ނުވީ ވަޒީފާއެއް ނެތުމުން."\nހދ. ނޮޅިވަރަމަށް އުފަން، އުމުރުން 38 އަހަރުގެ އަލީ ހުސެން އަކީ މިހާރު ޒިންމާދާރު ފިރިއެކެވެ. އެ ރަށު ފެނަކަ ބްރާންޗުގެ ޓެކްނީޝަނެކެވެ. ދިރިއުޅުން ވަރަށް އުފާވެރި އެވެ.\nއެކަމަކު އޭނާގެ އެކަނިވެރި ދިރިއުޅުމަށް ނިމުމެއް އައީ، އަލީ ދެކޭ ގޮތުގައި، މީގެ ތިން އަހަރު ކުރިން ލިބުނު އެ ވަޒީފާއާ ގުޅިގެންނެވެ. އާމްދަނީ ހޯދުމަށް މީގެ ކުރިން އޭނާ އެކި ކަހަލަ މަސައްކަތް ކުރި ނަމަވެސް، އެއީ ދިރިއުޅުމެއް ފަށަން އެކަށީގެންވާ މިންވަރެއް ކަމަށް ބައެއް އަންހެނުން ގަބޫލު ނުކުރާ ކަމަށް އޭނާ ދެކެ އެވެ.\nއަލީ ހުސެން އޭނާ ދުއްވާ ޕިކަޕުގައި\n"އަޅުގަނޑު ރައްޓެހިވިޔަސް، ރައްޓެހިވާން އެހިޔަސް އަންހެން ކުދިން އަހާނެ ކުރަނީ ކޮން މަސައްކަތެއްތޯ އާއި ތިއީ އެންމެ އެކަށީގެންވާ އާމްދަނީ ލިބޭ ކަހަލަ މަސައްކަތެއް ނޫން ކަމަށް. އެހެން ކިޔާފައި ބްރޭކަޕް ވަނީ،" އޭނާ ބުންޏެވެ.\n"އަޅުގަނޑު މި އަހަރު މީހަކާ މި އިނީ. އޭނާ ކައިވެނި ކުރީ އަޅުގަނޑު ވަޒީފާއެއްގައި އުޅޭތީއެއް ނޫން. އެކަމަކު އަޅުގަނޑަށް އެހީތެރިވުމުގެ ނިޔަތުގައި،" ހިނގުމުން މަހުރޫމްވެފައިވާތީ ފުރޮޅުލީ ގޮނޑިއެއްގައި އިންނަ އަލީ ބުންޏެވެ.\nމީގެ ކުރިން އޭނާ، ބޭބެއެއްގެ ހޮޓަލުގެ ކޭޝިއަރު ކަމާއި ފިހާރައެއްގެ ސޭޓުކަން ވެސް ކުރި އެވެ. އަދި މިހާރު ވެސް، ރަށު ޕިކަޕެއްގައި ތަކެތި ވިއްކާ ހަދަ އެވެ. އެކަމަކު އެކަށީގެންވާ އާމްދަނީއެއް ލިބި، ދިރިއުޅުން ހަމަޖެހިލި މިހާރު އަދާކުރަމުން އަންނަ އިންޖީނުގޭގެ ވަޒީފާ ލިބުމުން ކަމަށް އަލީ ބުންޏެވެ.\nއަލީ ހުސެން އޭނާގެ އޮފީހުގައި: ވަޒީފާގެ ސަބަބުން ދިރިއުޅުން ބަދަލުވެފައިވާ ކަމަށް ބުނި\nއޭނާ ބުނީ ނުކުޅެދުންތެރިކަން ހުންނަ މީހުންނަށް ކުރީގެ ރައީސް ޔާމީންގެ ސަރުކާރުން ދިން އެ ވަޒީފާގެ އިތުރުން ޕިކަޕު ދުއްވައިގެން ވެސް އޭނާއަށް ރަނގަޅު އާމްދަނީއެއް މިހާރު ލިބޭ ކަމަށެވެ. އެކަމަކު ލައިސަންސް ނެތުމުގެ ސަބަބުން އޭނާއަށް އިތުރަށް އެ ދުއްވޭކަށް ނެތެވެ. ނުކުޅެދުންތެރިކަން ހުންނަ މީހަކަށް ވާތީ ލައިސަންސް ލިބޭ ގޮތެއް ނުވި އެވެ.\n"ލައިސަންސް ނަގަން ދިޔައިމައި ޓެސްޓުގައި އަޅުގަނޑު ބައިވެރިއެއް ނުކުރި. އެކަމަކު އަޅުގަނޑު ދެކޭ ގޮތުގައި ޕިކަޕުގެ މަސައްކަތްތައް ކުރެވި، ކޮންޓްރޯލް ކުރެވެންޏާ ނުދުއްވެންވީ ސަބަބެއް ނެތް،" އަލީ ބުންޏެވެ.\n"އެ މީހެއްގެ ގާބިލްކަން ހުރި މިންވަރަކުން ފުރުސަތު ދޭންވީ ނޫންތޯ."\nއަލީ ބުނީ ނުކުޅެދުންތެރިކަން ހުއްޓަސް މަސައްކަތް ކުރާތީ މީހުން އޭނާ ބަލައިގަންނަ ކަމަށާއި އެކަމާ އޭނާ ވެސް އުފާ ކުރާ ކަމަށެވެ. އަދި އޭނާގެ ނަސޭހަތަކީ ވެސް، ނުކުޅެދުންތެރިކަމެއް ހުރި ނަމަވެސް އާމްދަނީ ލިބޭ ފަދަ ކޮންމެވެސް މަސައްކަތެއްކޮށް ދިރިއުޅުން ބިނާ ކުރުމެވެ.\nޒުވާނުން ނުކުޅެދުންތެރިކަން ހުންނަ މީހުން ވަޒީފާ\n23 ކޮމެންޓް, 145 ރިއެކްޝަންސް\nޖީބަށް ރުފިޔާ ނޭޅިނަަމަ އޭރުވެސް މިހާރުވެސް އެންމެ ބެސްޓީ ރައީސް ޔާމީން.. އެއީ ހަމަ "މޭން"އެއް!!\nސާބަހޭ ހުރިހާ ބޭފުޅުން.\n5 އަހަރުވަންދެން އެތައް ބިލިއަން ޑޮލަރެއްގެ ބައިތުލްމާލު ހަވާލުކޮށްފައި ބާރުދީފައި ބެހެއްޓީމަ ފަހުން ހާވައި ބަލާއިރު ރަނގަޅު ކުދިކުދި ދެތިންކަމެއްވެސް ފެނިދާނެ. އެކަމަކު އޭނާގެ ވެރިކަމުގަ ބައިތުލްމާލު ވަގަށްނަގައިފި، ގައުމުގެ ރަށްރަށް ބަހައި ކާލައިފި، ޖެހުނުމީހަކު ދިޔައީ ކުޑަގޮޅިއަށްލާ އަނިޔާކުރަމުން، ސާޅީހަކަށް އަހަރުގެ ދަރަނި ރައްޔިތުން ބޮލަށްޖަހައިފި.\nމި ރިޕޯޓު ކިޔާފަ ޔާމީނަށް ސަޕޯޓު ކުރާ ބަޔަކު ހީވަނީ ހިތާދޫ މީހަކަށް ހުދު ފޮށައެއް ލިބިގެން އުޅޭހެން. ލޮލް\nޔާމީން ކުރައްވާފައި ހުރީ ކިތައް ކަންތައް. ލޯ ހުޅުވާފަ ބަލާބަލަ. ކިތައް ރަށުގެ ނަރުދަމާ ފެނުގެ ނިޒާމް ބްރިޖް ސްކޫލްތައް ހޮސްޕިޓަލްތައް އެއަރޕޯޓްތައް ބަނދަރުތައް\nހުދު ފޮށާ ލިބެނީ ކިހާދޫ މީހުންނަކަށްނޫންތަ\nއަލްހަމްދުލިﷲ..ޝުކުރިއްޔާ ..ރައީސް ޔާމީން ވައްކަމުގެ ހިޔަނި ނެތްނަމަ ތިވަރެއްނެތް!\nނޫރާ ފެނުމުން ވަރަށް އުފާވެއްޖެ..އަބަދުވެސް ނޫރާއަށް ކާމިޔާބީއަށް އެދެން..\nރަނގަޅު ކަމެއްވިއްޔާ ރައީސް ޔާމިން..ސާބަހޭ ޔާމިން\nޢަސްލުވެސް ޔާމީން ކުރެއްވިއެންމެ ބެސްޓްކަންތައް ކޮރޮޕްޝަންގެ ހިޔަނި ނެތްނަމަ އަދިވެސް އެންމެ މިނިވަން ގައުމަކަށް ބޭނުންވަނީ ޔާމީން. ޢެއީ ވަޠަނީ ބޭފުޅެއް. ޢެކަމަކު ކުރިން މަ ވިސްނުންހުރީ އެމްޑީޕީއަށް. މިހާރު ވިސްނުންބަދަލުވެއްޖެ.\nޜައްޔިތުން ދެކެލޯބިވާ ވެރިން މަދުވާނެ މީގެ ފުރިހަމަ މިސާލެއް ރައީސް ޔާމިން އަކީ. ޝުކުރިއްޔާ ރައީސް ޔާމީން\nމިފެންނަނީ ގައުމުދެކެ ރައްޔެތުމްދެކެ ލޯބިވާވެރިން ގެ ބުމަސއްކަތާ ދުރުވިސްނުން މިހާރުމިފެންނަނީ ޕެޕަސްޕްރޭ ލޮލައްޖެހިމީހުނަށާ މަގުތަކުގެ އަމަންއަމާންކަން ގެއްލުވާލި މީހުން ވަޒީފާ ނުލިބިގެން ބިޑުންނާ ސުވާލުކުރާތަން ރައްޖެތެރޭގަވެސް ރޔާމީން ސަރުކާންވަނީ ނުކުޅެދޭ އެތައްބޠަކައް ވަޒީފާދީ އެމީހުންގެ ދިރިއުޅުން ކޮޅައްޖަހާފަ އަދި ތަފާތު ގޮތްގޮތުން އެކި ބަލިމީހުންނައް ތަނަވަސް ކަމާ އެހީ ފޯރުކޮއްދިފަ ސުކުރިއްޔާ މެޑަމް ފާތުން ސުކުރިއްޔާ ރ ޔާމީން


ތިޔަ ދިން އުފާ 29 – Esfiya\nބައްދަލުވުމަށް ހާއްސަ ކުރެވިފައިވާ ކޮޓަރީގެ ބޭރުގައި މަޑުކޮއްލަމުން ލާމިހް އަޅައިގެން ހުރި ގަދަ ރަތް ކުލައިގެ ޓައި ރަނގަޅުކޮއްލިއެވެ. ލައިގެން ހުރި ކަޅު ކުލައިގެ އަތްދިގު ގަމީހާއި އޮފީސް ފަޓުލޫނުގެ އިތުރުން އޮފް އަރުވާލާފައިވާ ބޫޓުން އެއީ ކިހާ މުހިއްމު ބައްދަލުވުމެއްކަން މީހަކު ބަލާލައިފިނަމަ އިނގޭނެއެވެ. ލާމިހްގެ މޫނުމަތިން ތާޒާ ކަން ފެންނައިރު ކުރިންސުރެ ތައްޔާރުވެގެން ހުރިކަން ހާމަވެއެވެ. ހުރިހާ ކަމެއްވެސް ބޭނުންވާ ގޮތަށް ނިމުމަށް ދުއާ ކޮއްލަމުން ލާމިހް ދޮރު ހުޅުވާލިއެވެ. ބޮޑު މޭޒު ވަށައިގެން އޮފީހުގެ އިސްވެރިން ތިބި އިރުު އެންމެންގެވެސް ނަޒަރު ލާމިހް އަށް ހުއްޓުނެވެ. ހިނިތުންވެލަމުން ލާމިހް ގޮސް އޭނާގެ ގޮނޑީގައި އިށީނުމާއެކު ބައްދަލުވުން ފެށުނެވެ.\nމަސައްކަތުގައި އިން ހުސެން އަށް ލާމިހް އަންނަތަން ފެނުމާއެކު ކުރަން އިން ކަންތައް ހުއްޓާލިއެވެ. ލާމިހް ގެ މޫނުމަތިން އެއްވެސް އަސަރެއް ނުފެންނަ އިރު ބައްދަލުވުމުގައި ކަންތައްވީ ރަނގަަޅަށް ނޫންކަން ހުސެން އަށް ވިސްނުނެވެ. ” ކޮބާ ކިހިނެއްވީ…” ލާމިހް އައިސް ކެބިން ގެ ބޭރުގައި މަޑުކޮއްލުމާއެކު ހުސެން އަހާލިއެވެ. ދެ ކޮނޑު ހިއްލާލަމުން ލާމިހް ދެ ފަރާތަށް ބޯ ތަޅުވާލިއެވެ. ” ނުވާނެ އެހެނެއް.. ” ހުސެން ގަބޫލްނުކުރެވިފައި އިން ހެން ބުނެލިއެވެ. ކޯހުގައި ވެސް އެންމެ މަތިން ފާސްވީ ލާމިހް ކަން ހުސެން އަށް އިނގޭތީއެވެ. ލާމިހް ގެ މޫނަށް ބަލަހައްޓައިން އިން ހުސެން އަށް އެ ތުންފަތްމައްޗަށް ވެރިވި ލާނެތް ހިނިތުންވުން ފެނުމުން އިން ތަނުން ތެދުވިއެވެ. ” ކޮންގްރޭޑްސް މޭން.. ކެއުން އޮންނަންވާނެ.. ދެން އޮފީހުގެ މެނޭޖަރަކަށް ވީމަ އަހަރެން މަސައްކަތް ކުރަން ޖެހޭނީ ލާމީގެ ދަށުން ދޯ..” ލާމިހްގެ ގައިގައި ބައްދާލަމުން ހުސެން ބުނެލިއެވެ. ” އެހެނޭ ކިޔާފަ އަހަރެން ބަދަލެއްނުވާނެކަން ހުސެން އަށް އިނގެއެއްނު.. ” ލާމިހް ހިތުގައި ވާ ގޮތް ހާމަކުރިއެވެ. އޮފީހުގައި ހަބަރު ފެތުރެން ފެށުމާއެކު މުވަޒަފުންގެ މަރުހަބާ ގެ ބަސްތަށް ލާމިހް އަށް ލިބިގެންދިޔައެވެ. ކޮންމެ މީހެއްވެސް ލާމިހް ބަލައިގަތީ އިހްތިރާމާ އެކުގައެވެ.\nއާނާ އަށް ފިލާވަޅު ބުނެދިނުމުގައި އިން ލޫނާ އެތަށް ފަހަރަކު ކިޔައިދީގެންވެސް އާނާ އަށް އެއްޗެއް އޮޅުންފިލި ކަމަކަށް ނުވިއެވެ. އެވަގުތު އާނާގެ ކޮޓަރީ ދޮރުމަތިން ހުރަސްކޮއްލި ލާމިހް ލޫނާ ގެ ލޮލުގައި އަޅައިގަތެވެ. ލާމިހް އަށް އަޑުއިވޭނެ ވަރަށް ގޮވާލުމާއެކު ދެން ފެނުނީ ލާމިހް އައިސް އެ ކޮޓަރިއަށް ވަތް ތަނެވެ. ” ވަޒީފާ ހަމަޖެހުނުތަ..” ލޫނާ އަވަސް އަރުވާލާފައި އެހިއެވެ. ” އާން.. އިރާދަކުރެއްވިއްޔާ ތިކަން ވެއްޖެ..” ލާމިހް އާނާ ގެ އެނދުގައި އިށީންނަމުން ބުނެލިއެވެ. ” އަވަހަށް ދޭ މަންމަ މެން ކައިރީ ބުނަން.. ވަރަށް އުފާވާނެ އޭރުން..” ލޫނާ ގެ މޫނުމަތިން ވެސް އުފާވެފައި އިންކަން އިނގެއެެވެ. ” އެނީ ހޯމް ވޯކްސް ހަދަނީތަ..” ކަރުގައި އަޅާފައިވާ ޓައި ނަގަމުން ލާމިހް އަހާލިއެވެ. ” ކޮންއިރެއް އެނީ އަށް މި ކިޔައިދޭތާ… ޓިއުޝަން އަކަށް ދާން ވެސް އެއްބަހެއްނުވި..” ލޫނާ ގެ އަޑުން ވެސް ކަންބޮޑުވެފައިވާކަން އިނގެއެވެ. ” އެނީ އަށް މެތްްސް ނޭނގެއޭ މަންމީ..” އާނާ ބޮޑާހާކަލަމުން ބުންޏެވެ. ” ލާމީ ބަލައިދީބަ ގެއަށް އައިސް ޓިއުޝަން ނަގައިދޭ މީހެއް ވޭތޯ..” ލޫނާ ގެ އެދުމަށް ލާމިހް ގެ ސިކުނޑިއަށް ވެރިވީ އީރަމް ގެ ނަމެވެ. އެ ހިޔާލުން ސިކުނޑިން ނެރެލީ އެކަން ނުވާނެކަން އިނގޭތީއެވެ.\nހަވީރުގެ ހިތްފަސޭހަ ވަގުތު މޫދު ފެންނާނެހެން އިށީނދެގެން އިން އީރަމް ހަނާ ގެ އުނގުގައި އިން މީޝާގެ ރީތި ފޮޓޯއެއް ނެގޭތޯ އުޅެއެވެ. ދެމީހުން ބޭރަށް ދާން ނުކުންނަމުން ބޭނުންވީ މީޝާވެސް ގޮވައިން ނުކުންނާށެވެ. ބަނޑުހައިވެގެން ނުވަތަ ބަލިވެގެން ނޫނީ މީޝާ އަކީ މާ ބޮޑަށް ރޮއެ ހަދާ ކުއްޖަކަށް ނުވުމުން ގެންގުޅެން ފަސޭހައެވެ. ” ލާމީ ގެ ޖޮބް ހަމަޖެހިއްޖެ ދޯ.. ” ވާހަކައިގެ ތެރެއިން ހަނާ ބުނެލިއެވެ. ” އެހެންތަ..” ފޯނުން ފޮޓޯތަށް ބަލަންއިނދެ އީރަމް އެހެން ބުނެލިއިރު އެއްވެސް ޝައުގުވެރިކަމެއް ނެތްކަހަލައެވެ. ” އާން.. ދެން ކީއްވެތަ އީމް ލާމީ އާއި ދުރުން ތި އުޅެނީ… ” ހަނާ އަބަދުވެސް ކުރާ ސުވާލު ތަކުރާރު ކޮއްލިއެވެ. ” އީމް ލޯތްބެއް ނުވޭތަ ލާމީ ދެކެ.. ލާމީ އަކަށްނު ތި މަޑުކުރަނީ… ” ހަނާ އެެހެން ބުނުމާއެކު އީރަމް ފޯނު ތިރިކޮއްލަމުން އެ މޫނަށް ބަލާލިއެވެ. ” ހަނާ އަށް ހީވޭތަ ލާމީ އަހަރެން ދެކެ އަދިވެސް ލޯބިވާނެޔޭ… މާލެ އައިފަހުން އެކަަހަލަ ވާހަކަ އެއް ލާމީ ނުދައްކާ.. އެހެން ނޫނަސް ލާމީ ލޯބިވާ އެހެން އަންހެންކުއްޖެއް ވެސް ހުރެދާނެ.. ރައްޓެހިވެގެންވެސް އުޅެފާނެ.. ހަނާ މެން ކައިރީ ލާމީ އެކަހަލަ ވާހަކައެއް ނުދެއްކިޔަސް ނޭނގުމެއްގެ ތެރޭގައި ލާމި އަށް ދެރައެއް ލިބޭކަށް އަހަރެން ބޭނުމެއްނޫން.. ” އީރަމް ފުރަތަމަ ފަހަރަށް އެހިތުގައި ވާ އެއްޗެއް ހާމަ ކުރިއެވެ. ހަނާ ވިސްނާލުމާއެކު އީރަމް އެ ބުނި ވާހަކައިގެ ތެދުކަން އިހްސާސް ވިއެވެ. “އެކަމަކު ލާމީ އަދިވެސް އީމް ދެކެ ލޯބިވަންޏާ އޯ..” މީޝާ މަސަލަސް ކޮއްލަމުން ހަނާ އަހާލިއެވެ. ހަނާ ގެ ސުވާލުން އީރަމް މަޑުޖެހުނެވެ. އެހެން ކަންތައްވެއްޖެ ނަމަ ކިތަންމެހާވެސް ރަނގަޅެވެ. އެ ދުވަހަކުން އީރަމް ވެސް ލާމިހް ދެކެ ލޯބިވާކަން ހާމަ ކުރާނެއެެވެ. ” ނޭނގެ..” އީރަމް މީޝާ އުރާލަން އަތް ދިއްކޮަލަމުން ބުނެލިއެވެ.\nލާމިހް އައިތާ ދެމަސް ފާއިތުވެ ދިޔައިރުވެސް އީރަމް އާއި މާ ބޮޑު ގުޅުމެއް ނޯވެއެވެ. އޮފީހުގެ މަސައްކަތްތަށް ދެގުނަ އިތުރުވެގެން ދިޔުންވީ އީރަމް ގެ ހިޔާލުތަކުން ދުރުވުމަށް ލާމިހް އަށް ލިބުނު ފުރުސަތަކަށެވެ. ހުސެން އާއި ބައްދަލުކޮއްލަން އެގެއަށް ދާއިރު ބައެއް ދުވަސްދުވަހު ލާމިހް އަށް އީރަމް ފެނެއެވެ. ހިނިތުންވުންތަކަކާއި އެކަކު އަނެކަކު ހާލު އޮޅުންފިލުވުން ފިޔަވާ އިތުރު ވާހަކަތަކެއް އެ ދެމެދުގައި ނުދެކެވެއެވެ.\nސުކޫލުން ގެއަށް އައިސް އެއްޗެހި ބަދަލުކޮއްލަމުން އީރަމް ސޯފާގައި އިށީނދެލިއެވެ. އެޔާއެކު ޖަނާ ވެސް ކޮޓަރިން ބޯ ދިއްކޮއްލީ އީރަމް ގެއަށް އައިކަން އެނގުމުންނެވެ. ” މިއަދު ކޮލެޖަށް ނުދާ ދުވަހެއްތަ..” ޖަނާ އައިސް ކައިރީގައި އިށީނުމާއެކު އީރަމް އަހާލިއެވެ. ” މި ހަފްތާ ބަންދު.. އަންނަ ހަފްތާގައި ޓެސްޓްތަށް ފެށޭނެ.. ” ޖަނާ އީރަމް އަށް ކޮލެޖްގެ ކަންތައް ކިޔައިދިނެވެ. އެންމެ ފަހު ސެމިސްޓާރ އަށް ވުމުން އީރަމް ޖަނާ އަށް ނަސޭހަތްތެރިވީ ރަނގަޅަށް ކިޔެވުމަށެެވެ. ހަނާގެ ފޯނެއް އައުުމުން އީރަމް ފޯނު ނެގިއެވެ. ހަނާ އެދުނީ ރޭގަނޑޫ އަށެއް ޖަހާއިރަށް އެގެއަށް އައުމަށެވެ. ” އެއި ކީއްކުރަން.. ކަމެއް އޮތީތަ..” އީރަމް ބޭނުންވީ އެގެއަށް އޭނާ ގެންދަން އުޅޭ ސަބަބު އޮޅުންފިލުވާށެެވެ. ” ދެން އައިމަ އިނގޭނެއެއްނު.. ” ހަނާ ނުބުނާނެކަން އެނގުމުން އީރަމް އިތުރު ސުވާލެއް ނުކުރެއެވެ.\nގޭގެ ބެލްޖަހާލުމާއެކު ހައިފާ ދޮރުހުޅުވާލިއެވެ. ” ލަހުން ދޯ މިއާދެވުނީ.. ” ލައިގެން ހުރި ބޫޓު ބާލަމުން އެތެރެއަށް ވަތް އީރަމް ސިޓިންގްރޫމަށް ނަޒަރު ހިންގާލުމާއެކު ހުއްޓުން އެރިއެވެ. ސޯފާގައި އިން ލާމިހް ގެ ނަޒަރު ސީދާވެފައި ހުރީ އީރަމް އަށެވެ. ގަދަ ބުރައުން ކުލައިގެ އަބާޔާ ހެދުމާއި ކަޅު ކުލައިގެ ޝޯލުގައި އީރަމް ފެނުމުން ލާމިހް ގެ ހިތަށް ގޮތްތަކެއް ވެއްޖެއެވެ. ދެމީހުންގެ ނަޒަރު ހިނދުކޮޅަކަށްނަމަވެސް ސީދާ ވުމުން އީރަމް އަށް އުނދަގޫވިއެވެ. ލާމިހް ގެ މޫނުން ނަޒަރު ވަކިކޮއްލުމާއެކު ކުރިމަތީ ހުރި މޭޒުގައި އަތުރާލެވިފައިވާ ޕިއްޒާ ފޮށިތަށް އީރަމް ގެ ލޮލުގައި އަޅައިގަތެވެ. ހައިފާ ގެ ފަަހަތުން ގޮސް އީރަމް ހަނާ އާއި ފަޒަލް ކައިރީ އިށީނެވެ. ” އީމް އެ އައީނުން.. ދެން ނުކަޔެއް ނީނދެވޭނެ.. ” ފަޒަލް އެހެން ބުނުމާއެކު ހަނާ ފަޒަލް ގެ ބުރަކަށީގައި ޖަހާލިއެވެ. ” ސާބަސް.. ތިވަރަށް ކާތިއޭ ފަލަވަނީ.. އެންމެ ޕިއްޒާ ފޮއްްޗެއް ކެވޭނީ މިރޭ..” ހަނާ ގެ ވާހަކައިން އެންމެންގެ ހުނުމުގެ އަޑު އިވުނެވެ. ކޯކް އަޅަން ތަށިތަށް ބަލާ ހައިފާ ތެދުވުމުން އީރަމް ވެސް ހައިފާގެ ފަހަތުން ކާގެއަށް ހިނގައިގަތެވެ. ” ކޮންކަމެއް ސެލެބްރޭޓް ކުރަނީ..” އީރަމް ތަށިތަށް ނަގަމުން ހައިފާ ކައިރީ އަހާލިއެވެ. ” ލާމީ ޖޮބް ހަމަޖެހުނީމަ ކާންދޭން ބުނެފަ އޮތީ.. އެކަމަކު މީޝް އެކަނި ގޭގަ ބާއްވާފަ އެންމެންނަށް ނުދެވޭނެތީ ލާމީ ބުނީ ގެއަށް ގެންނާނީ އޭ..މަންމަ އަށް ވެސް އުނދަގޫވާނެއެއްނު ރޭގަނޑު މިގެއަށް އަންނަން.. ދެން އީމް ގެ ވާހަކަ ދެއްކީމަ އީމް ވެސް ގެނައި މި..” ހައިފާ އީރަމް އަށް ބަލާލަމުން ބުނެލިއެެވެ. އެރޭގެ ބޮޑުބައި ހޭދަވެގެން ދިޔައިރު ލާމިހްގެ މަޖާ ވާހަކަތަކުން އީރަމް ވެސް އިނީ ހީހީ ވަރުބަލިވެފައެވެ. ގެއަށް ދާ ވަގުތު އައިސް ޖެހުމުން އީރަމް އާއި އެކު ލާމިހް ވެސް ތިރިއަށް ފޭބިއެވެ. “ގެއަށް ލައިދެންތަ.. މިހާ ލަސް ވީމަ އެކަނި ދާކަށް ނުވާނެ..” ލާމިހް ގެ އަޑު އިވުމުން އީރަމް އެ މޫނަށް ބަލާލިއެވެ. ނޫނެކޭ ބުނެދި ނަމަ ލާމިހް ދެކޭނެ ގޮތް އިނގޭތީ އީރަމް އެއްބަސްވިއެވެ. ސައިކަލުގައި އިން އީރަމް ބެލީ ލާމިހްގެ ގައިގައި ނުޖެހި ވޭތީއެވެ. ” އީމް ޓިއުޝަން ނަަގައިދެންތަ…” ލާމިހް ސައިކަލް ދުއްވަމުން ވާހަކަ އެއް ފެށުމުގެ ގޮތުން އަހާލިއެވެ. ” ނޫން ކިހިނެއްވީ..” އީރަމް ވެސް ސުވާލެއްކޮއްލިއެެވެ. އާނާ ގެ ވާހަކަތަކުން އީރަމް އަށް ވެސް އާނާއަށް ހިސާބު ފިލާވާޅުތަކުގެ ވާހަކަ ލާމިހް އާއި ހިއްސާ ކުރިއެވެ. ޓިއުޝަން ނަގައިދޭން ގޭގެއަށް ދިއުން އެއީ އީރަމް މާ ގަޔާވާ ކަމެއް ނޫނެވެ. އަމުދުން ކުލާހުގައި ކިޔަވައިދޭ ދަރިވަރެއްގެ ގެޔަށް ދާށެވެ. ނަމަވެސް ލާމިހް ޓިއުޝަން ނަގައިދެވޭނެތޯ އެހުމުން އީރަމް އަށް އާއެކޭ ބުނެވުނީ އިތުރު ވިސްނުމަކާ ނުލައެެވެ. ލާމިހް ކަމަކަށް އެދުމުން ދެކޮޅުހެދޭނެހެއްޔެވެ. ގެ ކައިރިއަށް ސައިކަލު މަޑުކޮއްލުމުން އީރަމް ސައިކަލުން ފޭބިއެވެ. ” ކޮންމެ ދުވަހަކަ ނުދެވިދާނެ.. އެކަމަކު ހަފްތާގެ ދެދުވަސް ނޫނީ ތިން ދުވަހު ދެވިދާނެ.. ދެން ލާމީ ބޭނުމިއްޔާ ގަޑި އިތުރުކޮއްލަދެވިދާނެ..” އީރަމް ލާމިހް ގެ މޫނަށް ބަލާލަމުން ހިނިތުންވެލިއެވެ. ” އީމް ގެ ނަމްބަރު ދޭންވީނުން..” ލާމިހް ފޯނު ނަގަމުން ބުނެލިއެވެ. ލާމިހް އަށް ނަމްބަރު ދޭން އީރަމް ފަސްޖެހެންވީ ސަބަބެއް ނޭނގުނުމަމަވެސް އީރަމް އެދުނީ ލޫނާގެ ނަމްބަރު އޭނާ އަށް ދިނުމަށެވެ. ” އޭރުން ފަސޭހަ ވާނެ ގަޑި ހަމަޖައްސަން..” އީރަމް ނަމްބަރު ނުދޭނެކަން އެނގުމުން ލާމިހް ގެ ހިތަށް ތަދުވިއެވެ. ” އޯކޭ.. އީމް ބޭނުންގޮތެއް..” ލޫނާ ގެ ނަމްބަރު ދިނުމަށް ފަހު ލާމިހް ގޮސް ލޯމަތިން ގެއްލުމާއެކު އީރަމް އެތެރެއަށް ވަނެވެ.\nލޫނާގެ އެދުމުުގެމަތިން ގަޑިން ހަތެއްޖެހި އިރު އީރަމް އިނީ ލާމިހް މެން ގޭގައެވެ. ” ލާމީ ބުނި އާނާގެ މިސް އެއީ ކުރީގެ ކްލޯޒް ފްރެންޑެކޭ… ” މޭޒު ކައިރީ އިން އީރަމް ގެ ކުރިމަތީ އިށީންނަމުން ލޫނާ ބުނެލިއެވެ. އީރަމް ގެ މޫނު އެހާ ކައިރިން ފެނުމުން ލޫނާ އަށް ކޮންމެވެސް ތާކުން އެ މޫނު ފެނުނު ހަނދާނެއްވިއެވެ. ” ހޫމް.. ” އީރަމް ހިނިތުންވެލިއެވެ. ލާމިހް ގޭގައި ނޫޅެނީބާއެވެ. ވަކިން ކޮޓަރިއެއްގައި އިންނަން ލިބުނުކަން ނަސީބެކޭ އީރަމްގެ ހިތަށް އެރިއެވެ. ” އީރަމް ދޯ” ނަން ޔަގީންކުރުމުގެ ގޮތުން ލޫނާ އަހާލިއެވެ. އާންމުކޮށް އާނާ ސުކޫލަށް ގެންގޮސް ގެޔަށް ގެނެސްދީ ހަދަނީ ރާމިޒްއެވެ. އާނާ ގެ ޓީޗަރާއި ވާހަކަދައްކާލާނެ ފުރުސަތެއް ލިބުމުން ލޫނާ އިނީ ހިތްހަމަޖެހިފައެވެ. ފޮތްތަށް ހިފައިން އައިސް ވަތް އާނާ ވެސް ހައިރާންވީ އޭނާ އަށް ކިޔަވައިދޭ މިސް ކުރިމަތިން ފެނުުމުންނެވެ. ހަމަ އެއާއި އެއްވަރަށް އާނާ އުފާވެސް ވިއެވެ. އެކަކު އަނެކަކަށް އެނގޭތީ އާނާ އަށް ކިޔަވައިދޭން އީރަމް އަށް ވެސް ފަސޭހަވާނެތާއެވެ. ކުލާހުގެ އެހެން ކުދިންނަށް އެ ވާހަކަ ސިއްރުކޮއްދޭން އީރަމް އެދުނީ މަސްލަަހަތަށްޓަކައެވެ. އާނާ އާއި އީރަމް އަށް ވަގުތު ދެމުން ބޭރަށް ނުކުތް ލޫނާ އަށް މުހިންމުވީ ލާމިހް އާއި ވާހަކަދެއްކުމެވެ. އީރަމް އެއީ އޭނާގެ ކޮއްކޮއަށް ވަރަށް ހާއްސަ ފަރާތެއްކަން ލޫނާގެ ހިތް ބުނެލިއެވެ.\nގޭގެ ސޯފާގައި އިން ޒާހިރުއަށް ގެއަށް ވަދެގެން އައި އީރަމް ފެނުމުން ސޯފާގައި މަޑުކޮއްލަދޭން އެދުނެވެ. ކިޔަމަންތެރިކަމާއެކު އީރަމް އިށީނުމާއެކުު ސަލްމާ ޓީވީ ނިވާލިއެވެ. ކާގޭޭގައި އިން ޖަނާ ވެސް ކާން އިން ބަތްތައްޓަށް ވުރެ ސަމާލުކަން ހުއްޓުނީ ޒާހިރުއަށެވެ. ” ބައްޕަ ވާހަކައެއް ދައްކާލަން ވެގެން..” ޒާހިރު ގެ މޫނަށް ބަލާލަމުން އީރަމް ބޯ ޖަހާލިއެވެ. ” އީރަމް ކަޔާން އާއި ގުޅެންވީނުން…” ޒާހިރު އަށް އެވާހަކަ ފައްޓާނެ ގޮތެއް ނޭނގުމުން ސީދާ ބުނަން ބޭނުންވާ އެތި ބުނެލިއެވެ. ޒާހިރު ބުނި ބަސް ގަބޫލް ނުކުރެވިފައި އިން އީރަމް ގެ މޫނު ހުދުގެންދިޔައެވެ. ޖަނާ ވެސް ނޭވާ ހިފަހައްޓާލީ އުއްމީދު ނުކޮށް ހުއްޓާ އެކަހަލަ ވާހަކައެއް އަޑު އިވުމުންނެވެ. ” ކަޔާން އަށް ވުރެ އީރަމް އަށް އެކަށޭނެ މީހެއް ކޮބާ.. މަށަށް ޔަގީން ކަޔާން ވެސް މި ކައިވެންޏަށް ދެކޮޅެއް ނުހަދާނެކަން..” ސަލްމާ އާދައިގެ މަތިން އެކަމުގައި ބަސް ބުނެލިއެވެ. ޒާހިރުގެ މޫނުން ސަލްމާގެ މޫނަށް އީރަމް ބަލާލިއެވެ. ނާއިލް އާއި ކައިވެނި ކުރީ ބައްޕަ އެކަމަށް ބާރު އެޅުމުންނެވެ. އަނެއްކާވެސް އަމިއްލަ އުފާތަށް ގުރުބާންކޮއްލުމަށް ފަހު ބައްޕަގެ ހިތްހަމަޖައްސައިދޭންވީހެއްޔެވެ. ދެން ހުރީ ލާމިހް އެވެ. އެހިތުގައި ލާމިހް ގެ ނަން ވާއިރު ކަޔާން އާއި ގުޅިގެން އުޅޭނީ ކިހިނެއްހެއްޔެވެ. އީރަމް އިން ތަން ތެދުވުމުން ޒާހިރު އީރަމް ހުއްޓުވިއެވެ. ” ވިސްނާލާފަ އީރަމް ދެކޭ ގޮތެއް ބުނާތި.. ކަޔާން އީރަމް އުފަލުގަ ގެންގުޅޭނެކަން ޔަގީން.. ލަތީފް ވެސް މިކަމާ އުފަލުން އެއްބަސް ވާނެ..” ޒާހިރު ގެ ވާހަކަ ނިމުމާއެކު އީރަމް ކޮޓަރިއަށް ވަދެ ދޮރުލައްޕާލިއެވެ. މިވީ ކިހިނެއްހެއްޔެވެ. އެނދުގައި އިށީނދެލަމުން އީރަމް އަށް ދެން ކަންތައްކުރާނެ ގޮތެއް ނޭގުނެވެ. ލާމިހް ގެ އެހީ އަށް އެދެންވީހެއްޔެވެ. އީރަމް ސިހިގެން ދިޔައީ ދުވެފައި އައިސް ޖަނާ ކޮޓަރިއަށް ވަދެ ތަޅުލުމުންނެވެ. ” އިއު… ބޭބެ އެ ދެއްކި ވާހަކައެއް.. އީމް ހާސްނުވޭ.. ތިކަމެއް ނުވާނެ.. ކަޔާން އާއި އީމް ނުވެސް ގުޅޭ..” ޖަނާ އީރަމް ކައިރީ އިށީންނަމުން ބުުނެލިއެެވެ. ” ދެން ކިހިނެތް ހަދާނީ.. ކަޔާން އަށް މިވާހަކަ އަޑު އިވިއްޖެއްޔާ ނޭނގެ ދެން ކަންތައް ވާނެ ގޮތެއްވެސް.. ހީކޮއްފާނެ އަހަރެން ބޭނުންވެގެންނޭ..” އީރަމް ގެ މޫނުމަތިން ހާސްކަމާއި އެއްވަރަށް ދެރަވެފައިއިން ކަން ވެސް އިނގެއެވެ.ރޮއެގެން ވާނެ ކަމެއްނެތް ކަން އީރަމް ހިތްވަރު ކުރިއެވެ. ” ކަޔާން ގެ ނަމްބަރު ދީބަ..” ކުއްލިއަކަށް އިނދެފައި ޖަނާ ބުނެލިއެެވެ. ” އެއީ ކީއްކުރަން..” ޖަނާ ކޮންމެކަހަލަ ކަމެއްވެސް ކޮއްފާނެކަން އިނގޭތީ އީރަމް އަހާލިއެވެ. ” ޓްރަސްޓް މީ.. އީމް ނުޖެހޭނެ ކަޔާން އާއި މެރީކުރާކަށް..” ޖަނާ އަށް އިތުބާރުކުރަމުން އީރަމް ކަޔާންގެ ނަމްބަރު ޖަނާ ގެ ފޯނުގައި ސޭވްކޮއްލަ ދިނެވެ.\nSalaam Loves.. <3\nMibai vs vrh kiyaa hithun kiyaane kameh heekuran.. and pls forgive me mistakes huriyya.. kiyaalaakah time eh nulibunu up kurumuge kurin.. anyways enjoyy.. loves to all <3 <3\nCan forgive for mistakes but for the delay sorry\nv reethi mi part ves thankolhe lahee up kohla dheyle….\nWill upload the next part soon ?\nMe first dhw…. V v reathi… Next part up kuraany koan irakun\nThanks sharoo.. ?\nOn MONDAY. ?\nBoring mihaaru MI story …\nKyve boring ee ?\nMaa las vanee up kuraaleh…. nice story.. vvvv wait kurevey story eh mee\nThanks eem ?\nNext part avahah up kohladheynan ?\nmiharu story lahun update vaathi so sad, jana and kayan gulheyni dhw. eyrun eem and laami. waiting for the next part varah reethi\nKeehvve baa eem gulhun kandaalee eyru?? Waiting waiting!! V reeethi ❤\nPlx seym eem nd kayaan nuves gulhey plxedemyy hun nugulhuvaathi\nVarah varah loabi\nHope dhen ohbai avahah up vey thow\nMi story mihaaru varah foohi\nCox up vumuge evves hama eh lamaeh nethi hithah eri dhuvahakun kuraathy. Varah fooohi\nMi story haadha reehchey.. ? nxt part thankolheh avahaa up khladhehchey.. Can’t wait to read it.. Mihaa reethi story eh ehaa lahun up kuryma kiyaa hithun gos moya vaany?? anyways, waiting ??\nThanks all for the comments. ♥ Next part will be updated inafew hours ??\nހައްގަކަށް ތީ މަގޭވުން ނިކަން ބޭނުމޭ 6..


"Vehi Fahi Malé Program" ge dhashun boahiyaavahikan nulibi thibi faraaiythakuge mauloomaathu hissaakurumah edhijje - AO News "Vehi Fahi Malé Program" ge dhashun boahiyaavahikan nulibi thibi faraaiythakuge mauloomaathu hissaakurumah edhijje\nހުޅުމާލޭ ފުރަތަމަ ފިޔަވަހި - ފޮޓޯ: އެޗްޑީސީ\n“ވެށި ފަހި މާލެ” މަޝްރޫޢުގެ ދަށުން ބޯހިޔާވަހިކަން ނުލިބި ތިބި ފަރާތްތަކުގެ މަޢުލޫމާތު ހިއްސާކުރުމަށް އެދިއްޖެ\n2010 ވަނަ އަހަރު “ވެށި ފަހި މާލެ ޕްރޮގްރާމް”ގެ ނަމުގައި ފެށި ބޯހިޔާވަހިކަމުގެ މަޝްރޫޢުގެ ދަށުން މާލެއިން ދޫކޮށްލާ ބިމުގެ ބަދަލުގައި ހުޅުމާލެއިން ގޯތި ލިބޭކަން އަންގައި ލިޔުންދީފައިވާ ފަރާތްތަކުގެ ތެރެއިން މިހާތަނަށް ބޯހިޔާވަހިކަން ހަމަނުޖެހި ތިބި ފަރާތްތަކުގެ މަޢުލޫމާތު ހިއްސާކުރުމަށް މިނިސްޓްރީ އޮފް ހައުސިންގ އެންޑް އަރބަން ޑިވެލޮޕްމަންޓް އިން އެދިއްޖެ އެވެ.\nހައުސިންގ މިނިސްޓްރީން އިއްޔެ ކުރި އިއުލާނެއްގަި ބުނެފައި ވަނީ އެ މަޝްރޫޢުގެ ދަށުން މިހާތަނަށް ބޯހިޔާވަހިކަން ނުލިބި ތިބި ހުރިހާ ފަރާތްތަކަށް ހައްލެއް ހޯދުމަށް ސަރުކާރުން މަސައްކަތް ކުރަމުން ގެންދާ ކަމަށެވެ.\nއަދި އެ މަސައްކަތް ކުރުމަށްޓަކައި އެފަދަ ފަރާތްތަކުގެ ފުރިހަމަ މައުލޫމާތު ބޭނުންވާތީ، ވެށި ފަހި މާލެ ޕްރޮގްރާމްގެ ދަށުން އަރަބިއްޔާ އާއި ގާކޮށިން ފްލެޓް ދޭނެ ކަމަށް ސަރުކާރުން ލިޔުން ދިނުމަށްފަހު ފްލެޓް ހަވާލުނުކުރެވިވާ ފަރާތްތައް އަދި މާލޭގެ ބިންކޮޅު ދޫކޮށްލުމުން ހުޅުމާލެއިން ބިން ދޭނެ ކަމަށް ބުނެ ސަރުކާރުން ލިޔުންދީ ބިން ހަވާލުނުކުރެވިވާ ފަރާތްތައް، އެކަން ހައުސިންގ މިނިސްޓްރީ އަށް އަންގައިދިނުމަށް އެދޭ ކަމަށްވެސް އެ އިއުލާނުގައި ވެއެވެ.\nއެހެންކަމުން 24 ފެބުރުއަރީ 2020 ވަނަ ދުވަހުން ފެށިގެން 22 މާރިޗު 2020 ވަނަ ދުވަހުގެ ގެ 14:00 ގެ ކުރިން އެކަމަށް ހުށަހަޅަންޖެހޭ ލިޔެކިޔުންތައް ހައުސިންގ މިނިސްޓްރީއަށް ހުށަހެޅުމަށްވެސް އެ އިއުލާނުގައި ބުނެފައި ވެއެވެ.\n10 ނޮވެމްބަރު 2010ގައި އިފްތިތާޙްކުރި ވެށި ފަހި މާލެ ޕްރޮގްރާމަކީ މާލޭގެ ތޮއްޖެހުން ކުޑަކޮށް، މާލޭގެ ރަށްވެހިންނަށް އެކަށީގެންވާ ބޯހިޔާވަހިކަން ހޯދައިދީ، އެތަންތަނަކީ، އެމީހުންގެ އަމިއްލަ ތަންތަނުގެ ގޮތުގައި ހެއްދެވުމުގެ މަޤްޞަދުގައި ފެށި ޕްރޮގްރާމެކެވެ.\nވެށި ފަހި މާލެ\n“ގެދޮރުވެރިކުރުން” މަޝްރޫޢުގެ 704 ފްލެޓް އިންޝުއަރކޮށްދޭނެ ފަރާތެއް ހޯދަނީ\nފްލެޓްތަކާއި ގުޅިގެން ރައްޔިތުންގެ އުދާސްތަކާއި ޝަކުވާ ތަކެއް ހުރެދާނެ-ހައުސިން މިނިސްޓްރީ\nފްލެޓް ފޯމު ނެގުމާއި ހުށަހެޅުން މިފަހަރު ބޮޑު ކިޔުއެއްގައި ނުޖެހި\nމީދޫ ނެރު ގޮއްވުމުގެ މަސައްކަތް މާދަމާ އަލުން ފަށަނީ


Enme Gina Rai Card Hoadhi Kulhuntheringe Listuge Kureegai Ramos - Vaguthu\nއެންމެ ގިނަ ރަތް ކާޑް ހޯދި ކުޅުންތެރިންގެ ލިސްޓުގެ ކުރީގައި ރާމޯސް\n4 އަހަރު ކުރިން ( ފެބުރުއަރީ 19, 2018 )\nގިނަ ކާޑުތަށް މެޗެއްގެ ތެރެއިން ފެނިގެން ދިޔުމަކީ އެ މެޗުގެ ފޯރި އިރުތަށް ގަދަވާ ކަމެކެވެ. ބައެއް ކުޅުންތެރިންނަކީ ސިގު ރުޅި ވަރަށް އަވަހަށް އަންނަ ކުޅުންތެރިންނެވެ. އެހެންކަމުން މިފަދަ ކުޅުންތެރިން ކުޅޭ މެޗެއްގައި ކާޑެއް ނުހޯދާ މެޗު ނިމިގެން ދިޔުމަކީ ނާދިރު ކަމެކެވެ. އެގޮތުން ފަހުގެ ތާރީހެއްގައި ފުޓްބޯޅަ މެޗުތަކުގައި އެންމެ ގިނަ ރަތް ކާޑު ހޯދައިފައިވާ ބައެއް ކުޅުންތެރިން ތިރީގައި އެވަނީ އެވެ.\n1975 ވަނަ އަހަރުގެ ދުނިޔެއަށް އުފަންވެފައިވާ ބެޑްޔާއަކީ ފުޓްބޯޅައިގެ ތާރީހުގައި ވެސް އެންމެ ގިނަ ރަތްކާޑު ހޯދި ކުޅުންތެރިޔާއެވެ. އެގޮތުން ބެޑްޔާ ވަނީ ކެރިއަރުގައި 46 ރަތް ކާޑު ހޯދާފައެވެ. ކޮލަންބޯއަށް އުފަން ބެޑްޔާ ކެރިއަރު ޑިފެންޑަރެއްގެ ގޮތުގައި ފެށި ނަމަވެސް އޭނާގެ ކެރިއަރު ނިންމާލީ މިޑްފީލްޑަރެއްގެ ގޮތުގައެވެ. ބެޑްޔާގެ ފުޓްބޯޅަ ހަޔާތުގައި އޭނާ ވަނީ 52 ގޯލު ކާމިޔާބުކޮށްފައެވެ.\nކްރައިލް ރޫލް އަކީ ބެޑްޔާގެ ފަހަތުން އެންމެ ގިނަ ރަތް ކާޑު ހޯދާފައިވާ ކުޅުންތެރިޔާއެވެ. އެގޮތުން އެނާގެ ފުޓްބޯޅަ ހަޔާތުގައި ވަނީ 27 ރަތް ކާޑު ހޯދާފައެވެ. ފްރާސްގެ ކުރީގެ މިޑްފީލްޑަރެއްކަމުގައިވާ ކްރައިލް އޭނާގެ ފުޓްބޯޅަ ހަޔާތުގައި ކާމިޔާބު ކޮށްފައި ވަނީ ހަތަރު ލަޑެވެ.\nސްޕެއިންގެ ރެއާލް މެޑްރިޑްގެ ކެޕްޓަން އަދި ސްޕެއިންގެ ތަޖުރިބާކާރު ޑިފެންޑަރު ސާޖިއޯ ރާމޯސް އަކީ ފުޓްބޯޅައިގެ ތާރީހުގައި ތިންވަނަ އަށް އެންމެ ގިނަ ރަތްކާޑު ހޯދި ކުޅުންތެރިޔާއެވެ. އެގޮތުން ރާމޯސް ވަނީ 24 ރަތް ކާޑު ހޯދާފައެވެ. އަދި މިއީ މިވަގުތު ފުޓްބޯޅައިގެ ހަޔާތުން ރިޓަޔާ ނުވެ ހުރި ކުޅުންތެރިންގެ ތެރެއިން އެންމެ ގިނަ ރަތް ކާޑު ހޯދި ކުޅުންތެރިޔާވެސް މެއެވެ.\nފެބުރުއަރީ 19, 2018 13:32\nސާބަހޭ ރާމޯސް. އެކިމީހުން ރިކޯޑު ހަދާނީ އެކިގޮތަށް......\nމާޗް 1, 2018 16:36\nމީނާއަކީ ފެންވަރު އޮޅިފަ ހުންނަ މީހެއް


Kurimathi levvee5aharuge dhaurakah tho Ibu vidhaalhuve dhevvaa: Khaleel | Mihaaru\nރައީސް އަބްދުﷲ ޔާމީނާއި އިބޫ: ރިޔާސީ އިންތިޚާބުގައި ވާދަކުރައްވަނީ މި ދެބޭފުޅުން. --ފޮޓޯ/ރައީސް އޮފީސް\nކުރިމަތިލެއްވީ ފަސް އަހަރުގެ ދައުރަކަށްތޯ އިބޫ ވިދާޅުވެދެއްވާ: ޚަލީލް\n14 އޯގަސްޓް 2018 - 10:29 46 comments\nމި މަހު 23 ގައި އޮންނަ ރިޔާސީ އިންތިޚާބަށް އެމްޑީޕީން ހެދި މެނިފެސްޓޯގައި ކަނޑައަޅާފައިވާ ގޮތުން އިދިކޮޅު ޕާޓީތަކުން އެކުލަވާލާނީ ދޮޅު އަހަރުގެ އިންތިގާލީ ސަރުކާރެކެވެ. އޭގެ ބޭނުމަކީ، ރައީސް އަބްދުﷲ ޔާމީންގެ ސަރުކާރުން ޚަރާބުކޮށްފައިވާ ދައުލަތުގެ ނިޒާމް ރަނގަޅުކޮށް، މުއައްސަސާތައް ހަރުދަނާކޮށް ނިގުޅައިގެންފައިވާ ރައްޔިތުންގެ ހައްގުތައް ހޯދައިދިނުން ކަމަށް މެނިފެސްޓޯގައިވެ އެވެ.\nއެމްޑީޕީގެ މެނިފެސްޓޯގައި އެހެން އޮތަސް، ޕާޓީތަކުން ވާހަކަ ދައްކާފައި ވަނީ އިއްތިހާދުގެ ސަރުކާރަކަށް ވަކި މެނިފެސްޓޯއެއް އެކުލަވާލުމަށެވެ. އެ މަސައްކަތް ކުރިއަށް އެބަދާ ކަމަށް ޕާޓީތަކުން ބުނެފައިވީ ނަމަވެސް މާ ބޮޑު ތަފްސީލުތަކެއް އަދި އާއްމެއް ނުކުރެ އެވެ.\nއިބޫ ވެރިކަން ކުރައްވާނީ އެމްޑީޕީގެ މެނިފެސްޓޯގައިވާ ގޮތަށް، ދޮޅު އަހަރަށްތޯ ރައީސް ޔާމީނާއި އެމަނިކުފާނުގެ ޕާޓީގެ އިސް ވެރިން ސުވާލު އުފައްދަވާތީ، އެމްޑީޕީގެ އިސް ބޭފުޅުން ގެންދަވަނީ އެއަށް ޖަވާބު ދެއްވަމުންނެވެ. އިބޫ ވެރިކަމަށް ކުރިމަތިލެއްވީ ދޮޅު އަހަރަށް ކަމަށް ވާހަކަ ދައްކަނީ އޮޅުވާލަން ކަމަށާއި ފަސް އަހަރުގެ ދައުރު ފުރިހަމަވަންދެން އިބޫ ވެރިކަން ކުރައްވާނެ ކަމަށް ރައްޔިތުންގެ މަޖިލީހުގެ ހިތަދޫ މެދު ދާއިރާގެ އެމްޑީޕީގެ މެމްބަރު އިބްރާހިމް މުހައްމަދު ދީދީ ވަނީ ވިދާޅުވެފަ އެވެ.\nނިލަންދޫ ދާއިރާގެ ޕީޕީއެމްގެ މެމްބަރު ޚަލީލް ކުރެއްވި ޓުވީޓެއްގައި ވިދާޅުވީ ވެރިކަމުގެ ފަސް އަހަރުގެ ދައުރެއް ފުރިހަމަ ކުރައްވާނެތޯ ޕޯޑިއަމެއްގައި އިބޫ ވިދާޅުވެ ދެއްވަން ޖެހޭ ކަމަށެވެ. ރައްޔިތުންނަށް ބޭނުން ވަނީ، އަމިއްލަފުޅަށް ކަންކަން ނިންމޭވަރުގެ ގާބިލް، މިނިވަން ބޭފުޅެއް ކަމަށް ވެސް ވިދާޅުވި އެވެ.\n"އިބޫ އެޅިފައިވާ ކަސްތޮޅުން ނެއްްޓި މިނިވަނެއް ކަން ދައްކުވައި ދޭން ޖެހޭ،" ޚަލީލް ވިދާޅުވި އެވެ.\nނޫސްވެރިންގެ ބައްދަލުވުމުގައި ހަލީލް ވާހަކަ ދައްކަވަނީ. -- ފޮޓޯ: ނިޝާން އަލީ/ މިހާރު\nIbu elhifavaa kastholhun netti, minivanehkan dhakkuvaidheyn jehey. Dholhu aharuge badhalhuga verikamah kurimathi levvee5aharuge dhaurakah kamah podium ga rayyithunnah vidhaalhuvaanjehey!\nVerikamah gennan rayyithun beynunvanee amillafulhah kankan nimmeyvaruge qaabil minivaneh!\n— Dr. Abdulla Khaleel 🌐 (@abkhaleel) August 13, 2018\nއޭނާ ވިދާޅުވި ގޮތުގައި ދޮޅު އަހަރުގެ ވެރިކަމަކަށް އިބޫ އެއްބަސްވެވަޑައިގަތީ، ބައެއްގެ ކަސްތޮޅުގައި އެމަނިކުފާނު ބަނދެވިފައިވާތީ އެވެ. އިބޫގެ ތަޅުދަނޑި އޮތީ އެހެން ބައެއްގެ މުށުތެރޭގައި ކަމަށާއި އެ ބަޔަކު ބުނާ ގޮތަށް ނޫން ގޮތަކަށް ފިޔަވަޅެއް ވެސް ނޭޅޭނެ ކަމަށް ޚަލީލް ތުހުމަތުކުރެއްވި އެވެ.\n"އެ ބަޔަކު ބުނާ ގޮތަށް ނޫނީ ފިޔަވަޅެއް އެޅުން ވެސް މަނާ. މިނިވަންކަމާ އެކު މަސައްކަތް ކުރުމުގެ ފުރުސަތެއް ނެތް،" ޚަލީލް ވިދާޅުވި އެވެ.\nއިބޫ ވެރިކަން ކުރައްވާނީ ދޮޅު އަހަރަށްތޯ ނުވަތަ ފަސް އަހަރަށްތޯ އުފައްދާ ސުވާލަށް ފާޑުވިދާޅުވެ ރައީސް ޔާމީން އިއްޔެ ވިދާޅުވެފައި ވަނީ އިދިކޮޅު ޕާޓީތަކުން އެކުލަވާލާނީ ދޮޅު އަހަރުގެ ވެރިކަމެއް ނަމަ، ދެން އޭގެ ފަހުން ސިފަވާނީ ކާކުގެ މޫނުތޯ އެނގުމަކީ ރައްޔިތުންގެ ހައްގެއް ކަމަށެވެ. އެކަން ސާފުކޮށްދޭން އެމަނިކުފާނު ވަނީ އެމްޑީޕީގެ އިތުރުން ޖުމްހޫރީ ޕާޓީ އާއި އަދާލަތު ޕާޓީ އަށް ވެސް ގޮވާލައްވައިފަ އެވެ.\nއިތުރު ލިޔުންތައް އެމްޑީޕީ އިދިކޮޅު ފަރާތްތައް އަދާލަތު ޕާޓީ ޖުމްހޫރީ ޕާޓީ ރައީސް އިބްރާހިމް މުހައްމަދު ސޯލިހް ޕީޕީއެމް ޕީޕީއެމްގެ ކޯޅުން މެމްބަރު އަބްދުﷲ ޚަލީލް


Naifaru Council Ge Raees Karim Ge Ithubaaru Nei Kamuge Vote Nagaifi | Hathaavees\nނައިފަރު ކައުންސިލްގެ ރައީސް ކާރިމްގެ އިތުބާރު ނެތްކަމުގެ ވޯޓު ނަގައިފި\nނައިފަރު ކައުންސިލަރުގެ ރައީސް މުހައްމަދު ކަރީމް---\nގާނޫނާ ހިލާފަށް ކައުންސިލް ހިންގުމުގައި އިހުމާލުވެފައި ވާތީ ނައިފަރު ކައުންސިލްގެ ރައީސް މުހައްމަދު ކާރިމްގެ އިތުބާރު ނެތް ކަމަށް ފާސްކޮށްފިއެވެ.\nކާރިމް އަކީ ސަރުކާރު ހިންގާ މައިޕާޓީ އެމްޑީޕީގެ ޓިކެޓުގައި ނައިފަރު ކައުންސިލް އަށް އިންތިހާބުވެފައިވާ މެންބަރެކެވެ. އޭނާ މަގާމުން ދުރުކުރީ މިއަދު ބޭއްވި ނައިފަރު ކައުންސިލްގެ ބައްދަލުވުމުގައެވެ.\nމައުލޫމާތު ލިބިފައިވާ ގޮތުގައި އޭނާގެ އިތުބާރު ނެތްކަމުގެ ވޯޓު ނަގާފައި ވަނީ 30 ދުވަހުގެ ނޯޓިސް އެއްވެސް ދިނުމަށްފަހުއެވެ. އިތުބާރު ނެތްކަމުގެ ވޯޓު ނެގުމަށް ބޭއްވި ކައުންސިލް ބައްދަލުވުމަށް ކާރިމްގެ އިތުރުން ކައުންސިލްގެ މެންބަރު މަމްނޫހް އީސާ ބައިވެރިއެއް ނުވެއެވެ.\nކާރިމްގެ އިތުބާރު ނެތްކަމުގެ ވޯޓު ނަގާފައިވަނީ ލާމަރުކަޒީ ގާނޫނާ ހިލާފަށް ކައުންސިލްގައި މަޝްވަރާ ކުރުމެއްނެތި އަދި ކައުންސިލުން ނިންމުމަކާއި ނުލާ، ކައުންސިލްގެ ނަމުގައި ސަރުކާރުގެ އެކި އިދާރާތަކަށް ކައުންސިލްގެ މެމްބަރުންނަށް ސިޓީ ފޮނުވާފައިވާތީ އާއި ރަސްމީ އިދާރާތަކުން ކައުންސިލްގެ ރައީސް އާއި ހިއްސާ ކުރާ މައުލޫމާތު ކައުންސިލް އިދާރާއާއި ހިއްސާ ނުކުރާތީއެވެ.\nއޭނާ ވަނީ ކައުންސިލާއި އެއްވެސް ވަރަކަށް މަޝްވަރާ ކުރުމެއް ނެތި ކައުންސިލް އިދާރާގެ، އިދާރީ މުވައްޒަފުންގެ މައްސަލަތައްވެސް ކަމާބެހޭ އިދާރާތަކަށް ފޮނުވާފައެވެ.\nމީގެއިތުރުން ކޮވިޑް19 އާއި ގުޅިގެން ރަށްރަށުގައި ގާއިމު ކުރަން ޖެހޭ ޓާސްކްފޯހާއި، އެމަޖެންސީ އޮޕަރޭޝަން ސެންޓަރާއި އެ ސެންޓަރަށް ލަފާދޭ ކޮމިޓީ ވެސް އުފައްދާފައެއް ނުވެއެވެ. އޭގެ ބަދަލުގައި ކާރިމް މަސައްކަތް ކޮށްފައިވަނީ އޭނާ ބޭނުން ގޮތަކަށެވެ. އެކަމުގެ ސަބަބުން ރަށު ރައްޔިތުން ވަނީ ކަންބޮޑުވުން ފާޅުކޮށްފައެވެ.\nމައުލޫމާތު ލިބިފައިވާ ގޮތުގައި ކާރިމް ވަނީ 2012ވަނަ އަހަރު ކުރީގެ ރައީސް މުހައްމަދު ނަޝީދުގެ ވެރިކަން ވެއްޓުމުން ވަޒީފާގެ ބޭނުމުގައި ޕީޕީއެމް އަށް ގުޅިފައެވެ.\nPrevious ހާލުބޮޑުވެ ކޮވިޑަށް ފަރުވާ ހޯދާ ތިން މީހަކު ދަރުމަވަންތަ ހޮސްޕިޓަލަށް ބަދަލުކޮށްފި\nNext އޭސީސީގައި އޮތް ތެލުގެ ވަގު ވިޔަފާރީގެ ރިޕޯޓު ކޮމެޓީއަށް ހިއްސާކުރަން އެދިއްޖެ\nތިލަފުށީ ގުދަނެއްގައި ރޯވިތާ ގަޑިއެއްގެއިރު، އަދިވެސް ކޮންޓްރޯލެއް ނުވޭ\nމިނިސްޓަރަށް ފްލެޓުތައް ނުފެނުމުން އިދިކޮޅުން “ވަލު ދޮރާށިން” ވަދެ މަސައްކަތް ބަލާލައިފި\nހާއްސަ ހާލަތްތަކުގައި އޯޑިއޯ އަދި ވީޑިއޯކޮށް ޝަރީއަތް ހިންގޭނެ އިސްލާހު ތަސްދީގުކޮށްފި\nދައުލަތުގެ އެހެން މުއައްސަސާތަކާއި ހިލާފަށް ޕީޖީގެ ފަރާތުން ފެނުނީ ޒިންމާދާރު ސިފަތަކެއް: އިދިކޮޅު


ވޯޓުފޮށި ބަހައްޓާ ބައެއް ތަންތަނަށް ބަދަލު ގެނެސްފައިވާނެ- އީސީ - DhiDaily\nވޯޓުފޮށި ބަހައްޓާ ބައެއް ތަންތަނަށް ބަދަލު ގެނެސްފައިވާނެ- އީސީ\nއަންނަ އެޕްރީލް މަހުގެ 10 ވަނަ ދުވަހު ބާއްވާ ލޯކަލް ކައުންސިލް އިންތިޚާބާއި އަންހެނުންގެ ތަރައްޤީއަށް މަސައްކަތް ކުރާ ކޮމެޓީތަކުގެ އިންތިޚާބުގައި މާލެ އާއި އަތޮޅު ތެރޭގެ ބައެއް ސަރަހައްދު ތަކުގައި ވޯޓުފޮށި ބަހައްޓާ ތަންތަނަށް ބަދަލު ގެނެސްފައި ވާކަމަށް އިލެކްޝަންސް ކޮމިޝަނު ހަމަކޮށްފިއެވެ.\nމި ބަދަލާއެކު މާލޭގެ އަލިކިލެގެފާނުމަގާއި މަޖީދީމަގު ގުޅޭ ނުކުތާއިން ފެށިގެން މަޖީދީމަގުން ހުޅަނގަށް، ފާށާނާކިލެގެމަގުން ދެކުނަށް، ބޮޑުރަސްގެފާނު މަގުން އިރަށް، އަލިކިލެގެފާނުމަގުން އުތުރަށް ގޮސް އަލިކިލެގެފާނުމަގާއި މަޖީދީމަގު ގުޅޭ ނުކުތާއަށް ހުރި ގޭގޭގެ ރަޖިސްޓްރީވެފައިވާ ރައްޔިތުން ވޯޓުލާން ޖެހޭނީ އިމާދުއްދީން ސްކޫލްގެ މިއުޒިކީ ހިނގުމުން3ނަންބަރު ގޭޓުން ވަދެގެން ދާއިރު ހޯލުގެ އިރުމަތީކޮޅުގައި ބަހައްޓާފައިވާ ގަލޮޅު މެދު ވޯޓު ފޮއްޓަަށެވެ.\nއަތޮޅުތެރޭގެ 20 ރަށެއްގެ ވޯޓުފޮށި ބަހައްޓާ ތަންތަނަށް ބަދަލު ގެނެސްފައިވާ ކަމަށާއި ހއ. ދިއްދޫ2ނަންބަރު ވޯޓު ފޮއްޓާއި، ހދ. ކުޅުދުއްފުށީ އުތުރު2ނަންބަރު ވޯޓު ފޮއްޓާއި، ކުޅުދުއްފުށި ހުޅަނގު އުތުރު 1 ނަންބަރު ވޯޓު ފޮއްޓާއި، ކުޅުދުއްފުށި މެދު އުތުރު 1 ނަންބަރު ވޯޓު ފޮއްޓާއި،2ނަންބަރު ވޯޓު ފޮއްޓާއި، ކުޅުދުއްފުށި މެދު ދެކުނު 1 ނަންބަރު ވޯޓު ފޮއްޓާއި ދ2 ނަންބަރު ވޯޓު ފޮއްޓާއި، ކުޅުދުއްފުށި އިރު ދެކުނު 1 ނަންބަރު ވޯޓު ފޮއްޓާއި2ނަންބަރު ވޯޓުފޮށި ބަހައްޓާފައިވާ ތަންތަނަށް ބަދަލު ގެނެސްފައިވެއެވެ.\nށ. ފޯކައިދޫ2ނަންބަރު ވޯޓު ފޮއްޓާއި، ނ. ކުޑަފަރީ2ނަންބަރު ވޯޓު ފޮއްޓާއި، ރ. މަޑުއްވަރީ 1 އަދި2ނަންބަރު ވޯޓު ފޮއްޓާއި، ބ. ދަރަވަންދޫ 1 ނަންބަރު ވޯޓު ފޮއްޓާއި އެއަތޮޅު އޭދަފުށި3ނަންބަރު ވޯޓު ފޮއްޓާއި، ކ. ގާފަރު2ނަންބަރު ވޯޓު ފޮއްޓާއި، މާފުށީ2ނަންބަރު ވޯޓު ފޮއްޓާއި، އއ. ތޮއްޑު 1 ނަންބަރު ވޯޓު ފޮއްޓާއި، އދ. އޮމަދޫ 1 ނަންބަރު ވޯޓު ފޮއްޓާއި މަންދޫ އާއި ދަނގެތީގެ 1 ނަންބަރު ވޯޓު ފޮށި ބަހައްޓާ ތަން ވަނީ ބަދަލު ގެނެސްފައެވެ.\nމީގެ އިތުރުން ވ. ތިނަދޫ 1 ނަންބަރު ވޯޓު ފޮއްޓާއި މ. ކޮޅުފުށި 1 ނަންބަރު ވޯޓު ފޮއްޓާއި، ލ. ގަމުގެ 1 ނަންބަރު ފޮއްޓާއި، ގއ. ދާންދޫގެ އެކެއް އަދި2ނަންބަރު ފޮއްޓާއި، ގދ. ތިނަދޫ ހަތަރު ނަންބަރު ވޯޓު ފޮއްޓާއި ގދ. ގައްދޫ2ނަންބަރު ވޯޓު ފޮށި ބަހައްޓާފައިވާ ތަންތަނަށް ވެސް ބަދަލު ވަނީ ގެނެސްފައެވެ.\nކުރީގެ މިނިސްޓަރު ޑރ.ޒާހިރުގެ އަނބިކަނބަލުން އަވަހާރަވެއްޖެ\nވައްޑެގެ ފުރާނަ ނުރައްކަލަށް ހުށަހެޅުމުގެ ނިޔަތުގައި ބައެއް ފަރާތްތަކުން މަސައްކަތްކުރޭ: އެމްޑީޕީ


BREAKING NEWS: Raajje TV2Million Rufiyaa In Joorimanaa Kohfi - Vaguthu\nރާއްޖެޓީވީ ދެ މިލިޔަން ރުފިޔާ އިން ޖޫރިމަނާކޮށްފި\n8 މަސް ކުރިން ( އޮގަސްޓް 8, 2018 )\nރާއްޖެޓީވީ ދެ މިލިޔަން ރުފިޔާ އިން ޖޫރިމަނާކުރަން މޯލްޑިވްސް ބްރޯޑްކާސްޓިން ކޮމިޝަނުން ނިންމައިފިއެވެ.\n"ވަގުތު" އަށް އެނގިފައިވާ ގޮތުން އެ ކޮމިޝަނުން އެގޮތަށް ނިންމީ ދާދި ދެންމެއަކު ބޭއްވި އެ ކޮމިޝަނުގެ ބައްދަލުވުމުގައެވެ.\nރާއްޖެޓީވީ ޖޫރިމަނާ ކުރަން ނިންމީ ރައީސް އަބްދުﷲ ޔާމީންގެ އަބުރުފުޅަށް ހުތުރުވާ ގޮތަށް ކޮންޓެންޓް ގެނެސްދީފައިވާތީ އާއި ގައުމީ ސަލާމަތަށް ނުރައްކާވާފަދަ ކޮންޓެންޓް ގެނެސްދީފައިވާތީއެވެ.\nމީގެ ކުރިން ވެސް ބްރޯޑްކާސްޓިން ކޮމިޝަނުން ވަނީ ރާއްޖެޓީވީ އެކި ފަހަރުމަތިން ޖޫރިމަނާކޮށްފައެވެ.\nއެގޮތުން ރާއްޖެޓީވީ އެންމެ ފުރަތަމަ ޖޫރިމަނާކޮށްފައިވަނީ 250،000 ރުފިޔާ އިންނެވެ. އަދި އޭގެފަހުން އެއް މިލިއަން ރުފިޔާ އިން ވެސް އެ ސްޓޭޝަން ޖޫރިމަނާކޮށްފައިވެއެވެ.\nޖޫރިމަނާ ކުރާ ކޮންމެ ފަހަރަކު ރާއްޖެ ޓީވީން ފަންޑު ފޮށްޓެއް ހުޅުވައި، އެއަށް ލިބޭ ފައިސާ އިން ޖޫރިމަނާ ދައްކައެވެ.\nއޮގަސްޓް 8, 2018 14:11\nތި ރާއްޖެ ޓޥ އަކީ އެއްވެސް ގޮތެއް ފޮތެއް ބަލައިގެން ހަބަރ ގެނެސްދޭ ބައެއްނޫން.\nަަް އަލީ ރިޒާ\nއޮގަސްޓް 8, 2018 23:16\nތީ ހުސް ދޮގު\nއޮގަސްޓް 9, 2018 08:24\nއެއީ ވަރަށްބޮޑު ތެދެއް\nއޮގަސްޓް 8, 2018 14:12\nބަރާބަރު. ފަންޑު ފޮށި ޓީވީ އަދިވެސް ބޮޑުތަކުން ޖޫރިމަނާ ކުރަންވީ.\nއޮގަސްޓް 8, 2018 14:13\nޢެމީހުންނަކީ އަބުރު ކަތިލަން ރާއްޖެގެ އެއްވަނަ. ޜައީސް ވާ ރަނގަޅު އެތަން އުވާނުލަ މީޑިއާ އައް ބެޭނުން އެއްޗެއް ކިޔަން ދީފަ އޮންނަކަން. ޢެކަމްވެސް ވަރައް ހަޔާތް ކުޑް ބައެއް ތީ. މަގެ ނަމަ ތިތަން އިންނާނީ އުވާލަފަ\nއޮގަސްޓް 8, 2018 14:17\nއޮގަސްޓް 8, 2018 14:20\nތިވަރު އަދިމާކުޑަ އަބަދުވެސް ކޮންމެވެސް މީހެއްގެ އަބުރު ކަތިލާތޭވޭޔެއް\nކެމްޕެއިނަށް ފައިސާ ހޯދަނީ އުތަ. މީހުން ފެލައިގެން ؟؟؟\nއޮގަސްޓް 8, 2018 15:04\nފެލަންވީ ހަމަ! ހިތުހުރިގޮތަކަށް މިތާކު ނޫޅެވޭނެ!\nއޮގަސްޓް 8, 2018 14:35\nރައީސް ޖޫރިމަނާ ކޮއްލާނެ ދުވަސް ދުރަކު ނޫން އޮތީ\nއޮގަސްޓް 8, 2018 14:39\nރަގަނޅު!! އަޅުގަނޑަށް ވެގެންވާނަމަ ތިތަން އުވާލާނީ!! ތިތަނަށް ދީފައިވާ ލައިސަންސް ބާޠިލް ކުރާނީ!! އެމީހުން ފަތުރާ މަޢުލޫމާތުގެ 75% ހަގީގަތާ ޚިލާފް ވާނެ!! މުޅިންވެސް ދޭތެރެ ޖެއްސުމާ ފިތުނަ ފަސާދަ އުފެދޭގޮތަށް ޚަބަރުތައް ގެނައުމާ ފާޑުފާޑުގެ ރިޕޯޓްތައް ހަދައިގެން ފޮނުވަމުންދާ ބައެއްތީ!! ތިމީހުން ކުރާ ކަންތައްތަކުގެ ސަބަބުން ހަމަނުޖެހުން އުފެދިފައި އެބަހުރި!! ގައުމީ ސަލާމަތަށް ނުރައްކާވާފަދަ ޚަބަރުތައް ނުސީދާކޮށް ގެނަސްދީފައި އެބަހުރި!! މިހިރީ ހަތްތާވެސް ތިތަނާ ބެހޭގޮތުން ގިނަ ބަޔަކު ފާޅުކުރަމުންދާ ވާހަކަތައް!!\nއޮގަސްޓް 8, 2018 14:43\nމިއީ ގައުމަށް ގެއްލުންދޭ ޓީވީ އެއް ވީމާ އުވާލާ\nއޮގަސްޓް 8, 2018 14:55\nޜާއްޖެޓީވީ އަކީ ރައްޔިތުންނަށް ތެދު މަޢުލޫމާތު އާއި ޚަބަރު ފެތުރުމުގެ ބަދަލުގައި، ޙަޤީޤަތާއި ޚިލާފު ޚަބަރު ފެތުރުމާ، ޤައުމުގައި ހަމަނުޖެހުން އުފެދޭ ވާހަކަ ފަތުރާ ޗެނެލެއްކަން ރައްޔިތުން މިއަދުވަރަށް ބޮޑަށް ފާހަގަ ކުރޭ! މިއީ ވަރަށް ދެރަ ހިތާމަވެރިކަމެއް!\nއޮގަސްޓް 8, 2018 15:02\nތިޔަ ޓީވީ އާއި ހެދި މިތިބެނީ ދެމަފިރިން ރިމޯޓް އާއި ހިފިހިފަ\nމަށަށް ސްޓާރ ޕުލަސް ބަލާލެވޭ ވަރެއްނޫން\nފިރިބެ ތިޔަ ޗެނަލް އާއި ހެދި ހޭކެޑޭ ވަރުން\nމިއީ ނިމުންއަންނާނެކަމެއްކަން ކަށަވަރު ސުވާލަކީ ޗެނެލް13 ސަންޓީވީ އަށްދެންވާނީ ކިހިނެތްތޯ އަމިއްލޔަށް ބަންދުކުރާނީތޯ ނޫނީ ބިލިއަނުން ޖުރުމަނާ ދައްކާީތޯ އުފެދޭސުވާލު އަދި ތިކޮމިޝަން 2018 ގެފަހުން އޮންނާނެތޯ އަދި ޖަލަށްވަންނަން ނުޖެހޭނެތޯވެސް ސުވާލުއުފެދޭ ވަރަށްބޮޑަށް މިކަމާވިސްނަންވީ ވަގުތުވަރަށްކައިރި ވެއްޖެ\nއޮގަސްޓް 8, 2018 15:17\nވަގުތު ނޫހާއި ޗެނަލް 13 ވެސް ތި ލިސްޓްގެ ތެރެއަށް ލާންޖެހޭ. ރައީސްގެ އަބުރާ އެއްވަރަށް އެހެން ދިވެހި ރައްޔިތުންގެވެސް އަބުރެއް އޮންނާނެ. އެކަމަކު ވަގުތުނޫހާއި ޗެނަލް 13 އިން ރައީސްގެ ދިފާޢުގައި އެހެން ދިވެހި ރައްޔިތުންގެ އަބުރަށް ހުތުރުވާ ގޮތަށް ކިތައްމެ ވަރަކަށްވެސް ކޮންޓެންޓް ގެނެސްދޭ. އެހެންވިޔަސް އިންސާފެއް ނެތް ގައުމެއްގައި ކަންހިނގާނެ ގޮތް އެއީ އެއްވެސް މީހަކަށް އޮޅޭނެކަމެއް ނޫން.\nއޮގަސްޓް 8, 2018 17:37\nވަރަށް ބޮޑު ހަޤީގަތެއް މީ. އެކަމަކު ދެން ވިސްނާ މީހަކަށް އިބުރަތެއް ލިބެން ވެއްޖެ އެއްނު ތި ރައީސް އަކާއި ނުކުޅެވޭނެކަން. ކިރިޔާ އިދިކޮޅަށް ބަހެއް ބުނެފިއްޔާ “ޓިޝުން”. ގަޓު ހުރި ރައީސްކަން ދައްކަނީ\nއޮގަސްޓް 8, 2018 15:26\nތިޔައީ އުވާލަންވީ ޓީވީ ސްޓޭޝަނެއް. ޅަކުދިންތަށްހަލާކުވުމުގެ އެއްމެބޮޑު އެއްސަބަބު. މުޅިންދޮގުޚަބަރު ފަތުރާ ސަތޭޝަނެއްތިޔައީ...\nއޮގަސްޓް 8, 2018 16:20\nމީހުންގެ އަބުރު ކަތިލަމުން ރޯބުހުތާން ދޮގު ފަތުރަމުން ހިންގާ ރ ޓީވީއަކީ މިހާރުން މިހާރައް އުވާލަންޖޭ ތަނެއް ދުވަހަކުވެސް ތެދުވާހަކައެއް ނުދައްކާނެ -/100 ގެ ނިންމުމެއް\nއޮގަސްޓް 8, 2018 16:45\nބްރޯޑްކާސްޓިންގ ކޮމިޝަނޭ ކިޔައިގެން ވަކި ބަޔަކަށް ފައިދާކޮށް ދޭން އުޅެނީ. ރާއްޖެޓީވީއިން ފަތިފުއް ދެއްކީމަ ކަމުނުދަނީ! ކޮބާ ނޫސްވެރިކަމުގެ މިނިވަންކަން!\nއޮގަސްޓް 8, 2018 16:46\nތިޔައީ ހަމަ ބަރާބަރު ކައް\nއޮގަސްޓް 8, 2018 17:46\nއޮގަސްޓް 8, 2018 18:03\nމި ސަަރުކާރައް ހަޖަމް ނުވަނީ ހަމަ.ލާރި ކޮޅެއް ކާލާނެ ގޮތެއް ނޭގިގެން އެެއުޅެނީ. 2018 #އިބޫ ސޯލިހް\nއޮގަސްޓް 8, 2018 18:43\nކުދިން ހާދަ ހެވިފަ. މިހާރު މިޔަކު މަމެން ލިޔާއެތިފަހަރު ޖަހާނެ ހުއްދައެއްނެތް. ބޮލަށް ފިތުނު ދިވެހި ބައިކުޅަނދުންގެ މިސާލަކީ ކާމީހާ ކައި ހުސްކޮށްފަ ފޮޑިއެއް ޖެހީމަ އެންމެންތައް އަތްޖަހާފަ " ވައި ސަރީ ވެރިމީހާގެ ފޮޑި ހާދަ ލޯތްބޭ، ވަރަށް އަޑުވެސްބާރުދޯ" މިހިން ކިޔާމާޖާހޭވުން. ޢެކަކުވެސް އޮޅިގެންވެސް އަހާކަށް ބޭނުމެއް ނުވާނެ އެ ކެއީ ކާކުގެ މުދަލެއް ކޮންގޮތަކަށް ކީއްވެގެންކަމެއް. މިއަށް ކިޔަނީ ބޮލުރޮދި ކެނޑުމޭ.\nއޮގަސްޓް 8, 2018 19:45\nމިސަރުކާރަކީ އެމީހުން ނުރުހޭބަޔަކު އިދަޖައްސަން ވެރިކަމަށް ސަވާރުވެގެން އުޅޭ ބައިގަޑެއް ! އަދިވެސް ގޮވާ ނުފޫޒުގެ ބޭނުމެއްނުކުރަމޭ !\nއޮގަސްޓް 8, 2018 21:25\nތިވަރުކުޑަ، ތަންވެސް އުވާލާ ތަނުގައި އުޅޭ މުވައްަޒަފުންވެސް މިދާއިރާގައި ޚިދުމަތް ނުކުރެވޭގޮތް ހަދަންވީ، މުޅި ރާއްޖެ ހަލާކުކޮށްލައިފި، ތި ރ ޓީވީއެއް ފާވިފަހުން.\nއޮގަސްޓް 8, 2018 22:37\nތި ނިންމުން ނިންންމަން މާލަސް\nވެއްޖެ ތިއީ މިގައުމުން އުވާލަން\nއޮގަސްޓް 8, 2018 23:11\nއަބުރެއް އޮތީރައީސްގެޢެކަނިތޯ؟އެިެން ދިވެހި ރައްޔިތުންގެ އަބުރު ކަތިލާ ޓީވީޗެނަޅް ތަކާއި ނޫސްތައް ބަންދުކުރަން ނުކެރެނީ ކީއްވެބާ؟\nއޮގަސްޓް 9, 2018 08:35\nކޮބާތަ ކަލޭތިބުނާ ޗެނެލަކީ، އެހެން އެއްވެސް ޗެނަލަކުން ރ ޓީވީ މީހުން ދައްކާކަލަ ދޮގުވާހަކައެއް ނުދައްކާ\nއޮގަސްޓް 9, 2018 08:26\nރ ޓީވީ އަކީ މީހުންގެ އަބުރުކަތިލާ، ދޮގުޚަބަރު ފަތުރާ ތަނެއް\nއޮގަސްޓް 9, 2018 12:21\nޓޭޝަން އެކަންނެއްނޫން ޖޫރިމަނާކުރްންވީކީ އެކަމެއް ގެނެސްދިން ރިޕޯޓަރުވެސް ޖޫރިމަނާކުރްންވީ


Indian Idol: Anjali beyrukohlun hairaankan\nއިންޑިއަން އައިޑަލް: އަންޖަލީ ބޭރުކޮށްލުން ހައިރާންކަން\nސޮނީ ޓީވީގެ މިއުޒިކް ރިއަލިޓީ ޝޯ "އިންޑިއަން އައިޑަލް"ގެ މިހާރު ދައްކަމުންދާ 12 ވަނަ ސީޒަނުގެ ބައިވެރިންގެ ތެރެއިން އެންމެ ފަހުން ޝޯއަށް އަލްވަދާއު ކިޔާފައިވަނީ އަންޖަލީ ގައިކްވަދް އެވެ. އެންމެ ފަހުން ދެއްކި އެޕިސޯޑުގައި ޝޯގެ ހޯސްޓް އަދިތުޔާ ނާރަޔަން ބުނި ގޮތުގައި ހަތް ހަފުތާގެ ވޯޓު ގުނުމުން އެންމެ މަދުން ވޯޓު ލިބުނީ އަންޖަލީ އަށެވެ. އޭނާ ޝޯއިން ބޭރުވާން ޖެހުނީ އެހެންވެ އެވެ.\nނަމަވެސް ސޯޝަލް މީޑިއާގައި ގިނަ ބަޔަކު ވަނީ އަންޖަލީ ބޭރުކޮށްލުމުން އެކަމާ ނުރުހުން ފާޅުކޮށްފަ އެވެ. ޚާއްސަކޮށް އަންޖަލީގެ ފޭނުންނަށް މިއީ އެއްގޮތަކަށް ވެސް ބަލައިގަނެވޭ ވަރުގެ ކަމަކަށް ނުވި އެވެ.\nއަންޖަލީ އަކީ ތަމްރީނު ހޯދާފައިވާ ކްލެސިކަލް ލަވަކިޔުންތެރިއެކެވެ. އަދި މިފަހަރުގެ ސީޒަނުގައި ބައިވެރިވާ އެންމެ ހަގު ލަވަކިޔުންތެރިޔާ ވެސް މެއެވެ.\nޝޯ އާ ވަކިވުމަށްފަހު އިންޑިޔާގެ އޮންލައިން ނޫހަކަށް ވީޑީއޯ މެދުވެރިކޮށް ދިން އިންޓަވިއު އެއްގައި އަންޖަލީ ބުނީ އޭނާ ޝޯއާ ވަކިވުން ޝޮކަކަށް ވީ ހަމައެކަނި އޭނާއަކަށް ނޫނެވެ. އެ ޝޯގެ ކުރޫންނަށް ވެސް ވަރަށް ބޮޑު ޝޮކެއް އޭނާގެ ވަކިވުމުން ލިބުނެވެ.\n"އަހަރެން ހިޔެއް ނުކުރަން އަހަރެންނަށް ޝޯ އާ މިހާ އަވަހަށް ވަކިވާންޖެހިދާނެ ކަމަކަށް. ޓޮޕް5ގައި ހިމެނޭނެ ކަމަށް ވަރަށް އުންމީދުކުރިން. ސަބަބަކީ އަހަރެންގެ ލަވަކިޔުމުގެ ފެންވަރު ދުވަހެއް ދުވަހަށް ރަނގަޅުވަމުން އައިމަ. ނަމަވެސް ޝޯގެ ފޯމެޓް އޮންނަ ގޮތުން ޖަޖުންގެ ވޯޓާއި ބެލުންތެރިންގެ ވޯޓު އެއްކޮށްލުމުން އެންމެ މަދުން ވޯޓު ލިބޭ މީހަކު ޝޯއިން ވަކިވާން ޖެހޭތީ މިފަހަރު އަހަރެންނަށް ވަކިވާން ޖެހުނީ. އަހަރެންގެ އެއްވެސް ހިތްހަމަނުޖެހުމެއް އެކަމަކާ ނެތް،" އަންޖަލީ ބުންޏެވެ.\nއަންޖަލީ އަށް އޯކޭ ވިޔަސް އޭނާގެ ފޭނުންނަކަށް މިކަން އެއްގޮތަކަށް ވެސް އޯކޭއެއް ނޫނެވެ. އެމީހުން ދަނީ ސޯޝަލް މީޑިއާގައި މިކަމާ ވަރަށް ބޮޑަށް ނުރުހުން ފާޅު ކުރަމުންނެވެ. އަދި އަންޖަލީ އަނބުރާ ޝޯ އަށް ގެންނަން ގިނަ ބަޔަކު ދަނީ ޑިމާންޑް ވެސް ކުރަމުންނެވެ.\nފޭނުންގެ ލޯތްބާއި އެހީތެރިކަމަށް އަންޖަލީ ޝުކުރު އަދާކުރި އެވެ. އަންޖަލީ ސިފަ ކުރި ގޮތުގައި މިއީ އަދި އޭނާގެ ލަވަކިއުމުގެ ދަތުރުގެ ފެށުމެވެ. އެންމެ ޝޯއަކުން އެހެން ދިމާވިޔަސް އޭނާގެ ހިތެއް މަރެއް ނުވެ އެވެ.\n"އަދި ކްލެސިކަލް ސިގިންގެ ރޮނގުން ގިނަ މަސައްކަތްތަކެއް ކުރަން ޖެހޭ. މި ޝޯއިން އެކަން ކުރެވުނު ކަމުގެ އިހްސާސެސް ނުވޭ،" އަންޖަލީ ބުންޏެވެ.\nޝަންމުކާ ޕްރިޔާ އަށް ވުރެ އަންޖަލީގެ ލަވަކިޔުމުގެ ފެންވަރު މާ ރަނގަޅުކަމަށް ސޯޝަލް މީޑިއާގައި ގިނަ ބަޔަކު ދަނީ ބުނަމުންނެވެ. ނަމަވެސް ޝޯ އިންތިޒާމްކުރާ ފަރާތުން ޝަންމުކާ ކޮޅަށް ޖެހިފައިވަނީކަމަށް އެމީހުން ތުހުމަތުކުރެ އެވެ. ނަމަވެސް އަންޖަލީ ބުނަނީ އިންޑިއަން އައިޑަލްގެ ޓީމުން ވަކި ފަރާތަކަށް ޖެހިފައިވާ ކަމަށް ގަބޫލު ނުކުރެވޭ ކަމަށެވެ. އެއީ ޝޯގެ ފޯމެޓް އޮތް ގޮތުން ވީ ކަމެއް ކަމަށް އަންޖަލީ ގަބޫލުކުރެ އެވެ.\nއަންޖަލީ ޝޯގައި ބައިވެރިވީ އޭނާގެ ބައްޕަގެ މާލީ ހާލަތު ވަރަށް ގޯސްވެގެން އެކަމަށް އެހީތެރިކަމެއް ފޯރުކޮށްދެވޭތޯ ކަމަށް އޭނާ ވަރަށް ގިނަ ފަހަރު ބުނެފައި ވެއެވެ. އެހެންވެ ޝޯއިން ވަކިވާން ޖެހުމުން ބައްޕައަށް އިތުރަށް އެހީތެރި ނުވެވޭނެތީ ދެރަވާ ކަމަށް އަންޖަލީ ބުންޏެވެ. ނަމަވެސް ދައްތަ ނަންދިނީ އާއެކު ލަވަކިޔުމުގެ ރޮނގުން ކުރިއަރަން އިތުރަށް މަސައްކަތްކުރާނެކަމަށް އަންޖަލީ ބުންޏެވެ.\nޝޯއިން ވަކިވެގެންދާއިރު ކޮންމެ ބައެއްގެ މަތިންތޯ އެންމެ ހަނދާން ވާނީ ސުވާލުކުރުމުން އަންޖަލީ ބުނީ ސަޔާލީ އާއި ޝަންމުކާ ކަމަށެވެ.\n"ސަޔާލީ އާއި ޝަންމުކާ އާ އެންމެ ގާތް ގުޅުމެއް އޮތީ. އެހެންވެ އެމީހުން މަތިން ވަރަށް ހަނދާން ވާނެ،" އަންޖަލީ ބުންޏެވެ.


COVID ge mihaalathugai nafsaanee dhulhaheyokamah varah bodah asarukohfaivey: Dr. Nazla – Iru\nދެއްވަދޫ އާންމު ހާލަތަށް ގެނެސްފި\nފަހުވަގުތަށް މަޑުނުކޮށް ރީރަޖިސްޓްރީ ވުމަށް އިލްތިމާސްކޮށްފި\nމާފުށިން ގެއްލިގެން ހޯދަމުންދިޔަ ކުއްޖާ ފެނިއްޖެ\nމި އަހަރުގެ މިހާތަނަށް ރާއްޖެއަށް ޒިޔާރާތްކުރި ފަތުރުވެރިންގެ އަދަދު2ލައްކައަށް\nކޮވިޑްގެ މިހާލަތުގައި ނަފްސާނީ ދުޅަހެޔޮކަމަށް ވަރަށް ބޮޑަށް އަސަރުކޮށްފައިވޭ: ޑރ. ނަޒްލާ\nސަމާ· 10 އޮކްޓޫބަރު 2020\nއޮކްޓޯބަރު 10 ވަނަ ދުވަހަކީ ދުނިޔޭގެ ނަފްސާނީ ދުޅަހެޔޮކަމުގެ ދުވަސް ކަމަށްވާއިރު ކޮވިޑްގެ މިހާލަތުގައި ނަފްސާނީ ދުޅަހެޔޮކަމަށް ވަރަށް ބޮޑަށް އަސަރުކޮށްފައިވާ ކަމަށް އެޗްއީއޯސީގެ ތަރުޖަމާނު ޑރ. ނަޒްލާ ރަފީގް ވިދާޅުވެއްޖެއެވެ.\nރާއްޖޭގެ ކޮވިޑްގެ ހާލަތާއި ބެހޭ މައުލޫމާތު ދެއްވުމަށް ހެލްތް އެމަރޖެންސީ އޮޕަރޭޝަން ސެންޓަރުން ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ޑރ. ނަޒްލާ ވިދާޅުވީ ކޮވިޑް 19އާއި އެކު އުޅެން ޖެހުމުގެ ސަބަބުން ދިރިއުޅުމުގެ ވައްޓަފާޅިއަށް ބޮޑެތި ބަދަލުތަކެއް ގެންނަން ޖެހިފައިވާ ކަމަށެވެ.\nދަރިވަރުންނަށް ސްކޫލަށް ނުދެވި އޮފީސް މަސައްކަތްތައް ގޭގައި ކުރަންޖެހި ކުރިން އުޅުނު ގޮތާއި މުޅިން ތަފާތުކޮށް އުޅެން ޖެހިފައިވާ ކަމަށާއި ގެއިން ބޭރަށް ނުނިކުމެ އާއިލާއާއި ރައްޓެހިންނާއި ބައްދަލުނުވެ އަދި ހިތް ހަމަޖައްސާލުމަށް ކުރަން ބޭނުންވާ އެތައް ކަންތަކެއް ނުކުރެވި އެތައް ދުވަހެއް ފާއިތުވެގެންދާކަން ފާހަގަކުރެއްވިއެވެ.\nއިތުރު7ދުވަހަށް ކާފިއު ދަންމާލައިފި\nއެހެންކަމުން މީގެ ސަބަބުން އެކި ކަހަލަ ނަފްސާނީ އަސަރުތައް އެކި ފަރާތްތަކަށް ކުރަމުންދާނެ ކަމަށާއި މިކަހަލަ ބަލި މަޑުކަމެއްގެ ތެރޭގައި އުޅޭއިރު ބަލީގެ ހައި ރިސްކް މީހުން ގޭގައި ތިބެން ޖެހުމުން ފިކުރު ބޮޑުވެ އެކި ކަހަލަ ނަފްސާނީ މައްސަލަތަކާއި ކުރިމަތިލާން ޖެހިފައިވާ ކަމަށް ނަޒްލާ ވިދާޅުވިއެވެ.


ސްކޫލް ހުޅުވުން އިތުރު ދެހަފްތާ އަށް ފަސްކޮށްފި – DhiDaily\nސްކޫލް ހުޅުވުން އިތުރު ދެހަފްތާ އަށް ފަސްކޮށްފި\nކުރިއަށް އޮތް ދެ ހަފްތާގައިވެސް މާލެ ސަރަހައްދުގެ ސްކޫލްތައް ބަންދުކުރާގޮތަށް ނިންމައިފިއެވެ.\nސްކޫލްތައް ބަންދުކުރުމަށްފަހު ދަރިވަރުންނަށް ކިޔަވައިދިނުމަށް ހަމަޖެހިފައިވަނީ އޮންލައިންކޮށެވެ. ދިމާވި ބަލި ހާލަތަށް ބަލާފައި ރާއްޖޭގެ ސްކޫލްތައް ބަންދުކުރުމަށްފަހު ޖުލައި މަހުގެ އެއްވަނަ ދުވަހު ރާއްޖޭގެ އެހެން ސަރަަހައްދުތަކުގެ ސްކޫލްތައް މިވަނީ އަލުން ހުޅުވާފައެވެ. އަދި އަދި މާލޭ ސިޓީގެ ސްކޫލްތަކުގައި ކިޔަވައިދީފައި ވަނީ ކީ ސްޓޭޖް4އަދި5(ގްރޭޑް9ން 12) އަށެވެ.\nމީގެ އިތުރުން ކީ ސްޓޭޖް3(ގްރޭޑް7އަދި 8) ގެ ކިޔެވުން މާލޭ ސިޓީގެ ސްކޫލްތަކުގައި އޮގަސްޓު 16 ގައި ފަށާނެކަން ކުރިން އިއުލާން ކޮށްފައިވީނަމަވެސް އީދު ބަންދަށް ފަހަށް ބަލިފެތުރޭ މިންވަރު ބޮޑުވެ މާލޭގެ ހާލަތު އޮތް ގޮތަށް ބަލާފައި އެޗް ޕީ އޭ އިން ނިންމީ އޮންލައިންކޮށް ކިޔަވައިދިނުމަށެވެ.\nމިއަދު އެޑިއުކޭޝަން މިނިސްޓްރީން ވިދާޅުވީ، މާލެ ސަރަހައްދުގެ ސްކޫލްތަކުގައި ކުރިއަށް އޮތް 23 އޮގަސްޓު 2020 އިން3ސެޕްޓްމަބަރު 2020އަށް ކިޔަވާދިނުން އޮންލައިންކޮށް ކުރިއަށް ގެންދަން އެ މިނިސްޓްރީން ނިންމާފައިވާ ކަމަށެވެ.


vnews - Aisha ah amaazuvefaivaa faadu kiyunthakuge dhifaaugai Nasheed nikunnavaifi\nއައިޝާއަށް އަމާޒުވެފައިވާ ފާޑުކިޔުންތަކުގެ ދިފާއުގައި ނަޝީދު ނިކުންނަވައިފި\nރިޔާސީ އިންތިހާބުގެ ކެމްޕޭންގައި ރަށަކަށް ވަޑައިގެން ދޮށީއުމުރުގެ ބޭފުޅަކާ މެޑަމް އައިޝާ ބައްދަލުކުރައްވަނީ -- ފޯޓޯ: ވީނިއުސް\nޖުމްހޫރީ ޕާޓީގެ ލީޑަރު ގާސިމް އިބްރާހީމްގެ އަނބިކަނބަލުން އައިޝަތު ނަހްލާއަށް ސޯޝަލް މީޑިއާގައި ފުރައްސާރަކޮށް ފާޑުކިޔަމުންދާތީ ނަހްލާގެ ދިފާއުގައި ކުރީގެ ރައީސް މުހައްމަދު ނަޝީދު ނިކުންނަވައިފި އެވެ.\nރައީސް ނަޝީދު މިއަދު ކުރެއްވި ޓްވީޓެއްގައި ވިދާޅުވީ އައިޝަތު ނަހްލާއާ ގުޅޭގޮތުން ސޯޝަލް މީޑިއާގައި ދައްކާ ދަށުދަރަޖައިގެ ވާހަކަތައް އެއްގޮތަކަށްވެސް ބަލައިނުގަނެވޭނެ ކަމަށެވެ.\nރައީސް ނަޝީދު އިތުރަށް ވިދާޅުވީ އައިޝަތު ނަހްލާ އަކީ ވެސް ހުރިހާ ސިޔާސީ ފުރުސަތެއް އަދި އެންމެހާ ހައްގުތައް ފުރިހަމައަށް ލިބިވަޑައިގަންނަވަންޖެހޭނެ ބޭފުޅެއް ކަމަށެވެ.\nރިޔާސީ އިންތިހާބުގެ ކެމްޕޭންގެ ދުވަސްވަރު ބޭއްވި ޖޭޕީގެ އަހަރީ ދުވަހުގެ ޖަލްސާގައި މެޑަމް އައިޝަތު ނަހްލާ ބައިވެރިވެވަޑައިގަންނަވާއިރު އިންތިހާބީ ރައީސް އިބްރާހީމް މުހައްމަދު ސޯލިހް (ވ)ގައި އަދި އިންތިހާބީ ނައިބް ރައީސް ފައިސަލް ނަސީމު (ކ)ގައި މަޑުކޮށްލައްވައިގެން -- ފޮޓޯ: ވީނިއުސް\nސޯޝަލް މީޑިއާގައި ބައެއް ޕާޓީ ތަކުގެ އެކްޓިވިސްޓުން ގެންދަނީ އެއްވެސް ހަގީގަތެއް ނެތް އެތައް ކަމެއްގައި އައިޝަތު ނަހްލާއަށް ފުރައްސާރަކޮށް ފާޑުކިޔަމުންނެެވެ. ނަމަވެސް އެކަމަނާ އެއިން އެއްވެސް ފާޑުކިޔުމަކަށް ރައްދު ދެއްވާފައެއް ނުވެ އެވެ.\nއައިޝަތު ނަހްލާ ވިދާޅުވީ އެކަމަނާ ސިޔާސީ މައިދާނަށް ނިކުންނެވީ އެކަމަނާގެ ފިރިކަލުން ގާސިމް އިބްރާހީމާއި، އާއިލާއަށް މިސަރުކާރުން ދީފައިވާ އަނިޔާއާއި ވިޔަފާރިއަަށް ދީފައިވާ ބޮޑު ގެއްލުމާ ގުޅިގެން އާއިލާއާއި ދިވެހި ރައްޔިތުންގެ ހައްގުގައި ކަމަށެވެ.\nރިޔާސީ އިންތިހާބުގެ ކެމްޕޭންގައި ރަށަކަށް ވަޑައިގެން ހާއްސަ އެހީއަށް ބޭނުންވާ ބޭފުޅަކާ މެޑަމް އައިޝާ ބައްދަލުކުރައްވަނީ -- ފޯޓޯ: ވީނިއުސް\nއައިޝަތު ނަހްލާ ވިދާޅުވީ ސިޔާސީ މައިދާނަށް ނިކުމެވަޑައިގަތުމުން ފާޑުކިޔުން އަމާޒުވާނެ ކަން އެނގިވަޑައިގަންނަވާ ކަމަށާއި ނަމަވެސް އިންސާފު ހޯދުމަށް ކުރާ މަސައްކަތްތަކުގައި ފަހަތަށް ޖެހިވަޑައިނުގަންނަވާނެ ކަމަށެވެ.\nނިމިގެން ދިޔަ ރިޔާސީ އިންތިހާބުގެ ކެމްޕޭންގައި އައިޝަތު ނަހްލާ ވަނީ ރާއްޖޭގެ 60 އަށް ވުރެ ގިނަ ރަށްތަކަށް ވަޑައިގެން ރައީސުލްޖުމްހޫރިއްޔާގެ މަގާމަށް އިންތިހާބުވެވަޑައިގެންފައިވާ އިބްރާހީމް މުހައްމަދު ސޯލިހަށް ކެމްޕޭން ކޮށްދެއްވާފަ އެވެ. އަދި އިބްރާހީމް މުހައްމަދު ސޯލިހްގެ ސަރުކާރުގައި ގައުމަށް ހިދުމަތް ކުރެއްވުމަށް ފުރުސަތު ލިބިވަޑައިގެންފިނަމަ އެކަމަށް ނޫނެކޭ ވިދާޅުނުވާނެ ކަމަށްވެސް އައިޝަތު ނަހްލާ ވަނީ ވިދާޅުވެފަ އެވެ.\nރިޔާސީ އިންތިހާބުގެ ކެމްޕޭންގެ ދުވަސްވަރު ބޭއްވި ޖޭޕީގެ އަހަރީ ދުވަހުގެ ޖަލްސާގައި މެޑަމް އައިޝަތު ނަހްލާ ވާހަކަދައްކަަވަނީ -- ފޮޓޯ: ވީނިއުސް\nއައިޝަތު ނަހްލާ ސިޔާސީ މައިދާނަށް ނިކުމެވަޑައިގެން ކުޑަދުވަސްކޮޅެއްގެ ތެރޭގައި ބޮޑު މަގުބޫލު ކަމެއް ހޯދާފައިވާތީ ބައެއް އެކްޓިވިސްޓުން ފާޑުކިޔަމުން ދިޔަ ނަމަވެސް ސޯޝަލް މީޑިއާގައި އެތައް ބަޔަކު ގެންދަނީ އެކަމަނާގެ ހިތްވަރާއި ސާބިތުކަން ފާހަގަކޮށް ޝުކުރުއަދާކުރަމުންނެވެ.


Inthikhaabaa gulhey kanboduvunthakah EC in javaabudhaaree vaan PPM in govaalaifi | Mihaaru\nއިލެކްޝަންސް ކޮމިޝަންގެ ފަސް މެމްބަރުން މީޑިއާއާ ބައްދަލުކުރައްވަނީ.---ފޮޓޯ: ހުސައިން ވަހީދު/މިހާރު\nއިންތިޚާބާ ގުޅޭ ކަންބޮޑުވުންތަކަށް އިލެކްޝަންސް ކޮމިޝަނުން ޖަވާބުދާރީވާން ޖެހޭ: ޕީޕީއެމް\n01 އޮކްޓޯބަރ 2018 - 19:25 41 comments\nއެ ޕާޓީގެ އޮފީހުގައި ބޭއްވި ނޫސްވެރިންގެ ބައްދަލުވުމެއްގައި ވާހަކަ ދައްކަވަމުން ފޭދޫ ދާއިރާގެ މެމްބަރު އިބްރާހިމް ދީދީ (އައިބީ) ވަނީ އިންތިޚާބާ ގުޅޭ ކަންބޮޑުވުންތަކެއް ހިއްސާ ކުރައްވައިފަ އެވެ. އޭގެ ތެރެއިން އެއް ކަމަކީ ވޯޓު ކަރުދާސް ބޮޑު އަގެއްގައި ޗާޕްކުރި މައްސަލަ އެވެ.\nއިބްރާހިމް ދީދީ ވިދާޅުވީ ވޯޓު ކަރުދާސް ޗާޕް ކޮށްދިނުމަށްޓަކައި ކުޑަ އަގެއް ހުށަހަޅާފައި ވަނިކޮށް، އެ މަސައްކަތް އިލެކްޝަންސް ކޮމިޝަނުން ހަވާލުކުރީ ބޮޑު އަގު ހުށަހެޅި ފަރާތާ ކަމަށް ބުނެ ސޯޝަލް މީޑިއާގައި ވާހަކަތައް ދައްކަމުންދާ ކަމަށެވެ. އަދި އިންތިޚާބު ކާމިޔާބުކުރި އިދިކޮޅު ކޯލިޝަނާ ގުޅުން ހުރި މީހުންގެ ތަންތަނުން ވެސް ވޯޓު ކަރުދާސް ޗާޕްކޮށްފައިވާ ކަމަށް ސޯޝަލް މީޑިއާގައި ވާހަކަ ދެކެވެމުންދާ ކަމަށް އޭނާ ވިދާޅުވި އެވެ.\nވޯޓު ކަރުދާސް ޗާޕުކުރީ އެކަމަށް ކުރިމަތިލި ދެ ވަނަ ޗާޕްޚާނާ އިން ހުށަހެޅި އަގަށް ވުރެ ތިން މިލިއަން ރުފިޔާ ބޮޑު އަގެއްގައި އެމް ސެވަން ޕްރިންޓާސް އިންނެވެ. ރާއްޖޭގެ އެންމެ ގިނަ ދުވަސް ވީ އަދި އެންމެ ބޮޑު ޗާޕްޚާނާ، ނޮވެލްޓީން ހުށަހެޅީ 25 ވޯޓުކަރުދާސް ހިމެނޭ ފޮތެއް ޗާޕުކުރަން 63.80ރ. އެވެ. އެކަމަކު 25 ކަރުދާސް ހިމެނޭ ފޮތެއް ޗާޕްކުރެވޭނެ އަަގަކަށް އެމް ސެވަން އިން ހުށަހެޅީ 345.85ރ. އެވެ.\nއިބްރާހިމް ދީދީ ވިދާޅުވިގޮތުގައި، އިންތިޚާބު އޮޅުވައިލަން އެކި ގޮތްގޮތަށް ފާހަގަ ޖެހުމަށްޓަކައި އެކި ފާޑުގެ އެއްޗެހި ބޭނުންކުރި ކަމަށް ވެސް ސޯޝަލް މީޑިއާގައި ދަނީ ވާހަކަތައް ދައްކަމުންނެވެ. އެހެންވެ، އެ ކަންބޮޑުވުންތަކަށް އީސީން ޖަވާބުދާރީ ވާން ޖެހޭނެ ކަމަށް ޕީޕީއެމުން ބުންޏެވެ.\n"ހަމައެއާ އެކު، އަޅުގަނޑުމެންނަށް ސޯޝަލް މީޑީއާ އާއި އެކި ފަރާތުން މައުލޫމާތު ލިބޭ ގޮތުގައި، އިލެކްޝަންސް ކޮމިޝަނުން އިންތިޚާބާ ގުޅޭ ކަންކަން ކުރަމުން ދިޔަ ވަގުތު، އިލެކްޝަންސް ކޮމިޝަންގެ ޑާޓާބޭސް އެތައް ފަހަރު ހެކް ކުރެވިގެން ދިޔަ ކަމާއި ނޫނީ ހަމަލާދެވުނު ވާހަކަ އަކީ އަޅުގަނޑުމެން އަޑު އަހަމުން ވާހަކައެއް. އެހެންވީމާ މި އަށް ތަފްސީލް ޖަވާބުތަކެއް ލިބެން އެބަޖެހޭ،" އިބްރާހިމް ދީދީ ވިދާޅުވި އެވެ.\nއޭނާ ވިދާޅުވީ، އިންތިޚާބުގައި މަކަރެއް ހަދާފައިވާ ކަމުގެ ތުހުމަތު ކުރާ ނަމަ، އެ ވޯޓާ ދޭތެރޭ މީހުން ތުހުމަތުތަކެއް ކުރާނެ ކަމަށެވެ. އެހެންވެ، އެ ތުހުމަތުތަކަށް އީސީން ޖަވާބުދޭން ޖެހޭނެ ކަމަށް ވިދާޅުވި އެވެ.\nއިންތިޚާބާ ގުޅޭ ކަންބޮޑުވުންތަކަށް ޖަވާބުދާރީ ވުމަށް ޕީޕީއެމުން، އިލެކްޝަންސް ކޮމިޝަނަށް ގޮވައިލިއިރު، އިންތިޚާބުގެ ދާއިމީ ނަތީޖާ އިއުލާން ކޮށްދެއްވުމަށް ފަހު، އެ ކޮމިޝަންގެ ރައީސް އަހުމަދު ޝަރީފް ވިދާޅުވެފައި ވަނީ އިންތިޚާބާ ގުޅޭގޮތުން 400 އަށް ވުރެ ގިނަ ޝަކުވާ ހުށަހަޅާފައިވާ ކަމަށާއި އެކަމަކު އިންތިޚާބުގެ ނަތީޖާ އަށް ބަދަލު އަންނަވަރުގެ އެއްވެސް ކަމެއް އޭގެ ތެރޭގައި ނުހިމެނޭ ކަމަށެވެ.\n400 Shakuvaa, Natheejaa ah badhalu annavaruge kameh neiy: EC\nމިއަދުގެ ނިއުސް ބްރީފިންގައި، މާފަންނު ދެކުނު ދާއިރާގެ މެމްބަރު އަބްދުﷲ ރިފާއު ވިދާޅުވީ، އިދިކޮޅު ކޯލިޝަންގެ ތެރޭގައި މައްސަލަތައް ޖެހި، އެ ކޯލިޝަން ރޫޅޭތަން އަދި ފެންނާނެ ކަމަށެވެ. އެހެން ހުރިހާ އެންމެން ވެސް "ފިލްމު" ބަލަން މަޑުކުރަން ޖެހޭނެ ކަމަށް އޭނާ ވިދާޅުވި އެވެ. ރިފާއު ވިދާޅުވިގޮތުގައި، އިދިކޮޅު ކޯލިޝަނުން ވެފައިވާ ވައުދުތައް ނުފެއްދިގެން އުޅޭ މަންޒަރު ވަރަށް އަވަހަށް ފެންނާނެ އެވެ. އަދި މިހާރު ފެންނަނީ ފިލްމުގެ މޭކިން ކަމަށާއި މޭކިންގެ މަންޒަރުތައް ވަރަށް މަޖާ ކަމަށް ވެސް ވިދާޅުވި އެވެ.\nގެމަނަފުށީ ދާއިރާގެ މެމްބަރު ޖަމީލް އުސްމާނު ވިދާޅުވީ ބިނާކުރުވަނިވި ހިޔާލުތައް ދިނުމަށް ޕީޕީއެމްގެ ކެންޑިޑޭޓު ރައީސް އަބްދުﷲ ޔާމީނަށް ވޯޓު ދިން 96،000 އަށް ވުރެ ގިނަ މީހުން ތިބީ އެއް އަޒުމެއްގައި ކަމަށެވެ. އެހެންވެ، ދެން މަސައްކަތް ކުރާނީ ޒިންމާދާރު އިދިކޮޅު ޕާޓީއެއްގެ ގޮތުގައި ކަމަށް އޭނާ ވިދާޅުވި އެވެ.\nޖަމީލް ވިދާޅުވީ ޕީޕީއެމަށް ތާއީދުކުރާ މުވައްޒަފުންނަށް ވަޒީފާގެ ބިރު ދައްކަމުންދާ ކަމަށެވެ. އެއީ ބަލައިގަނެވޭ ކަމެއް ނޫން ކަމަށް ވެސް ވިދާޅުވި އެވެ.\nރިޔާސީ އިންތިޚާބު އިދިކޮޅު ކޯލިޝަންގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު (އިބޫ) ކާމިޔާބު ކުރެއްވީ 134،705 ވޯޓުންނެވެ. ރައީސް ޔާމީނަށް ލިބިވަޑައިގަތީ 96،052 ވޯޓެވެ.\nއިތުރު ލިޔުންތައް އެމްޑީޕީ އިދިކޮޅު ފަރާތްތައް އިލެކްޝަންސް ކޮމިޝަން ރައީސް އިބްރާހިމް މުހައްމަދު ސޯލިހް ޕީޕީއެމް ރައީސް އަބްދުﷲ ޔާމީން އަބްދުﷲ ރިފާއު


Kandu Mathyge Gina Haadhisaa Thakeh Dhany Hingamun, Moosumah Samaaluvey - MNDF - Vaguthu\nކަނޑުމަތީގެ ގިނަ ހާދިޘާ ތަކެއް ދަނީ ހިނގަމުން، މޫސުމަށް ސަމާލުވޭ – އެމްއެންޑީއެފް\nރާއްޖޭގެ އެކި ކަންކޮޅުތަކަށް މޫސުން ގޯސްވެ، ކުރަމުންދާ ވިއްސާރާގައި ކަނޑުމަތީގެ ގިނަ ހާދިޘާ ތަކެއް ހިނގަމުން އަންނަ ކަމަށާއި، ކަނޑު ދަތުރު ކުރާ ފަރާތްތަކުން މިކަމަށް ސަމާލުވުމަށް އެމްއެންޑީއެފް އިން އިލްތިމާސް ކޮށްފިއެވެ.\nއެމްއެންޑީއެފް އިން މިއަދު ނެރުނު ބަޔާނެއްގައި ވަނީ ވޭތުވެދިޔަ 24 ގަޑިއިރު ތެރޭ ރާއްޖޭގެ މޫސުން ގޯސްވުމާއި ގުޅިގެން ކަނޑުމަތީގެ ގިނަ ހާދިސާތަކެއްގެ ރިޕޯރޓް އެމްއެންޑީއެފް މެރިޓައިމް ރެސްކިއު ކޯރޑިނޭޝަން ސެންޓަރ (އެމްއާރުސީސީ) އަށް ލިބެމުން އަންނަ ކަމަށާއި ކަނޑު ދަތުރުތައް ކުރާ އިރުގައި އޮޑިތަކުގެ ކެޕްޓަނުންނާއި ފަޅުވެރިން ދަތުރުގެ ކުރިން ދަތުރަށް ތައްޔާރު ވުން މުހިއްމު ކަމަށެވެ.\nމިގޮތުން، ދަތުރުގެ ކުރިން މޫސުމާއި ބެހޭ އެންމެ ފަހުގެ މައުލޫމާތު ހޯދުމާއި ލައިފް ޖެލެޓާއި، މުވާސަލާތީ ނިޒާމުގެ އިތުރުން ދިޔަ ހިއްކާ ޕަމްޕުތައްވެސް ރަނގަޅު ހާލަތެއްގައި ހުރިތޯ ދަތުރުގެ ކުރިން ޗެކް ކުރުމަށް އެފަރާތުން ވަނީ އަންގާފައެވެ.\nމީގެ އިތުރުންވެސް، ފަޅުން ބޭރުގައި އަޅާފައިވާ އުޅަނދުތަކުގެ ދިޔަ ފަރުވާތެރި ކަމާއި އެކު ހިއްކުމަށާއި، މުދާ އުފުލާ އުޅަނދުފަހަރުން މުދާ ބަރުކުރުމުގައި ޤަވާއިދު ތަކަށް އަމަލްކުރުމަށާއި އަދި ލައިސަންލުމުގައި ރަނގަޅަށް އައްސާފައި ބެހެއްޓުމަށްވެސް އެމްއެންޑީއެފް އިން ވަނީ ކަނޑު ދަތުރު ކުރާ ފަރާތްތަކަށް ގޮވާލާފައެވެ.\nއެމްއެންޑީއެފް އިން މިކަންތަކަށް ސަމާލުވުމަށް އެދި ބަޔާނެއް ނެރުނުއިރު، މިއަދު ހދ. އަތޮޅުގައި ކަނޑުމަތީގެ ހިތާމަވެރި ހާދިޘާ އެއް ވަނީ ހިނގާފައެވެ. ކަނޑުމަތީ ދަތުރުތައް ކުރުމުގެ ކުރިން ކޯސްޓުގާޑުގެ ހިލޭ ގުޅޭނެ ނަމްބަރު 191 އަށް ގުޅައި އެ ދަތުރެއްގެ މައުލޫމަތު ހިއްސާ ކުރުން މިފަދަ ދަނޑިވަޅު ތަކުގައި އެދެވިގެންވެއެވެ.\nސެޕްޓެމްބަރު 4, 2019 08:53\nޑިންގީއާއި ބޮއްކުރާ ނުދަންނަނީތޯ؟


ޒޯންގެ ތަށި ރ.އަތޮޅުގެ ފަސްގަނޑުގައި ބެހެއްޓުމަށް މީދޫއެސްސީ އާ އެކު މުޅި ރ.އަތޮޅު – Ungoofaaru\nބަނޑޭރިގަނޑު/ޚަބަރު/ރ.އަތޮޅު/ޒޯންގެ ތަށި ރ.އަތޮޅުގެ ފަސްގަނޑުގައި ބެހެއްޓުމަށް މީދޫއެސްސީ އާ އެކު މުޅި ރ.އަތޮޅު\nމުނާޒު މުޙައްމަދު2އޭޕްރިލް 2018\n0 1,483 1 މިނެޓުން ކިޔާލެވޭ\nރ.މީދޫ ސްޕޯޓްސް ކުލަބް – ފޮޓޯ: މީދޫ އެސްސީ ފޭސްބްކް ޕޭޖް\nމިނިވަން ޗެންޕިއަންޝިޕް 2018 އަތޮޅު މުބާރާތް ނިމި ޓީމުތައް ހިންދެމިލާ އިރު ދެން ފެނިގެންދިޔަ އެންމެ ހިތްގައިމު މަންޒަރަކީ މުބާރާތުގައި ފެނިގެން ދިޔަ ރަށު ލޯބި އަތޮޅަށް ވެސް އޮތްކަން ރ.އަތޮޅުގައި ވާދަކުރި ޓީމުތަކުން މިފަހަރުވެސް ދައްކުވައިދިން މަންޒަރެކެވެ. ރ.އަތޮޅުގެ ޗެންޕިއަންކަން ހޯދާ ޓީމުގެ ފަހަތަށް މުޅި ރ.އަތޮޅު އަރަނީ އަތޮޅުގެ ފަސްގަނޑުފައި ޒޯންގެ ތަށި ބެހެއްޓުމުގެ އަޒުމުގައެވެ. އެންމެފުރަތަމަ އަތޮޅަށް ތަށި ހޯދައިދިނުމަށް ރ.އަތޮޅުގެ ޓީމުތައް ކުރި ދަތުރުގެ ތާރީހަށް ކުރުގޮތަކަށް ބަލައިލާނަމެވެ.\nޒޯންގެ ތަށި ރ.އަތޮޅުގެ ޓީމަކުން އެންމެ ފަހުން ހޯދާފައި ވަނީ މިނިވަން ޗެންޕިއަންޝިޕްގެ ނަމުގައި މުބާރާތް ރީބްރޭންޑްވުމުގެ ކުރިން 2014 ވަނަ އަހަރުއެވެ. އެފަހަރުގެ ޒޯން ކާމިޔާބު ކުރީ އުނގޫފާރުގެ ހޭހަން ރިކްރިއޭޝަން ކުލަބެވެ. އެއީ ނައިފަރުގެ އައިޑިއަލް މޫމެންޓާ ވާދަކޮށް އެއްވަރުވުމުގެ ސަބަބުން ޕެނަލްޓީގައި 5-4 ން ނައިފަރު އައިޑަލް މޫމެންޓްގެ މައްޗަށް ކުރި ހޯދައިގެންނެވެ. އޭރު މި ޒޯންގައި ރ،ބ،ޅ ގެ އިތުރުން މިހާރު ޒޯން2ގައި ހިމެނޭ ނ އަތޮޅުވެސް ހިމެނެއެވެ.\nއެއަށްފަހު މިނިވަން ޗެންޕިއަންޝިޕްގެ ނަމުގައި 2015 ވަނަ އަހަރު ބޭއްވުނު ފުރަތަމަ މުބާރާތުގައި ޒޯންގެ ތަށި ރ.އަތޮޅަށް ގެނައުމުގެ ފުރުސަތު ރ.ދުވާފަރަށް ލިބިގެން ދިޔައެވެ. ދުވާފާރުގެ އިތުރުން ބ.އޭދަފުށި އަދި ޅ.ހިންނަވަރު ވާދަކުރި މި މުބާރާތް ކުރިއަށް ދިޔައީ ހޯމް އެންޑް އަވޭ އުސޫލަށް ކުޅެ އެންމެ ގިނަ ޕޮއިންޓ ހޯދާ ޓީމަކުން ޒޯންގެ ޗެންޕިއަންކަން ހޯދާ ގޮތަށެވެ. އެފަހަރު ދުވާފަރަށް ފުރުސަތު ގެއްލިގެން ދިޔައީ ދުވާފަރު އަދި އޭދަފުށި ވާދަކުރާ2ވަނަ މެޗަށް ދުވާފަރު ޓީމް ހާޒިރު ނުވުމުގެ ސަބަބުންނެވެ. އޭދަފުއްޓާއި އަދި ދުވާފަރު ވާދަކުރި ފުރަތަމަ މެޗުގައި ހިނގި ހަމަނުޖެހުންތަކެއްގެ ސަބަބުން އެފްއޭއެމްއިން ނިންމީ ދުވާފަރުގައި ކުޅެން ހަމަޖެހިފައިވާ މެޗު މާލޭގައި ކުޅޭ ގޮތަށެވެ. ދުވާފަރުން މެޗު ދޫކޮށްލާފައި ވަނީ މި ނިންމުމާ މެދު ހިތްހަމަ ނުޖެހިގެންނެވެ. އެ މެޗުގައި ދުވާފަރު ވާދަކޮށް އޭދަފުށި ބަލިކުރިނަމަ މިނިވަންޗެންޕިއަންޝިޕްގެ ތަށި ރ.އަތޮޅުގައި ބަހައްޓާ ފުރަތަމަ ޓީމަށް ވުމުގެ ފުރުސަތު ދުވާފަރަށް ލިބިގެން ދިޔައީހެވެ.\nޖެހިގެން އައި 2016 ވަނަ އަހަރު ފައިނަލްގައި އުނގޫފާރު އެފްސީގެ މައްޗަށް ކުރި ހޯދާ ރ.އަތޮޅު ޗެންޕިއަންކަން ހޯދައި ޒޯންގެ ތަށި އަތޮޅަށް ގެނައުމުގެ ފުރުސަތު ލިބިގެން ދިޔައީ އިންނަމާދޫ އެސްސީއަށެވެ. އިންނަމާދޫ އެސްސީ އެފަހަރު ޒޯންގައި ވާދަކުރީ އޭދަފުށި އަދި ނައިފަރާ ދެކޮޅަށެވެ. އިންނަމާދޫ އެސްސީ ނައިފަރުގެ މައްޗަށް 2-0 ން ކުރި ހޯދި ނަމަވެސް އެންމެ ފަހުގެ ޗެންޕިއަން އޭދަފުށި އަތުން 4-1 ން ބަލިވެ އިންނާމާދޫ މުބާރާތުން ކަޓައި ރ.އަތޮޅަށް ތަށިގެނައުމުގެ ހުވަފެން އެފަހަރުވެސް ވީ ބިލާހަކަށެވެ.\n2017 ވަނަ އަހަރު މުބާރާތުގެ ރ.އަތޮޅުގެ ޗެންޕިއަންކަން ހޯދީ އުނގޫފާރު އެފްސީއެވެ. އުނގޫފާރު އެފްސީ ޒޯން ބުރުގައި 2016 ވަނަ އަހަރު ރާއްޖޭގެ ޗެންޕިއަންކަން ހޯދި އޭދަފުއްޓާ ވާދަކޮށް ފުރަތަމަ މެޗުގައި 1-1 ން އެއްވަރުވި ނަމަވެސް ޅ.އޮޅުވެލިފުށި އަތުން ބަލިވެ މުބާރާތުގެ ފައިނަލަށް ދަތުރުކޮށްފައި ވަނީ އޭދަފުށި އަދި އޮޅުވެލިފުއްޓެވެ. ވޭތުވެދިޔަ3އަހަރު ރ.އަތޮޅުގެ ޓީމުތަކުން މުބާރާތުގައި ޒޯންގެ ތަށި ރ.އަތޮޅުގައި ބެހެއްޓުމަށް ކުރި މަސައްކަތްތަށް ނާކާމިޔާބުވުމަށް ފަހު އެ ފުރުސަތު މިފަހަރު ލިބިފައި ވަނީ ރ.މީދޫ ސްޕޯޓްސް ކުލަބަށެވެ.\nމިއަހަރުގެ މުބާރާތުގައިވެސް މޮޅު ކުޅުމެއް ދައްކަމުން އަންނަ މީދޫ އެސްސީ މުބާރާތުގެ ފައިނަލްގައި ބައްދަލުކުރާނީ ރާއްޖޭގެ ޗެންޕިއަން އޭދަފުށި ބަލިކޮށް ބ.އަތޮޅުގެ ޗެންޕިއަންކަން ހޯދި ފެހެންދޫއާއެވެ. މިނިވަން ޗެންޕިއަންޝިޕް ޒޯން3މުބާރާތުގެ ތަށި ބ.އަތޮޅުން ހޯދަމުން އައި ތަރީހަށް ނިމުމެއް ގެނެސް ރ.އަތޮޅުގައި މިތަށި ބެހެއްޓުމަށް އަތޮޅުގެ ފުޓްބޯޅަ ޢާއިލާ މި ވަނީ އަތުކުރި އޮޅާލާ މީދޫ ސްޕޯޓްސް ކުލަބުގެ ފަހަތަށް އަރާފައެވެ. މީސްމީޑީއަށް ނަޒަރު ހިންގާލިޔަސް ފެންނަމުން ދަނީ މި ތަށި މިފަހަރު ރ.އަތޮޅުގެ ފަސްގަނޑުގައި ބެހެއްޓުމަށް އަތޮޅުގެ ރައްޔިތުން ކުރަމުންދާ އުންމީދާ ޝުޢޫރުތަކެވެ. މިނިވަން ޗެންޕިއަންޝިޕް 2018 ޒޯން3ގެ ފައިނަލް މެޗު މިއަދު ހަވީރު ޅ.ނައިފަރު ޓާފް ސްޓޭޑިއަމްގައި ކުރިއަށްދާއިރު 12 ވަނަ ކުޅުންތެރިޔާގެ ރޯލް މުޅި އަތޮޅު ވަރަށް ފުރިހަމަ އަދާކުރާނެކަން ޤައިމެވެ. އެއް އަތޮޅެއް، އެއްބައެއްގެ ގޮތުގައެވެ.\nރ.މީދޫ މީދޫ އެސްސީ ފެހެންދޫ އެފްޓީ


ޢަރަބިއްޔާގެ ބެލެނިވެރިން ބޭއްވި ބައްދަލުވުމުގައި ހުރިހާ ބޭފުޅުން އިއްތިފާޤުވެފައިވަނީ ޝެއަރ ކުރާ ގޮތަށް ޢިއްޒުއްދީނުގެ އިމާރާތަށް ނުދާނެ ކަމަށެވެ. އެގޮތަށް ޝެއަރ ކުރުމުގެ ސަބަބުން ދަރިވަރުންގެ ކިޔެވުމާއި އުޅުމާއި އަޚްލާޤު އެއްކޮށް ހަލާކުވާނެ ކަމަށް ޤަބޫލުކުރެވޭތީއެވެ.\n1. Not enough space.\nThis not the first time that Arabiyya is facing this issue.\n— ZamzamFarish - ޒަމްޒަމް ފާރިޝް (@ZamzamFarish) December 17, 2021\nބެލެނިވެރިންގެ ނުރުހުމުގައި، މަޖުބޫރުކޮށްގެން ޢަރަބިއްޔާގެ ދަރިވަރުން ޢިއްޒުންދީން ސްކޫލްގެ ދަރިވަރުންނާ ޝެއަރ ކުރާގޮތަށް އެ ސްކޫލަށް ބަދަލުކުރަން، އެޑިއުކޭޝަނުން މަސައްކަތް ކުރާތީ، ރައީސް އިބްރާހީމް މުޙައްމަދު ޞާލިޙާ ޢަރަބިއްޔާ ސްކޫލުގެ ބެލެނިވެރިން ބައްދަލު ކުރުމަށް އެދި މިމަހުގެ9ވަނަ ދުވަހު ވަނީ ސިޓީ ލައިފައެވެ.\nއެސިޓީއަށް ޖަވާބެއް ނުލިބިގެން އުޅެނިކޮށް އެޑިޔުކޭޝަން މިނިސްޓްރީން ނެރުނު ބަޔާނަކުން ވަނީ ޢަރަބިއްޔާ ސްކޫލް ޢުއްޒުއްދީން ސްކޫލަށް ބަދަލުކޮށްފައެވެ. އެޑިޔުކޭޝަން މިނިސްޓްރީގެ ބަސްމަގު ހުންނަ ގޮތުން މިއީ އަދި ޞައްޙަ ނިންމުމެއްކަން ޤަބޫލުކުރަންވެސް ދަތިތަކެއް އެބަހުއްޓެވެ. އެއީ މާދަމާވެސް އެ ލިޔުން ބާޠިލްކޮށްފައިވާނެ ކަމަށް ބުނެފާނެތީއެވެ.\nމިޔުޒިކަކީ ކޮންމެ ނަމެއްގައި ކިޔައިގެން ކުޅުނު ނަމަވެސް ޝައިޠޯނާގެ ޢަމަލެކެވެ. މިޔުޒިކް ކުކުޅުމަކީ ޝައިޠޯނާއަށް ކުރާ ކައްކައިދިނުމެވެ. އެހެންކަމަށްވާއިރު ޝައިޠޯނާއަށް ކުރާ ކައްކައިދޭ ތަނެއްގައި އިސްލާމީ ތައުލީމް ދިނުމަކީ ކުރެވޭނެ ކަމެއް ނޫނެވެ. އެއިރުން ދަރިވަރުންނަށް ދެވޭ އިސްލާމީ ތައުލީމާއި ތަރުބިއްޔަތާއި ދަރިވަރުންގެ ވަށައިގެންވާ މާޙައުލުގައި ހިނގާ ކަންކަން ވަށައެއް ނުޖެހޭނެއެވެ. ދަރިވަރުންނަށް މަގުއޮޅިގެންދާނެއެވެ.


ނޭމާ މަންމަގެ ލޯބިވެރިއަކީ ނޭމާއަށް ވުރެ6އަހަރު ހަގު މީހެއް، ނޭމާ ވަރަށް ޤަބޫލު – Dhen.mv\nނޭމާ މަންމަގެ ލޯބިވެރިއަކީ ނޭމާއަށް ވުރެ6އަހަރު ހަގު މީހެއް، ނޭމާ ވަރަށް ޤަބޫލު\nApril 14, 2020 - 6:26 am\nދުނިޔޭގެ ރެކޯޑްފީއަކަށް ސުޕޭންގެ ބާސެލޯނާއިން ފްރާންސްގެ ޕީއެސްޖީއަށް ބަދަލުވި ބުރެޒިލްގެ ތަރި، ނޭމާ ސިލްވާ ސަންޓޯސް އަކީ ހުނަރުވެރި މޮޅު ފުޓްބޯޅަ ކުޅުންތެރިއެކެވެ. މިއީ ދުނިޔޭގެ އެތައް މިލިއަން މީހުންނެއް ތާއީދު ކުރާ ނޭމާގެ އަމިއްލަ ދިރިއުޅުމުގެ ވާހަކައެކެވެ.\nނޭމާގެ މަންމައާއި ބައްޕަގެ 25 އަހަރުވީ ކައިވެނީގެ ހަޔާތް ނިންމާލީ 2016 ވަނަ އަހަރުއެވެ. އޭގެ ފަހުން ނޭމާގެ 52 އަހަރުގެ މަންމަ ނަޑިން މިވަނީ އޭނާއަށްވުރެ 30 އަހަރު ހަގު ލޯބިވެރިއަކު ހޯދާފައެވެ. ނަޑިންއާއެކު ޑޭޓް ކުރަމުންދާ 22 އަހަރުގެ ތިއާގޯ ރާމޯސްއަކީ ނޭމާގެ ސަޕޯޓަރެއްވެސް މެއެވެ.\nނޭމާގެ މަންމައާއި ރައްޓެހިވުމުގެ މާކުރިން ވެސް އޭނާއަށް ސަޕޯޓްކުރާ ރާމޯސް ވަނީ މީގެ ކުރިން މެސެޖުގެ ޒަރީއާއިން ވެސް ނޭމާއާއި ވާހަކަ ދައްކާފައެވެ. އެގޮތުން ނޭމާއަކީ ތަފާތު މޮޅު ކުޅުންތެރިއެއް ކަމަށާއި އޭނަގެ ސަޕޯޓަރަކަށްވުމުން ލިބޭ އުފާ ބަޔާން ކޮށްދޭން ނޭނގޭ ކަމަށް ވެސް ރާމޯސް ، ނޭމާއަށް ފޮނުވި މެސެޖެއްގައި ބުނެފައިވެއެވެ. އަދި ކޮންމެވެސް ދުވަހަކުން ނޭމާއާއި ބައްދަލުވާނެ ކަން އެނގޭ ކަމަށް ވެސް ނޭމާގެ މިއަހަރުގެ އުފަންދުވަހުގެ ޕާޓީގައި ވެސް ބައިވެރިވި ރާމޯސް ފޮނުވި އެހެން މެސެޖެއްގައިވެއެވެ.\nޒުވާން ރާމޯސް ދެއްކި ވާހަކަތައް މިއަދު މިވަނީ ތެދުވެފައެވެ. މިއަދު އޭނާ ތައްޔާރުވަމުން އެދަނީ ނޭމާގެ ބައްޕައަކަށް ވުމަށެވެ. އަދި ދޮންދަރިފުޅުގެ ސަޕޯޓަރަކަށްވުމުން އަދި މިހާރު މާއުފާ ވާނެތާއެވެ.\nނޭމާގެ މަންމަގެ ޒުވާން ލޯބިވެރިޔާއާއި ނޭމާ ރުހޭކަން ވެސް މިހާރު އާންމުންނަށް ވަނީ ހާމަވެފައެވެ. އެގޮތުން ލޯބިވެރިޔާއާއެކު މަންމަ އިންސްޓަގްރާމަށް ދޫކޮށްލި ފޮޓޯއަށް ނޭމާ ކޮމެންޓްކޮށްލީ ''މަންމަ އުފަލުގައި ހުރޭ'' މި އިބާރާތުންނެވެ. ނޭމާގެ ރުހުން މަންމައާއި ޒުވާން ލޯބިވެރިޔާއަށް އޮތްއިރު ނޭމާގެ އެއްބަނޑު އެއްބަފާ ހުރި ހަމައެކަނި އޭނާގެ އަންހެން ކޮއްކޮ މި ގުޅުމަށް ބަހެއް ބުނިކަމެއް ނޭނގެއެވެ.


Kondey School ge4Class Room ge Masakkai Miaharuge Budget gai Vanee Himenifai: Raees ކޮނޑޭ ސްކޫލްގެ4ކްލާސް ރޫމުގެ މަސައްކަތް މިއަހަރުގެ ބަޖެޓުގައި ވަނީ ހިމެނިފައި: ރައީސް – Huvadhoo News Kondey School ge4Class Room ge Masakkai Miaharuge Budget gai Vanee Himenifai: Raees Huvadhoo News\nރައީސް ހުވަދުއަތޮޅު އުތުރުބުރީ ކޮނޑޭ ކައުންސިލާ ބައްދަލުކުރެއްވުން\nގއ.ކޮނޑޭ ސްކޫލުގެ4ކްލާސް ރޫމުގެ މަސައްކަތް މިއަހަރުގެ ތެރޭގައި ބަޖެޓުގައި ހިމެނިފައިވާ ކަމަށް ރައީސުލްޖުމްހޫރިއްޔާ އިބްރާހީމް މުހައްމަދު ޞޯލިހު ވިދާޅުވެއްޖެއެވެ.\nއެމަނިކުފާނު މިހެން ވިދާޅުވީ، ހުވަދުއަތޮޅު އުތުރުބުރީ ކޮނޑޭ ކައުންސިލާ ބައްދަލުކުރައްވައި އެ ރަށުގެ ތަރައްޤީގެ އެކިއެކި މަޝްރޫޢުތަކާ ގުޅޭގޮތުން ބޭއްވި މަޝްވަރާ ބައްދަލުކުރެއްވުމުގައެވެ.\nއިއްޔެ މެންދުރުފަހު ރައީސުލްޖުމްހޫރިއްޔާގެ އޮފީހުގައި ބޭއްވެވި މި ބައްދަލުކުރެއްވުގައި ކޮނޑޭ ކައުންސިލުގެ މެންބަރުން ވަނީ ފާއިތުވި ސާޅީހަކަށް އަހަރުގެ ތެރޭގައި އެރަށުގައި ކުރިޔަށް ނުދާ މިންވަރަށް މި ސަރުކާރުން އެރަށުގެ ތަރައްޤީއަށް ކަންކަން ކޮށްދެއްވާފައިވާކަން ފާހަގަކުރައްވައި ސަރުކާރާއި ރައީސުލްޖުމްހޫރިއްޔާއަށް ޝުކުރު އަދާކުރައްވާފައެވެ.\nމި ބައްދަލުކުރެއްވުމުގައި ރައީސުލްޖުމްހޫރިއްޔާ ވަނީ ކޮނޑޭގެ ތަރައްޤީއަށް ކުރިޔަށްދާ އަދި ކުރިޔަށް ރޭވިފައިހުރި ބައެއް މަޝްރޫޢުތަކުގެ ފަހުގެ މަޢުލޫމާތުތައް ކައުންސިލާ ހިއްސާކުރައްވާފައެވެ. އެ ގޮތުން ކޮނޑޭ ސްކޫލްގެ4ކްލާސް ރޫމުގެ މަސައްކަތް މިއަހަރުގެ ބަޖެޓުގައި ހިމެނިފައިވާކަން ރައީސުލްޖުމްހޫރިއްޔާ ފާހަގަކުރެއްވިއެވެ.\nރައީސުލްޖުމްހޫރިއްޔާ ވަނީ ސަރުކާރުން ބުނެފައިވާ ގޮތަށް ދިވެހި ރައްޔިތުންނަށް ބޭނުންވާ ޚިދުމަތްތައް ފޯރުކޮށްދެއްވުމާއި ތަރައްޤީގެ ކަންކަން ފަހިކޮށްދެއްވުމުގައި ކުޑަ އާބާދީއެއް ބޮޑު އާބާދީއެއް ތަފާތުކުރުމެއްނެތި ރައްޔިތުންނަށް ބޭނުންވާ އެންމެ މުހިންމުކަންކަން ފުރިހަމަކޮށްދެއްވަމުން ގެންދަވާނެކަމުގެ ޔަޤީންކަން ދެއްވާފައެވެ.


ފާފައިގައި ޣަރަޤުވެފައިވާ މީހުންނާ މުޢާމަލާތްކުރާނީ ކިހިނެތް؟ – Ilm\nފާފައިގައި ޣަރަޤުވެފައިވާ މީހުންނާ މުޢާމަލާތްކުރާނީ ކިހިނެތް؟\nޙައްޤުމަގުން އެއްކިބާވެފައިވާ މީހުން ކިތަންމެ ގިނަވިޔަސް، އެބައިމީހުންނަށް ތެދުމަގު ހޯދައިދިނުމަށް ކުރަންޖެހޭ މަސައްކަތްތައްކުރުމުގައި ފަސް ނުޖެހޭށެވެ. އަދި އެބައިމީހުންނަށް ދަޢުވަތު ދިނުމުގައި މާޔޫސް ނުވާށެވެ. ފަހެ އެބައިމީހުން އެވަނީ ތިބާއަށް ބޭނުން ޖެހިފައެވެ. އަދި އަބަދުވެސް ޔަޤީންކުރަންވީ ކަމަކީ ކިތަންމެ ޢިއްޒަތްތެރިމީހަކަށް ހެދިގެން އުޅުނަސް ނިކަމެތިކަން އައިސް ފާފަވެރިން ވަށާލާނެ ކަމެވެ. ﷲ ތަޢާލާ ވަޙީކުރެއްވިއެވެ.\n﴿إِنَّ الَّذِينَ اتَّخَذُوا الْعِجْلَ سَيَنَالُهُمْ غَضَبٌ مِّن رَّبِّهِمْ وَذِلَّةٌ فِي الْحَيَاةِ الدُّنْيَا ۚ وَكَذَٰلِكَ نَجْزِي الْمُفْتَرِينَ﴾ [سورة الأعراف ١٥٢]\nމާނައީ: “ހަމަކަށަވަރުން، ގެރިޔަކީ، އިލާހެއްކަމުގައި ހަދައިގެން އުޅުނު މީހުންނަށް، އެއުރެންގެ ރައްބުގެ ޙަޟްރަތުން ކޯފާއާއި، ދުނިޔޭގެ ދިރިއުޅުމުގައި ނިކަމެތިކަން ލިބޭހުށްޓެވެ. އަދި ދޮގު އުފައްދާ މީހުންނަށް ތިމަންއިލާހު ޖަޒާ ދެއްވަނީ އެފަދައިންނެވެ.”\nފާފަވެރިންނަށް އޮތީ އަބަދުވެސް ނިކަމެތިކަމުގެ ފޭރާމެވެ. ކޮންމެ މީހަކަށްވެސް އެމީހަކު އެކުޅަ ޢަމަލަކާ އެކަށޭނަ ގޮތަކަށެވެ. ނަބިއްޔާ صلى الله عليه وسلم ޙަދީޘްކުރެއްވިއެވެ.\n((وَجُعِلَ الذِّلَّةُ وَالصَّغَارُ عَلَى مَنْ خَالَفَ أَمْرِي)) [رواه أحمد وصححه الألباني]\nމާނައީ: “އަދި ދެރަކަމާއި ނިކަމަތިކަން ހުރީ، ތިމަންކަލޭގެފާނުގެ އަމުރުފުޅުތަކާއި ޚިލާފުމީހަކަށެވެ.”\n(ﷲއަށް) ކިޔަމަންތެރިކަން އަދާކުރާ އަޅުތަކުންނީ ޢިއްޒަތުގެ އަހުލުވެރިންނެވެ. އަދި އެބައިމީހުން ކުޅަ ޢަމަލަކާ އެކަށޭނަ ގޮތަކަށް އެބައިމީހުން ޢިއްޒަތްތެރިވާނެއެވެ. ﷲ ތަޢާލާ ވަޙީކުރެއްވިއެވެ.\n﴿وَلِلَّـهِ الْعِزَّةُ وَلِرَسُولِهِ وَلِلْمُؤْمِنِينَ وَلَـٰكِنَّ الْمُنَافِقِينَ لَا يَعْلَمُونَ﴾ [سورة المنافقون ٨]\nމާނައީ: “ޢިއްޒަތްވަނީ، ﷲ އަށެވެ. އަދި އެއިލާހުގެ ރަސޫލާއަށާއި މުއުމިނުންނަށެވެ.”\nފަހެ އެމީހެއްގެ މުޖުތަމަޢުގައި ޢިއްޒަތްތެރިމީހާ ދަންނައެވެ. ފާފަތަކުގެ ތެރެއަށް ވަދެވި އެކަމުގައި އިމްތިޙާނުކުރެވެމުންދާ މީހުންނަށް އޯގާތެރިވާށެވެ. އަދި މަޑުމައިތިރިކަމާއި ޙިކުމަތްތެރިކަމާ އަދި ވިސްނުންތެރިކަމާއެކު އެފަދަ މީހުންނާ މުޢާމަލާތް ކުރާށެވެ. އަދި އެބައިމީހުން ކުޑައިމީސްނުކުރާށެވެ. އަދި އެބައިމީހުންނަށް ހިދާޔަތްދެއްކެވުމަށް އެދި ގިނައިން ދުޢާކުރާށެވެ. ރިތެރި އަޚުލާޤާއެކު ދަޢުވަތު ދިނުމަކީ މީސްތަކުންގެ ހިތްތައް ދަމައިގަނެވޭ ކަމެކެވެ.


SunOnline: Column: Bidheyseen, dhevana dharajaige meehuntha?\nބިދޭސީން، ދެވަނަ ދަރަޖައިގެ މީހުންތަ؟\nއަހުމަދު ޒާހިރު (ހިރިގާ) 28 Apr 2020, 11:26\nއޭޕްރީލް 22، 2020: ބިދޭސީއެއް ފޭސްމާސްކު އަޅައިގެން މުދާ ބަރުކުރަނީ -- ސަން ފޮޓޯ/ ފަޔާޒު މޫސާ\nދެ ހާހުގެ އަހަރުތައް ފެށުމުގެ ކުރީން ރާއްޖޭގެ މަސައްކަތްތެރިންގެ ބާޒާރުގައި މުޅިން ވެސް އުޅުނީ ދިވެހީންނެވެ. އޭގެ ތެރެއިން ވެސް އެންމެ ބުރަ މަސައްކަތް ކުރި، ލޭބަރުންގެ ވަޒީފާތަކުގައި އުޅުނީ އަތޮޅުތަކަށް ނިސްބަތްވާ މީހުންނެވެ. އޭރު އެ މީހުންނާ ތޭތެރޭ ދުށީ ދެ ވަނަ ދަރަޖައިގެ މީހުންގެ ގޮތުގަ އެވެ.\nއަޅުގަނޑުގެ މައުލޫމާތު ކުށް ކަމުގައި ނުވާ ނަމަ އަތޮޅުތަކުން މާލެ އައި މީހުންނަށް ދެ ވަނަ ދަރަޖައިގެ ރައްޔިތުންގެ ގޮތުގައި ދެކޭ ދެކުމަށް ބަދަލު އައީ ރާއްޖޭގެ ވަޒީފާގެ ބާޒާރަށް ގިނަ އަދަދަކަށް ބިދޭސީން އައުމާ ގުޅިގެންނެވެ.\nއޭގެ ކުރިން މާލެ އަށް އަތޮޅުތަކުން ކިޔަވަން ނޫނީ ވަޒީފާ އަދާ ކުރުމަށް އައި މީހުންނަކީ "ދެ ވަނަ ދަރަޖައިގެ "ބީރައްޓެހިން" ނޫނީ "ރާއްޖެތެރޭ" މީހުންނެވެ. އެ މީހުންނާ ދިމާލަށް އެ ގޮތަށް މުހާތަބު ކުރުން މަދުވީ، މަސްހުނި ކާވެނިތަކާ އެކު ކަމަށް ގަބޫލުކުރެވެ އެވެ. އަދި ކުރީގެ ރައީސް މައުމޫން އަބްދުލްގައްޔޫމުގެ ސަރުކާރުން ވެސް ކޮންމެ ވެސް ވަރަކަށް އެ މަގަށް ކުރި މަސައްކަތާ އެކު އެވެ. އެ ގޮތުން ރާއްޖެތެރެ ބޭނުން ކުރުމުގެ ބަދަލުގައި އަތޮޅުތަކުގެ މީހުން ބޭނުން ކުރުމަށް ބާރު އެޅި އެވެ. އަދި ރަށްފުށުގެ މީހުންގެ ބަދަލުގައި ރަށްރަށުގެ މީހުން ބޭނުން ކުރި އެވެ. އަޅުގަނޑަށް އެކަން އެނގެނީ އަޅުގަނޑަކީ ވެސް ސަރުކާރުގައި ވަޒީފާ އަދާކުރުމުގެ ފުރުސަތު ލިބިފައިވާ މީހަކަށް ވާތީ ވެސްމެ އެވެ.\nތެދެކެވެ. އެއިން ކޮންމެ ނަމެއް ކިޔިއަސް އަތޮޅުތަކުގެ މީހުން ނޫނީ ރަށްރަށުގެ މީހުންނަކީ ހަމަ ރަށްރަށުގެ މީހުންނެވެ. އެކަމާ ދެބަސްވާކަށް ނެތީމެވެ. އަދި އޭގެ އިތުރުން ކުރީގެ ރައީސް މައުމޫން ކުރެއްވި، އެކަމާ ގުޅޭ އެ ނޫން ވެސް ރަނގަޅު ކަމެއްގެ ވާހަކަ ބުނެލާނަމެވެ. އެއީ ހަސަބަކާއި ނަސަބަށް ބެލުމެއް ނެތި ސަރުކާރުގެ މަތީ މަގާމުތައް، އަތޮޅުތަކުގެ މީހުންނަށް ވެސް ދެއްވަން ފެއްޓެވުމެވެ؛ ބެއްލެވީ އެ މީހެއްގެ ތައުލީމާއި ގާބިލު ކަމަށެވެ. އަޅުގަނޑު މިހެން ދަންނަވާ އިރު، ކުރިއްސުރެ ވާރުތަވަމުން އައި، "ކުޑަ ސިޓީ" ހައްދައިގެން އަތޮޅުތަކުގެ މީހުން މާލެ އަށް އައުމުގެ ސަގާފަތް މައުމޫން ވެސް ދެމެހެއްޓެވި ކަން ހަނދާން ނައްތައެއް ނުލަމެވެ. އެކަމަކު އެ ސަގާފަތް ނިމުމަކަށް ގެނައީ ވެސް މައުމޫން އެވެ.\nބިދޭސީންގެ މައްސަލާގައި ވޭތުވެ ދިޔަ ތިން ސަރުކާރުން ވެސް ވަނީ އިހުމާލުވެފަ އެވެ. ގޮތެއް ފޮތެއް ނެތި އަދި ރެގިއުލޭޓް ކުރަން ހުރި ނިޒާމުތައް ފޫދުއްވާލާފައި ބިދޭސީން ހައްދެއް ނެތި ރާއްޖެ އަށް އެތެރެ ކުރީ ވަކި ބައެއްގެ ޖީބަށް މިލިއަނުން މިލިއަނުން ފައިސާ ވެއްދުމަށް ކުރި ވަގު ވިޔަފާރިއެއްގެ ގޮތުގަ އެވެ. އެ ވިޔަފާރި ކުރި ފަރާތްތަކުގެ ތެރޭގައި ލައިން މިނިސްޓްރީގެ އޮފިޝަލުން ފެށިގެން އިމިގްރޭޝަން ޑިޕާޓްމަންޓްގެ އިސް އޮފިޝަލުން ހިމެނެ އެވެ.\nތެދެކެވެ. ރާއްޖޭގެ ތަރައްގީ އަށް ލޭބަރުން ބޭނުންވެ އެވެ. އަދި ކުރު މުއްދަތެއްގެ ތެރޭގައި ޓޫރިޒަމުގެ ބައެއެއް މަސައްކަތްތަކާއި އިމުރާނީ ތަރައްގީ މިވަރަށް ކުރިއަށް ދިއުމުގައި އެ މީހުންގެ ހިއްސާއަކީ ބޮޑު ހިއްސާއެކެވެ. އެއީ ދެ ބަސްވެވޭނެ ހަގީގަތެއް ނޫނެވެ. އެކަމަކު މިލިއަނުން ބިދޭސީން މަސައްކަތް ކުރިއަސް އެ މީހުން ރެގިއުލޭޓް ނުކުރެވި ދޫވެ ތިބެވިގެން ނުވާނެ އެވެ. އެއީ ގޯހެކެވެ. އެ މީހުން ރާއްޖޭގައި ތިބި ވަރަކީ، ބައެއް ރަށްރަށުގައި އެ މީހުންގެ އާބާދީ ފަސް ހަސަތޭކައަށް އެރުމެވެ. އަހަރަކު އެ މީހުން ބޭރު ކުރާ ބޭރު ފައިސާގެ އަދަދު 300 މިލިއަން ޑޮލަރު ނޫނީ 4.6 ބިލިއަން ރުފިޔާ އަށް އަރަ އެވެ. ކުދި އަދި މެދު ފަންތީގެ ގިނަ ވިޔަފާރިތަކެއް ކޮންޓްރޯލް ކުރަނީ އެ މީހުންނޭ ބުންޏަސް ދޮގަކަށް ނުވާނެ އެވެ. މިއީ ތަންފުކެއް ބޮޑު ވަރު ނޫންތޯ އެވެ. މި ގޮތަށް މިކަން ކުރެވެނީ ދުނިޔޭގެ ކޮން ގައުމެއްގައިތޯ އެވެ؟ އަޅުގަނޑު ވެސް ގަބޫލު ކުރަމެވެ. އެހެންވާން ދިމާވުމުގައި ދިވެހިންގެ ކަންނެތްކަން ބޮޑު ދައުރެއް ކުޅެ އެވެ. އަޅުގަނޑަށް ހީވާ ގޮތުން ހަގީގަތުގެ އެއް ފަރާތަކީ އެއީ ކަމެވެ.\nދެހާސް ސާދަ ވަނަ އަހަރުގެ ބޯހިމެނުމުގެ ހިސާބުތައް ދައްކާ ގޮތުން 15 އަހަރުން މަތީގެ އާބާދީއަކީ 244،000 މީހުންނެވެ. އޭގެ ތެރެއިން ލޭބާ ފޯސްގައި ހަރަކާތްތެރި ވަނީ 153،000 މީހުން، ނޫނީ 63 ޕަސެންޓް މީހުނެވެ. އަނެއް 87،000 މީހުން ނޫނީ 36 ޕަސެންޓް މީހުން ލޭބާ ފޯސްގައި ނޫޅެ އެވެ.\nލޭބާ ފޯސްގެ 36 ޕަސެންޓް މީހުން އެކޮނަމީ އަށް ކޮންޓްރިބިއުޓް ކުރުމުގައި ނޫނީ މަސައްކަތުގެ މާހައުލުގައި ނޫޅެނީ ކީއްވެގެންތޯ މިއީ ގައުމީ ފެންވަރުގައި ދިރާސާކޮށް ބަލަން ޖެހޭ ކަމެކެވެ. އެއީ ދެވޭ ތައުލީމުގެ މައްސަލައަކުންތޯ ނޫނީ މަސައްކަތަށް ނުކުންނަ ޒުވާނުންނަށް އެކަށީގެންވާ އާމްދަނީއެއް ނުލިބި، އަވަށްޓެރި ގައުމުތަކުގެ އަގުހެޔޮ ލޭބަރުންނާ އެ މީހުން ވާދަކުރަން ޖެހޭތީތޯ، ނޫނީ ފަގީރު ކަމާއި މުއްސަނދި ކަމުގެ ފަރަގު މާ ބޮޑީތޯ ބަލަން ޖެހެ އެވެ. އަޅުގަނޑަށް އެނގޭ އެއް ކަމަކީ އެ މީހުން މަސައްކަތުގެ މާހައުލަށް ނެރެން ޖެހޭ ކަމެވެ. އަދި ރާއްޖޭގެ މުއްސަނދިކަން ބޭނުންކޮށްގެން ކުރާ ވިޔަފާރިތަކުން އެ މީހުންނަށް ވަޒީފާ ދޭ އިރު، ބިދޭސީންނާއި އެ މީހުން އެއް މިންގަނޑަކުން ކިރިގެން ނުވާނެ ކަމެވެ. ގަބޫލު ކުރަމެވެ. ދިވެހީންނާއި ބިދޭސީންގެ މަސައްކަތުގެ އަހުލާގު އުޑާއި ބިމާހާ ތަފާތުވެދާނެ އެވެ. އެކަމަކު ދިވެހިން ވަޒީފާތަކަށް ނެރުމަކީ އެންމެންގެ ބޮލުގައި އެޅިފައިވާ ގައުމީ ވާޖިބެއް ނޫންތޯ އެވެ؟\nމައާފު ކުރައްވާށެވެ. އަޅުގަނޑުގެ މައުލޫއަކީ ބަނގުލާދޭޝް މީހުންނަށް ބަންގާޅީން ކިޔުން ރަނގަޅުތޯ އެވެ. މި ސުވާލެވެ. ބައެއް ބޭފުޅުންގެ ނަޒަރުގައި އެއީ މައްސަލައެއް ނޫނެވެ. އެއީ ބަންްގުލާދޭޝް އަށް ބަންގާޅު އަދި އެ ގައުމުގެ މީހުންނަށް ބަންގާޅީން ކިއުން މައްސަލަކަށް ނުވާ ބީދައިންނެވެ. އެއީ ދިވެހިންނަށް މޯލްޑިވިއަނުން ކިޔާ ގޮތަށެވެ. އެ ކަމަކު ބަހަކީ އެ ބަސް މުޖުތަމިއުގައި ބޭނުން ކުރާ ގޮތެއްގެ މައްޗަށް ވަރަށް ބޮޑަށް ނިސްބަތްވާ އެއްޗެއްކަން އަޅުގަނޑުމެން ގަބޫލުކުރަން ޖެހެ އެވެ. އެ އުސޫލުން ބަލާ އިރު އަތޮޅުތަކުގެ މީހުންނަށް ކުރިން "ރާއްޖެތެރޭ މީހުން" ނޫނީ "ބީރައްޓެހިން" ކިޔި ގޮތަށް ބަންގުލާދޭޝް މީހުންނާ ދިމާލަށް ބަންގާޅީން ކިޔަނީ އެ މީހުންނަކީ ދެވަނަ ދަރަޖައިގެ ބައެއް ކަމަށް ދޭހަވާ ގޮތަށެވެ. މައްސަލައަކީ މިއީ އެވެ. ހުރިހާ އިންސާނުންނަކީ ވެސް އެއް ހަމައަކުން ބަލަން ޖެހޭ އިންސާނުންނެވެ.\nއަޅުގަނޑު މިހެން ދަންނަވާ އިރު ވެސް ބިދޭސީން ރެގިއުލޭޓް ނުވެ ރާއްޖޭގައި އުޅުމާ މެދު އަޅުގަނޑަކީ ފާޅުގައި ދެކޮޅު ހަދާ މީހަކީމެވެ. އެކަމަކު އެ އޭގެ މާނައަކީ އެ މީހުންނަކީ ދެ ވަނަ ދަރަޖައިގެ އިންސާނުން ކަމަށް ދުށުމެއް ނޫނެވެ.\nޑޮކްޓަރު ނަޒުލާ ރަފީގު ވިދާޅުވި ގޮތަށް، ހާއްސަކޮށް އާންމު ޓީވީގައި ބަންގްލާދޭޝް މީހުންނަށް "ބަންގާޅީން"ނޭ ބުނަމަކީ އެ މީހުންނަކީ ދެ ވަނަ ދަރަޖައިގެ އިންސާނުންގެ ގޮތުގައި ދެކުމެވެ. އެއީ ހުއްޓުވަން ޖެހޭނެ ކަމެކެވެ. ޑރ. ނަޒުލާ އަށް މަރުހަބާ އެވެ. ވިލިވަރުގައި ބިދޭސީންނާ ދޭތެރޭ އަމަލުކުރީ ވެސް އެ ބީދައިންނެވެ. އެއީ ވެސް ގޯހެކެވެ. އިންސާނަކަށް ވީތީ އިންސާނިއްޔަތުކަން މިނާ ގޮތް ތަފާތުކުރެވިގެން ނުވާނެ އެވެ. ތަފާތުކުރަން ޖެހޭނީ އެ ނޫން ކަންކަމުގަ އެވެ.


އެގްޒެކެޓިވް ކޮމިޓީގެ އަންހެން މެމްބަރުން ތަމްޞީލް ކުރާ އަންހެން މެމްބަރުު ހޮވުމަށް\n07 ޑިސެމަބަރ 2019 ވީ ހޮނިހިރު ދުވަހު ބޭއްވުނު މިއެސޯސިއޭޝަންގެ އެގްޒެކެޓިވް ކޮމިޓީގެ ޖަލްސާގައި މިއެސޯސިއޭޝަންގެ އެގްޒެކެޓިވް ކޮމިޓީގެ އަންހެން މެމްބަރުން ތަމްޞީލް ކުރާ އަންހެން މެމްބަރުގެ މަޤާމް ހުސްވެފައިވާތީވެ އެމަޤާމަށް ބޭފުޅަކު އިންތިހާބުކުރުމަށް 25 ޖަނަވަރީ 2020 ވާ ހޮނިހިރު ދުވަހުގެރޭ ޢާއްމު ޖަލްސާއެއް ބޭއްވުމަށް އަދި ދިވެހިރާއްޖޭގެ ކުޅިވަރު ޤާނޫނު ނަންބަރ 2015/30 ގެ ދަށުން ހެދިފައިވާ ދިވެހިރާއްޖޭގެ ކުޅިވަރު ޖަމިޢިއްޔާތައް ރަޖިސްޓަރީކޮށް ހިންގުމާބެހޭ ގަވާއިދު 2017/R-13 އިން ލާޒިމްކުރާ ނުކުތާތައް ހިންގާޤަވާއިދުގައި ހިމެނުމަށް ނިންމާފައިވާކަން ދަންނަވަމެވެ.\nމިއެސޯސިއޭޝަންގެ އިޢުލާން ނަންބަރު: BAM/IUL/2019/62 8 ޑިސެމްބަރ 2019 އަދި އިޢުލާން ނަމްބަރ:BAM/IUL/2020/04 11 ޖަނަވަރީ 2020 ގައި އިޢުލާން ކޮށްފައިވާ މިއެސޯސިއޭޝަންގެ އެގްޒެކެޓިވް ކޮމިޓީގެ އަންހެން މެމްބަރުން ތަމްޞީލް ކުރާ އަންހެން މެމްބަރުުގެ މަޤާމް ހުސްވެފައިވާތީވެ އެމަޤާމަށް ބޭފުޅަކު އިންތިހާބުކުރުމަށް 25 ޖެނެއަރީ 2020 ވާ ހޮނިހިރު ދުވަހުގެރޭ ބޭއްވުމަށް ތާވަލް ކުރެވިފައިވާ ޢާއްމު ޖަލްސާ ބޭއްވުމަށް ހަމަޖެހިފައިވަނީ ސޯޝަލް ސެންޓަރ ސެމިނަރރޫމް ގައި ހޮނިހިރު ދުވަހުގެރޭ 20:30 ގައެވެެ. ކޮށްފައިވާ އިޢުލާން އާއި ގުޅިގެން އަންހެން މެމްބަރުން ތަމްޞީލް ކުރާ އަންހެން މެމްބަރުުގެ މަޤާމަށް ކުރިމަތި ލައްވާފައިވާ ބޭފުޅުންނަކީ:\nއެގްޒެކެޓިވް ކޮމިޓީގެ އަންހެން މެމްބަރުން ތަމްޞީލުކުރާ އަންހެން މެމްބަރު:\nމުރުޝިދާ އަބްދުލް މައްނާން (A033590) / ގ.ރަސްތަރި\nމި ޖަލްސާގައި ބައިވެރިވެ ވޯޓް ދިނުމުގެ ހައްޤު ލިބިފައިވާ ފުރިހަމަ މެމްބަރުން (ބެޑްމިންޓަން ޑިވެލޮޕްމަންޓް ކޮމިޓީ)، އެސޯސިއޭޓް މެމްބަރުން (ކްލަބް) އަދި ފަރުދީ މެމްބަރުން (އިނޑިވިޖުއަލް):\nއެސޯސިއޭޓް މެމްބަރ ( ކްލަބް ) ، އެސޯސިއޭޓް މެމްބަރުންގެ ތެރެއިން މިއެސޯސިއޭޝަންގެ އިޢުލާން ނަންބަރު BAM/IUL/2020/03 ގައިވާގޮތަށް 2020 ވަނަ އަހަރަށް 15 ޖަނަވަރީ 2020 ގެ ނިޔަލަށް ފީ ދައްކާފައިވާ ހިންގާ ޤަވާއިދުގައިވާ ގޮތުގެ މަތިން ފާއިތުވި ދެއަހަރު ތެރޭގައި މިއެސޯސިއޭޝަންގައި ރަޖިސްޓްރީ ވެފައިވާ މެމްބަރ ކްލަބް ތަކުގެ ތެރެއިން އަހަރީ ޢާއްމު ޖަލްސާ ގައި ބައިވެރިވެ ވޯޓް ލުމުގެ ހައްޤު ލިބި،ޝަރުތު ހަމަވަނީ ޖުމްލަ 1 (އެކެއް) އެސޯސިއޭޓް މެމްބަރު (ކްލަބް) އެވެ.\nފުރިހަމަ މެމްބަރުން ، އެކްޓިވް ފުރިހަމަ މެމްބަރުން (ބެޑްމިންޓަން ޑިވެލޮޕްމަންޓް ކޮމިޓީ) ގެ ތެރެއިން މިއެސޯސިއޭޝަންގެ އިޢުލާން ނަންބަރު BAM/IUL/2020/03 ގައިވާގޮތަށް 15 ޖަނަވަރީ 2020 ގެ ނިޔަލަށް 2019 ވަނަ އަހަރުގެ އަހަރީ ރިޕޯރޓް، 2020 ވަނަ އަހަރަށް ރާވާފައިވާ ހަރަކާތްތަކުގެ ކަލަންޑަރ ހުށައަޅާފައިވަނީ ހަމައެކަނި 1 (އެކެއް) ފުރިހަމަ މެމްބަރު (ބެޑްމިންޓަން ޑިވެލޮޕްމަންޓް ކޮމިޓީ) އެވެ.\n1. ނ.ހޮޅުދޫ ބެޑްމިންޓަން ޑިވެލޮޕްމަންޓް ކޮމިޓީ\nފަރުދީ މެމްބަރުން (އިންޑިވިޖުއަލް މެމްބަރުން) ފަރުދީ މެމްބަރުންގެ ތެރެއިން މިއެސޯސިއޭޝަންގެ އިޢުލާން ނަންބަރު BAM/IUL/2020/03 އިޢުލާންގައިވާ ގޮތަށް ރަޖިސްޓްރީ ވެފައިވާ،15 ޖެނުއަރީ 2020 ގެ ނިޔަލަށް 2020 ވަނަ އަހަރަށް ފީ ދައްކާފައިވާ 18 އަހަރު ފުރިފައިވާ މެމްބަރުންގެ ޖުމްލަ އަދަދަކީ 33 ފަރުދީ މެމްބަރުން.\nމި ފުރިހަމަ މެމްބަރުން (ބެޑްމިންޓަން ޑިވެލޮޕްމަންޓް ކޮމިޓީ)، އެސޯސިއޭޓް މެމްބަރުން (ކްލަބް) އަދި ފަރުދީ މެމްބަރުންގެ ލިސްޓް ތަކަކީ 19 ޖަނަވަރީ 2020 ގައި ބޭއްވުނު މިއެސޯސިއޭޝަންގެ އެގްޒެކެޓިވް ކޮމިޓީގެ 2020 ވަނަ އަހަރުގެ ފުރަތަމަ ޖަލްސާގައި އިޢުލާން ނަމްބަރ:BAM/IUL/2020/03 11 ޖަނަވަރީ 2020 ގައި ކޮށްފައިވާ އިޢުލާން އާއި އެއްގޮތަށް ހިންގާ ޤަވާއިދުގައިވާ ގޮތުގެމަތިން ފާސްކޮށް އެގްޒެކެޓިވް ކޮމިޓީއިން އެންޑޯޒްކޮށްފައިވާ ފުރިހަމަ މެމްބަރުން (ބެޑްމިންޓަން ޑިވެލޮޕްމަންޓް ކޮމިޓީ)، އެސޯސިއޭޓް މެމްބަރުން (ކްލަބް) އަދި ފަރުދީ މެމްބަރުންގެ ލިސްޓްކަން ދަންނަވަމެވެ.\nމިއެސޯސިއޭޝަންގެ އިޢުލާން ނަންބަރު BAM/IUL/2020/03 ގައިވާގޮތަށް 15 ޖަނަވަރީ 2020 ގެ ނިޔަލަށް 2020 ވަނަ އަހަރަށް ފީ ދައްކާފައިވާ މިއެސޯސިއޭޝަންގެ އެސޯސިއޭޓް މެމްބަރ ( ކްލަބް ) އަދި ފަރުދީ މެމްބަރުންނަށް ޖަލްސާގައި ބައިވެރިވުމުގެ ފުރުޞަތު ލިބިދެއެވެ. ނަމަވެސް ކޯރަމްގެ ގޮތުގައި ނުހިމެނޭނެއެވެ.\nފުރިހަމަ މެމްބަރުން (ބެޑްމިންޓަން ޑިވެލޮޕްމަންޓް ކޮމިޓީ)، އެސޯސިއޭޓް މެމްބަރުން (ކްލަބް) ގެ ފަރާތުން މިޖަލްސާގައި ބައިވެރިވެ ވޯޓް ދެއްވާނެ ފަރާތެއްގެ މަޢުލޫމާތު ހިންގާ ޤަވާއިދުގައިވާ ގޮތުގެ މަތިން ޖަލްސާބޭއްވުމުގެ 48 ގަޑިއިރުކުރިން މި އެސޯސިއޭޝަނަށް ލިޔުމަކުން ހުށައަޅަންވާނެއެވެ. ނަންފޮނުވާފައިވާ ފަރާތްތަކުން އިތުރު ބަދަލެއް ގެންނަނަމަ ލަސްވެގެން ޖަލްސާބޭއްވުމުގެ 24 ގަޑިއިރުކުރިން މިއެސޯސިއޭޝަނަށް ލިޔުމަކުން ހުށައަޅަންވާނެއެވެ. އެންމެހާ މެމްބަރުން، މެމްބަރޝިޕް ކާޑް އަދި އައި.ޑީ.ކާޑު ހިއްޕަވައިގެން ވަޑައިގެންދެއްވުން އެދެމެވެ.\nޕަބްލިޝްކުރި ގަޑި: 1749\nސުންގަޑި: 25 ޖަނަވަރީ 2020 0000\n- with endorsed lists EGM 25 jan 2020


Chocolate thi kanee kaan vaa gothakah noon: Thajuribaakaarun\nޗޮކްލެޓް ތިޔަ ކަނީ ކާންވާ ގޮތަކަށް ނޫން: ތަޖުރިބާކާރުން\nޗޮކްލެޓާ ބެހޭ ތަޖުރިބާކާރަކު ހާމަކުރި ގޮތުގައި ދުނިޔޭގެ ގިނަ ބަޔަކަށް އެންމެ މީރު ކާއެއްޗަކަށް ޗޮކްލެޓް ވިޔަސް އެ ކާންވާ ގޮތަށް ކާކަށް އެކަކަށް ވެސް މިހާތަނަށް ނޭނގެ އެވެ.\nޗޮކްލެޓް އެކްޓެސީ ޓުއާސްގެ ފައުންޑާ، އިނގިރޭސި ވިލާތުގެ ޖެނިފާ އާލޭ ޔޫކޭގެ ނޫހަކަށް ދީފައިވާ އިންޓަވިއު އެއްގައި ބުނީ ޗޮކްލެޓަކީ އަސްލު ކާ އެއްޗެއް ނޫން ކަމަށާއި ޗޮކްލެޓް ރަހައިގެ ހުރި މީރުކަން އޭގެ އެންމެ ފުރިހަމަ އަށް އިހްސާސް ވަނީ ޗޮކްލެޓް ބުއީމަ ކަމަށެވެ.\nއެންމެ ރަހަ މީރު ޗޮކްލެޓްގެ ރަހަތައް ތަޖުރިބާކޮށްލަން ބޭނުންނަމަ ޗޮކްލެޓް ކެއުމުގެ 20 މިނިޓް ވަރު ކުރިންސުރެ އެއްވެސް އެއްޗެއް ނުކައި ނުބޮއި ހުރުމާއި ޗޮކްލެޓް ކާ ގަޑީގައި ސެންޓާއި ހޭންޑް ކްރީމް ފަދަ ތަކެތި ބޭނުން ނުކުރުމަށް ވެސް އޭނާ އެދިފައިވެ އެވެ.\n"އެންމެ މުހިންމު އެއް ކަމަކީ ޗޮކްލެޓް ކާއިރު ވަރަށް ރަނގަޅަށް އެއަށް ސަމާލުކަން ދީގެން ލަސް ލަހުން އެ ކައުން،" ޖެނިފާ ބުންޏެވެ. ޗޮކްލެޓާ ބެހޭ ތަޖުރިބާކާރު ބުނީ އެންމެ ފުރިހަމަ ޗޮކްލެޓެއްގެ ހުންނާނެ އެއް ސިފައަކީ ޗޮކްލެޓްގައި ދަތް އެޅުމުން މުގު ރައިގެންދާ އަޑު އިވުމެވެ.\n"ނަމަވެސް ޗޮކްލެޓް ހެފުމުގެ ބަދަލުގައި ކާން ފަށާއިރު އާއި މެދުތެރޭން އަދި ނިމޭއިރު ލޮލީއެއް ހެން ބުއިމަ އެންމެ ތަފާތު ރަހައެއް އިހްސާސް ވާނީ،" ޖެނިފާގެ ޗޮކްލެޓް ތަޖުރިބާ ހިއްސާ ކުރަމުން އޭނާ ބުންޏެވެ.\n"މަޑުމަޑުން ޗޮކްލެޓްކޮޅެއް ހަފާލާފައި ދެން ބޯލާނީ. ހަރު މެޓައެއް ކާ ގޮތަށް،" އޭނާ ބުންޏެވެ.\nޑިނާ ޕާޓީއެއް ކެއުމެއްގައި ޗޮކްލެޓް ބަހައްޓާނަމަ އޭގެން ތައްޔާރުކުރެވިދާނެ ތަފާތު ކާ އެއްޗެހި ވެސް ޖެނިފާ ކިޔައިދިނެވެ. އޭގެ ތެރޭގައި ޗޮކްލެޓް އަޅައިގެން ކްރެޕް ތައްޔާރުކުރާނެ ގޮތާއި ޗީޒްއާއެކު ޗޮކްލެޓް ކާނެ ގޮތްތައް ހިމެނެ އެވެ.\nޖެނިފާ ބުނި ގޮތުގައި ޗޮކްލެޓް ކެއުމުގެ ކުރިން އޭގެ ވަހުގެ މީރުކަން އިހްސާސްކޮށްލުމަކީ ވެސް ވަރަށް ބޭނުންތެރި ކަމެކެވެ.\n"އަނގަޔަށް ލުމަށްފަހު އެ ވަހެއް އިތުރަކަށް އިހްސާސެއް ނުވާނެ. އެހެންވީމާ އެންމެ ރަނގަޅު ގޮތަކީ ޗޮކްލެޓް ކެއުމުގެ ކުރިން ރަނގަޅަށް އޭގެ ވަސް ބަލާލާ އެ ވަސް ސިކުނޑިއަށް ފޯރުކޮށްލުން. ޗޮކްލެޓް ލާފައިވާ ކަރުދާސްގަނޑު ނޮޅާލުމަށްފަހު ތިން ފަހަރަށް ލަސް ލަހުން އޭގެ ވަސް ބަލާލަން ވާނެ. އަދި ހަތަރު ވަނަ ފަހަރު ވަސް ބަލާލާފައި ކާން ފަށާނީ،" ޗޮކްލެޓާ ބެހޭ ތަޖުރިބާކާރު ބުންޏެވެ.


ޕީޕީއެމް ފެއިލްކޮށްލި އެންމެން އިސްތިއުފާދެއްވުމަށް ނިހާން ގޮވާލައްވައިފި ޕީޕީއެމް ފެއިލްކޮށްލި އެންމެން އިސްތިއުފާދެއްވުމަށް ނިހާން ގޮވާލައްވައިފި\nޕީޕީއެމް ފެއިލްކޮށްލި އެންމެން އިސްތިއުފާދެއްވުމަށް ނިހާން ގޮވާލައިފި\nވިލިމާލެ ދާއިރާގެ މެމްބަރު އަޙްމަދު ނިހާން ހުޞައިން މަނިކް\nޕީޕީއެމް ފެއިލްކޮށްލި އެންމެން އެޕާޓީގެ ލީޑާޝިޕް ދޫކުރައްވާ، އައު ލީޑާޝިޕަކަށް ފުރުޞަތުދިނުމަށް އެޕާޓިގެ ޕާލިމަންޓްރީ ގްރޫޕްގެ ލީޑަރު އަޙްމަދު ނިހާން ޙުސައިން މަނިކު ގޮވާލައްވައިފިއެވެ.\nނިހާން މިކަމަށް ގޮވާލައްވާފައިވަނީ ކުރެއްވި ޓްވީޓެއްގައެވެ. ނިހާން މިހެން ވިދާޅުވެފައިވާއިރު އެންމެ ފަހުން ރާއްޖޭގައި ބޭއްވި ތިން އިންތިޚާބުވެސް ޕީޕީއެމަށް ވަނީ ބޮޑު ނާކާމިޔާބަކާއި ކުރިމަތިވެފައެވެ. އަދި އެކަމާއި ގުޅިގެން ޕީޕީއެމްގެ ލީޑާޝިޕަށް ގިނަ ބައެއްގެ ފާޑުކިއުން އަމާޒުވިނަމަވެސް ޕީޕީއެމްގެ ލީޑާޝިޕަށް އެއްވެސް ބަދަލެއް މިހާތަނަށް ގެނެސްފައެއްނުވެއެވެ.\nޕީޕީއެމްގެ ލީޑާޝިޕް އިސްތިއުފާދެއްވުމަށް ގޮވާލާ ނިހާން ކުރެވި ޓްވީޓެއްގައި ވިދާޅުވީ، 2017 ވަނަ އަހަރުގެ ލޯކަލް ކައުންސިލް އިންތިޚާބާއި، މިދިޔަ އަހަރު ބޭއްވި ރިޔާސީ އިންތިޚާބާއި، މިއަހަރު ބޭއްވި މަޖިލިސް އިންތިޚާބު ޕީޕީއެމަށް ގެއްލުނީ ހަރުދަނާ ލީޑާޝިޕެއް ނެތުމުންކަމަށެވެ.\nނިހާން ވިދާޅުވީ، ޢާންމު މެންބަރެއްގެ ގޮތުގައި ޕީޕީއެމްގައި ހުންނަވައިގެން ރައްޔިތުންނަށް ސިޔާސީ ގޮތުން ޚިދުމަތްކުރުމުގައި ދެމިހުރެވޭތޯ މަސައްކަތްކުރައްވާނެކަމަށެވެ. އަދި ޕީޕީއެމްގެ ޢާންމު މެންބަރުންނަކީ އިޚްލާސްތެރިބައެއްކަމަށާއި، އެ މެންބަރުންނަށް އިތުރު ހިތާމައާއި ގެއްލުން ދިނުމަށް ޖާގައެއް ނެތްކަމަށްވެސް ނިހާންގެ ޓްވީޓްގައި ވިދާޅުވެފައިވެއެވެ.\nމަޖިލީހުގައި ތިންވަނަ ދައުރަކަށް ނިހާން ވާދަކުރެއްވީ އުފަން ރަށްކަމަށްވާ ތިނަދޫ ދެކުނު ދާއިރާއަށެވެ. ނަމަވެސް ކާމިޔާބުކުރެވިފައެއް ނުވެއެވެ. ނިހާން މިހާތަނަށް ހުންނެވީ ޕީޕީއެމްގެ ޕާލިމަންޓްރީ ގްރޫޕްގެ ލީޑަރަކަށެވެ. އެ މަޤާމުން ނިހާން އިސްތިއުފާދެއްވާފައިވާއިރު، މިހާރު ހިނގަމުން މިދާ އަށާރަވަ ރައްޔިތުންގެ މަޖިލީހުގެ ދައުރު ހަމަވުމުންވެސް ޕީޕީއެމްގެ ޕާލިމަންޓްރީ ގްރޫޕްގެ ލީޑަރުކަން ގެއްލޭނެއެވެ.\nއެންމެ ފަހުން ބޭއްވި މަޖިލިސް އިންތިޚާބުގައި ޕީޕީއެމަށް ލިބިފައިވަނީ 87 ދާއިރާގެ ތެރެއިން އެންމެ ފަސް ދާއިރާގެ ގޮނޑިއެވެ. އަދި އެޕާޓީއާއި ކޯލިޝަން ހަދާފައިވާ ޕީއެންސީއަށް ކާމިޔާބުކުރެވިފައިވަނީ3ދާއިރާގެ ގޮނޑިއެވެ. އެ އިންތިޚާބުގައި ލިބުނު ބޮޑު ނާކާމިޔާބީއަށްފަހު، އެޕާޓީގެ ރައީސް ޢަބްދުﷲ ޔާމީން ވަނީ އެމަނިކުފާނުގެ ސަރުކާރުގެ އެންމެ ފުރަތަމަ ނާއިބު ރައީސް ޑރ.މުޙައްމަދު ޖަމީލް ޢަޙްމަދާއި، އެމަނިކުފާނުގެ ސަރުކާރުގެ ފުރަތަމަ ހޯމް މިނިސްޓަރ ޢުމަރު ނަޞީރު ޕީޕީއެމްއާއެކު އިދިކޮޅު ޕާޓީއެއްގެ ގޮތުގައި ހަރަކާތްތެރިވުމަށް ޝަޢުޤުވެރިކަން ފާޅުކުރައްވާފަކަމަށް ވިދާޅުވެފައެވެ.\nރަޝިޔާއަށް ދަތުރުކުރާ ދިވެހިންނަށް 90 ދުވަހުގެ އޮންއެރައިވަލް ވިސާ\nސަރުކާރުގެ ލެޖިސްލޭޓިވް އެޖެންޑާގައި 201 ބިލެއް\nސުޕްރީމްކޯޓުގެ ފަނޑިޔާރުންގެ އަދަދު 7އަށް ބަދަލުކުރަނީ